id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9
values | url stringlengths 31 236 |
|---|---|---|---|---|---|
a9939fab-d0f1-4034-9851-0ea9b9205229 | លោកស្រី ឱ វណ្ណឌីន អំពាវនាវដល់អាជ្ញាធរមូលដ្ឋានទូទាំងប្រទេស រៀបចំទីតាំងចាក់វ៉ាក់សាំងការពារជំងឺកូវីដ១៩ដល់ប្រជាពលរដ្ឋ ដែលមិនទាន់បានចាក់ដូសទី១ (Video inside) | លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំងការពារជំងឺកូវីដ១៩ ក្របខណ្ឌទូទាំងប្រទេស បានអំពាវនាវដល់អាជ្ញាធរ ទូទាំង២៥រាជធានីខេត្ដ សូមធ្វើចលនាឱ្យបានសស្រាក់ស្រាំ ដើម្បីក្រើនរំម្លឹកដល់ប្រជាពលរដ្ឋ បន្ដចូលរួមទប់ស្កាត់ការចម្លងជំងឺកូវីដ១៩ ពិសេសត្រូវរៀបចំទីតាំងចាក់វ៉ាក់សាំងការពារជំងឺកូវីដ១៩ ជូនពលរដ្ឋ ដែលមិនទាន់បានចាក់វ៉ាក់សាំងដូសទី១។ ការថ្លែងដូច្នេះរបស់លោកស្រី ឱ វណ្ណឌីន ក្រោយបញ្ចប់ពិធីប្រគល់ថវិកាចំនួន ១០លានរៀល និងសម្ភារមួយចំនួនរបស់ សម្ដេចតេជោ ហ៊ុន សែន នាយករដ្ឋមន្ដ្រីកម្ពុជា ជូនអ្នកស្ម័គ្រចិត្ដចាក់វ៉ាក់សាំងការពារជំងឺកូវីដ១៩ ទី៩លាន នៅស្រុកអូរាំងឪ ខេត្ដត្បូងឃ្មុំ នារសៀលថ្ងៃទី២៩ ខែសីហា ឆ្នាំ២០២១នេះ។ លោកស្រី ឱ វណ្ណឌីន បានថ្លែងបន្ដថា លើសពីនោះ សូមអំពាវនាវដល់ប្រជាពលរដ្ឋ បើមិនទាន់បានចាក់វ៉ាក់សាំងការពារជំងឺកូវីដ១៩ សូមប្រញាប់ទៅទទួលយកការចាក់វ៉ាក់សាំង ព្រោះជំងឺកូវីដ១៩នៅតែចរាចរនៅកម្ពុជា ពិសេសប្រភេទបប្លែងថ្មី បើមេរោគនោះបានចូលក្នុងសហគមន៍របស់យើង ខណៈដែលអ្នកស្រុកភូមិបានចាក់រួចហើយនៅតែយើង នោះយើងនឹងជាអ្នកដែលទទួលយកមេរោគនោះមុនគេ និងមានសភាពធ្ងន់ធ្ងរដល់សុខភាព និងជីវិត។ លោកស្រីរដ្ឋលេខាធិការក្រសួងសុខាភិបាល បានគូសបញ្ជាក់បន្ថែមថា កន្លងមក គ.វ.ក កូវីដ១៩ ក៏បានណែនាំដល់បណ្ដារាជធានីខេត្ដ សូមឱ្យចាត់ចែងទីតាំងចាក់វ៉ាក់សាំងការពារជំងឺកូវីដ១៩ ដល់ប្រជាពលរដ្ឋយើងផងដែរ ហើយធ្វើការប្រកាសអំពាវនាវហើយៗទៀត ដើម្បីឱ្យប្រជាពលរដ្ឋទទួលបានព័ត៌មានកាន់តែលម្អិត នៃទីតាំងចាក់វ៉ាក់សាំង។ សម្រាប់ពលរដ្ឋមួយចំនួន មិនទាន់បានចាក់វ៉ាក់សាំងការពារជំងឺកូវីដ១៩ ដោយខ្លះជាស្ដ្រីមានផ្ទៃពោះ ឬកំពុងបំប៉ៅកូនដោយទឹកដោះ, សិស្សនិស្សិត ឬពលករមកពីក្រៅប្រទេសជាដើម។ លោកស្រីបានបញ្ជាក់ទៀតថា សម្រាប់នៅរាជធានីភ្នំពេញ តាមមន្ទីរពេទ្យរដ្ឋមួយចំនួន ដូចជាមន្ទីរពេទ្យព្រះអង្គឌួង និងមជ្ឈមណ្ឌលគាំពារមាតា និងទារក កំពុងបន្ដទទួលចាក់វ៉ាក់សាំងការពារជំងឺកូវីដ១៩ ដូសទី១ ជូនពលរដ្ឋដែលនៅសេសសល់មិនទាន់បានចាក់ ហើយប្រជាពលរដ្ឋក៏មកទទួលយកការចាក់វ៉ាក់សាំងការពារជំងឺកូវីដ១៩ជាបន្ដបន្ទាប់ផងដែរ៕ | 2021-08-30T00:09:00+07:00 | freshnewsasia.com | https://m.freshnewsasia.com/index.php/en/localnews/210908-2021-08-29-10-09-43.html |
28a7b966-36d7-42eb-af92-0443bc3027fa | រដ្ឋបាលខេត្តរតនគិរីទទួលបានផ្លែមៀន ពីសម្ដេចតេជោ ហ៊ុន សែន សម្រាប់ចែកជូនកងកម្លាំង ក្រុមគ្រូពេទ្យ មន្ត្រីរាជការជួរមុខ អ្នកជំងឺ និងអ្នកកំពុងធ្វើចត្តាឡីស័ក | ផ្លែមៀនចំនួន៥តោន ដែលជាអំណោយរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្ដេចកិត្តិព្រឹទ្ធបណ្ឌិតប៊ុន រ៉ានីហ៊ុន សែនប្រធានកាកបាទក្រហមកម្ពុជា តាមរយៈការដឹកជញ្ជូនរបស់កងអង្គរក្សសម្ដេចតេជោ ត្រូវបានយកមកប្រគល់ជូនរដ្ឋបាលខេត្តរតនគិរី នៅរសៀលថ្ងៃទី២៩ ខែសីហា ឆ្នាំ២០២១។ លោក ថង សាវុន អភិបាលខេត្តរតនគិរី បានបញ្ជាក់ថា ជានិច្ចកាលសម្ដេចតេជោហ៊ុន សែន និងសម្ដេចកិត្តិព្រឹទ្ធបណ្ឌិត ប៊ុនរ៉ានីហ៊ុន សែន តែងតែយកចិត្តទុកដាក់ខ្ពស់ពីជីវភាពរស់នៅក៏ដូចជាសុខទុក្ខរបស់ប្រជាពលរដ្ឋទូទៅគ្រប់កាលៈទេសៈ។ ពិសេសក្នុងបរិបទនៃការឆ្លងរាតត្បាតជំងឺកូវីដ១៩ សម្ដេចតែងណែនាំជំរុញដល់អាជ្ញាធររាជធានី, ខេត្ត, ក្រុង, ស្រុក មន្ត្រីរាជការកងកម្លាំងសមត្ថកិច្ចជួរមុខ ដែលកំពុងបំពេញបេសកកម្មជួយអាយុជីវិតរបស់ប្រជាពលរដ្ឋទូទៅឲ្យបានល្អបំផុត។ ពេលនេះ មិនត្រឹមតែបាន យកចិត្តទុកដាក់ខ្ពស់អំពីបញ្ហាការពារសុខមាលភាព អាយុជីវិតនិងជីវភាពរស់នៅ របស់ប្រជាពលរដ្ឋ ក្នុងបរិបទនៃការឆ្លងរាតត្បាតជំងឺដ៏កាចសាហាវនេះប៉ុណ្ណោះទេ សម្តេចទាំងទ្វេថែមទាំងបានបរិច្ចាគថវិកាផ្ទាល់ខ្លួន ដើម្បីទិញផ្លែមៀន ផ្លែតាង៉ែន ដ៏ឆ្ងាញ់ពិសារពីកសិករខ្មែរដែលកំពុងជួបបញ្ហាប្រឈមខ្វះទីផ្សារ សំដៅជួយសម្រាលដើមទុន និងដើម្បីជួយជំរុញលើកទឹកចិត្តដល់កសិករ មន្ត្រីរាជការកងកម្លាំងប្រដាប់អាវុធ ដែលកំពុងបំពេញបេសកកម្មការងារជួរមុខ និងប្រជាពលរដ្ឋ អ្នកជំងឺកំពុងធ្វើចត្តាឡីស័កទៀតផង។ ក្នុងនាមរដ្ឋបាលខេត្ត ថ្នាក់ដឹកនាំ មន្ត្រីរាជការ កងកម្លាំង ប្រដាប់អាវុធ និងប្រជាពលរដ្ឋខេត្តរតនគិរី លោកថង សាវុន បានថ្លែងអំណរគុណយ៉ាងជ្រាលជ្រៅបំផុតចំពោះ សម្ដេចតេជោហ៊ុន សែន ប្រមុខរាជរដ្ឋាភិបាលកម្ពុជា និងសម្ដេចកិត្តិព្រឹទ្ធបណ្ឌិត ប៊ុនរ៉ានីហ៊ុន សែន៕ | 2021-08-30T00:07:00+07:00 | freshnewsasia.com | https://m.freshnewsasia.com/index.php/en/localnews/210907-2021-08-29-10-07-20.html |
02367301-f076-4aa0-a251-8124608aeae3 | ខេត្តបាត់ដំបង បន្តរកឃើញអ្នកឆ្លងជំងឺកូវីដ ៥១នាក់ និងព្យាបាលជាសះស្បើយ៦៨នាក់ | រដ្ឋបាលខេត្តបាត់ដំបង បានប្រកាសពីការរកឃើញអ្នកជំងឺកូវីដ១៩ ចំនួន៥១ នាក់ថែមទៀត តាមរយៈការធ្វើតេស្តរហ័ស (Rapid Test) នៅថ្ងៃទី២៨ ខែសីហា ឆ្នាំ២០២១ ខណ:ដែលមានអ្នកជាសះស្បើយចំនួន៦៨នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន។ រដ្ឋបាលខេត្តបាត់ដំបង ក៏បានអំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក។ ចាប់តាំងពីផ្ទុះការរីករាលដាលនៃជំងឺកូវីដ១៩ ខេត្តបាត់ដំបង បានរកឃើញអ្នកឆ្លងជំងឺកូវីដ១៩ សរុបចំនួន ៥,៦១៤ នាក់ ព្យាបាលជាសះស្បើយចំនួន ៤,៧៨៤ នាក់ ស្លាប់ចំនួន ០០ នាក់ និងកំពុងសម្រាកព្យាបាលចំនួន ៧៥៧ នាក់៕ | 2021-08-29T22:30:00+07:00 | freshnewsasia.com | https://m.freshnewsasia.com/index.php/en/localnews/210904-2021-08-29-08-30-11.html |
8e00f856-498f-4d9e-bc05-32ed3b3833ea | ថៃប្រកាសរកឃើញអ្នកឆ្លងកូវីដ-១៩ថ្មីៗជាង ១៦,០០០នាក់ និងអ្នកជំងឺ ២៦៤នាក់ស្លាប់ ក្នុងរបាយការណ៍ថ្ងៃអាទិត្យនេះ | ក្រសួងសុខាភិបាលថៃ នៅថ្ងៃអាទិត្យ ទី២៩ ខែសីហា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១៦,៥៣៦នាក់ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយ ដោយសារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១៦,២៩៨ករណី ត្រូវបានរកឃើញនៅលើប្រជាជនថៃទូទៅ និង ៣២៨ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ២៦៤នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ២០,៩២៧នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,១៧៤,០៩១ករណី ក្នុងនោះមានអ្នកស្លាប់ ១១,១៤៣នាក់ និងអ្នកជាសះស្បើយឡើងវិញ ៩៨៥,៤៦៥នាក់។ តួលេខករណីឆ្លងប្រចាំថ្ងៃខ្ពស់បំផុតក្នុងប្រទេសថៃ គឺ ២៣,៤១៨នាក់ ត្រូវបានកត់ត្រាកាលពីថ្ងៃទី១៣ ខែសីហា ឆ្នាំ២០២១ ខណៈតួលេខស្លាប់ខ្ពស់បំផុតគឺ៣១២នាក់ ត្រូវបានកត់ត្រាកាលពីថ្ងៃទី១៨ ខែសីហា ឆ្នាំ២០២១៕ | 2021-08-29T20:47:00+07:00 | freshnewsasia.com | https://m.freshnewsasia.com/index.php/en/internationalnews/210900-2021-08-29-06-47-37.html |
6cd1c29e-4353-4fd0-b93a-3533acd74c12 | ខេត្តកំពង់ចាម រកឃើញអ្នកកើតជំងឺកូវីដ១៩ ចំនួន ៣៩នាក់ទៀត ខណៈជាសះស្បើយ ៣០នាក់ | រដ្ឋបាលខេត្តកំពង់ចាម នៅថ្ងៃទី២៩ ខែសីហា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញអ្នកកើតជំងឺកូវីដ១៩ ចំនួន ៣៩នាក់បន្ថែមទៀត ខណៈដែលមានអ្នកជំងឺកូវីដ១៩ ជាសះស្បើយ ៣០នាក់ផងដែរ។ អ្នកដែលទើបរកឃើញឆ្លងជំងឺកូវីដ១៩ ទាំង ៣៩នាក់ ក្នុងនោះមាននៅក្រុងកំពង់ចាម ០១នាក់, ស្រុកកោះសូទិន ០១នាក់, ស្រុកចំការលើ ០១នាក់ ស្រុកជើងព្រៃ ១១នាក់, ស្រុកបាធាយ ០១នាក់, ស្រុកព្រៃឈរ ០១នាក់, ស្រុកស្ទឹងត្រង់ ១០នាក់, ស្រុកស្រីសន្ធរ ០២នាក់, មកពីខេត្តត្បូងឃ្មុំ ០៥នាក់,ខេត្តព្រះវិហារ ០២នាក់, ខេត្តក្រចេះ ០២នាក់, ខេត្តកណ្តាល ០១នាក់ និង ខេត្តកំពង់ធំ ០១នាក់ ។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ | 2021-08-29T20:06:00+07:00 | freshnewsasia.com | https://m.freshnewsasia.com/index.php/en/localnews/210898-2021-08-29-06-06-40.html |
74ae3a05-625f-4c1e-90c1-6689d074fd30 | ប៉ៃលិន រកឃើញអ្នកជំងឺកូវីដ១៩ ចំនួន១០នាក់ថ្មីទៀត ខណៈជាសះស្បើយ១៥ករណី | រដ្ឋបាលខេត្តប៉ៃលិន នៅថ្ងៃទី២៨ ខែសីហា ឆ្នាំ២០២១ បានប្រកាសអំពីការរកឃើញចំនួនអ្នកឆ្លង១០នាក់ថ្មីទៀត ដែលក្នុងនោះ៩នាក់ជាពលករមកពីប្រទេសថៃ និង១នាក់ជាអ្នកដំណើរមកពីខេត្តបាត់ដំបង ខណៈដែលមានអ្នកជំងឺកូវីដ១៩ ដែលជាសះស្បើយនៅមូលដ្ឋាននេះមានចំនួន១៥នាក់។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាននៅថ្ងៃទី២៩ ខែសីហា។ ទោះជាយ៉ាងនេះក្តី រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕ | 2021-08-29T20:04:00+07:00 | freshnewsasia.com | https://m.freshnewsasia.com/index.php/en/localnews/210897-2021-08-29-06-04-44.html |
d3410513-efa5-4660-905f-6b562dd43b11 | កម្ពុជាបន្តរកឃើញ អ្នកឆ្លងជំងឺកូវីដ១៩ថ្មី ចំនួន ៤៣៨នាក់ ជាសះស្បើយ ៣៤៥នាក់ និងស្លាប់ ១១នាក់ | No Content | 2021-08-29T19:32:00+07:00 | dap-news.com | https://dap-news.com/national/2021/08/29/180283/ |
c0734da1-94e0-4d6e-b5d7-a99c91013fe4 | នាយករដ្ឋមន្ត្រី បញ្ជាអភិបាលរាជធានី-ខេត្ត ធ្វើបច្ចុប្បន្នកម្មឡើងវិញ អំពីចំនួនប្រជាជននៅមូលដ្ឋាន ដែលត្រូវចាក់វ៉ាក់សាំង កូវីដ-១៩ | យោងតាមសេចក្ដីណែនាំរបស់ រាជរដ្ឋាភិបាល នាថ្ងៃទី២៨ ខែសីហា ឆ្នាំ២០២១ សម្ដេចតេជោ ហ៊ុន សែន បានថ្លែងថា «គណៈអភិបាលរាជធានី-ខេត្ត ត្រូវរៀបចំធ្វើបច្ចុប្បន្នកម្មឡើងវិញ ឱ្យបានច្បាស់លាស់ និងឆាប់រហ័ស អំពីចំនួនប្រជាជនជាក់ស្តែង នៅមូលដ្ឋានដែលត្រូវចាក់វ៉ាក់សាំង កូវីដ-១៩ ជាពិសេស នៅកម្រិតថ្នាក់ឃុំ-សង្កាត់ និងញែកចេញចំនួនប្រជាជន ចំណាកស្រុក ដែលអាចទទួលការ ចាក់វ៉ាក់សាំងកូវីដ-១៩ នៅទីកន្លែងផ្សេង ដើម្បី មានមូលដ្ឋានច្បាស់លាស់ ក្នុងការកែសម្រួលផែនការ ចាក់វ៉ាក់សាំង ដោយផ្អែកតាមចំនួន ប្រជាជនជាក់ស្តែង នៅក្នុងមូលដ្ឋាន ក៏ដូចជាឈានទៅសម្រេច បិទបញ្ចប់យុទ្ធនាការ ចាក់វ៉ាក់សាំងកូវីដ-១៩ នៅមូលដ្ឋាននោះ»។ សម្ដេចតេជោ បានបន្ដថា មុននឹងសម្រេចបិទបញ្ចប់ យុទ្ធនាការចាក់វ៉ាក់សាំង នៅមូលដ្ឋាននីមួយៗ និងចល័តទៅកាន់ទីកន្លែងផ្សេងទៀត ក្រុមការងារយុទ្ធនាការ ចាក់វ៉ាក់សាំង នៅតាមមូលដ្ឋាននីមួយៗ ត្រូវធ្វើការជូនដំណឹង ជាសាធារណៈ អំពីការត្រៀមបិទបញ្ចប់ យុទ្ធនាការចាក់វ៉ាក់សាំងកូវីដ-១៩ នេះ និងត្រូវសហការជាមួយ អាជ្ញាធរមូលដ្ឋាន ដើម្បីសម្រេចបិទបញ្ចប់យុទ្ធនាការ ចាក់វ៉ាក់សាំង នៅទីតាំងមូលដ្ឋាននោះ។ សម្ដេចតេជោ បានបន្ថែមថា ទន្ទឹមនេះ បន្ទាប់ពីការបញ្ចប់យុទ្ធនាការ ចាក់វ៉ាក់សាំងកូវីដ-១៩ នៅតាមមូលដ្ឋាននីមួយៗ និងដើម្បីធានាដល់ការអនុវត្ត គោលនយោបាយរបស់ រាជរដ្ឋាភិបាល ក្នុងការចាក់វ៉ាក់សាំងកូវីដ-១៩ នេះ ឱ្យបានគ្រប់គ្នាជូន ដល់ប្រជាជនដែលមានលក្ខណៈសម្បត្តិ អាចចាក់វ៉ាក់សាំង បានគណៈកម្មការចំពោះកិច្ច ចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស និង គណៈអភិបាលរាជធានី-ខេត្ត ត្រូវសហការគ្នា កំណត់អំពីទីតាំងសម្រាប់ការផ្តល់ សេវាចាក់វ៉ាក់សាំងជូនដល់ ប្រជាពលរដ្ឋដោយឥតគិតថ្លៃ នៅតាមមន្ទីរពេទ្យបង្អែក ក្រុង-ស្រុក-ខណ្ឌ ឬនៅតាមមណ្ឌលសុខភាព (ផ្អែកតាម ស្ថានភាពនៃភូមិសាស្ត្រ ជាក់ស្ដែងនីមួយៗ និងត្រូវជូនដំណឹងជាសាធារណៈ ដើម្បីអនុញ្ញាតឱ្យប្រជាជន ដែលមិនទាន់បានទទួលការ ចាក់វ៉ាក់សាំង អាចទៅទទួលការចាក់វ៉ាក់សាំងនេះ បាននៅតាមទីតាំងកំណត់នោះ៕ | 2021-08-29T18:40:00+07:00 | dap-news.com | https://dap-news.com/national/2021/08/29/180273/ |
172bffad-0252-4164-9bac-d0ab4b2d9208 | សម្ដេចតេជោ បញ្ជាក់ថា មិនត្រូវឱ្យមានវ៉ាក់សាំង កូវីដ-១៩ ដេកក្នុងឃ្លាំង ក្នុងពេលប្រជាជន ត្រូវការនោះទេ | យោងតាមសេចក្ដីណែនាំ របស់រាជរដ្ឋាភិបាល នាថ្ងៃទី២៨ ខែសីហា ឆ្នាំ២០២១ សម្ដេចតេជោ ហ៊ុន សែន បានណែនាំអភិ បាលរាជធានី-ខេត្ត ត្រូវរាយការណ៍ប្រចាំថ្ងៃ និងជាប់ជាប្រចាំអំពីវឌ្ឍនភាព នៃការគ្រប់គ្រង និងការអនុវត្តការងារចាក់វ៉ាក់ សាំងកូវីដ-១៩ ក្នុងមូលដ្ឋានក្រោមសមត្ថកិច្ចរបស់ខ្លួន ជូនគណៈកម្មការចំពោះកិច្ច ចាក់វ៉ាក់សាំងកូវីដ-១៩ ក្នុងក្របខណ្ឌ ទូទាំងប្រទេស ដើម្បីជាមូលដ្ឋានក្នុងការតាមដាន និងត្រួតពិនិត្យការងារ ចាក់វ៉ាក់សាំងដោយប្រើប្រាស់ គំរូតារាងព័ត៌មាន ដែលត្រូវបានរៀបចំដោយ គណៈកម្មការចំពោះកិច្ច ចាក់វ៉ាក់សាំងកូវីដ-១៩។ សម្ដេចតេជោ បានបញ្ជាក់ថា «គណៈកម្មការចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស ត្រូវពង្រឹងយ ន្តការ តាមដាន និងត្រួតពិនិត្យរបស់ខ្លួន លើវឌ្ឍនភាព នៃការអនុវត្តការងារចាក់វ៉ាក់សាំងកូវីដ-១៩ ប្រចាំថ្ងៃ ទាំងសម្រាប់ក្រ បខណ្ឌរាជធានី-ខេត្ត នីមួយៗ ដាច់ដោយឡែកពីគ្នា ទាំងសម្រាប់ក្របខណ្ឌ ទូទាំងប្រទេស ព្រមទាំងត្រូវ ពង្រឹងយន្តការ ឆ្លើយតបឱ្យបានទាន់ពេលវេលាទាក់ទង នឹងការអនុវត្តយុទ្ធនាការ ចាក់វ៉ាក់សាំងកូវីដ-១៩ ជូន ប្រជាជន ជាក់ស្ដែងនៅតាម មូលដ្ឋាន»។ សម្ដេចតេជោ បានបន្ដថា «ជាពិសេស ការសម្របសម្រួលក្រុមគ្រូពេទ្យ ចាក់វ៉ាក់សាំងឱ្យត្រូវទៅនឹង ស្ថានភាពជាក់ស្ដែង នៅក្នុងមូលដ្ឋាននីមួយៗ និងការធានាផ្គត់ផ្គង់ ឱ្យបានទាន់ពេលវេលា និងមិនត្រូវខ្វះវ៉ាក់សាំង ជូនដល់បណ្តារាជធានី-ខេត្ត ដើម្បីចាក់ជូនប្រជាជន ដោយផ្អែកតាមតម្រូវការជាក់ស្ដែង ក្នុងភូមិសាស្ត្រនីមួយៗ និងតាមអភិក្រម មិនអនុញ្ញាតឱ្យមានវ៉ាក់សាំង ដេកក្នុងឃ្លាំង ក្នុងពេលដែលប្រជាជន ត្រូវការវ៉ាក់សាំងនោះទេ»។ សម្ដេចតេជោ បានបន្ថែមថា រាជរដ្ឋាភិបាល បានដាក់ចេញ និងកំពុងអនុវត្តយ៉ាងសកម្ម នូវគោលនយោបាយ ចាក់វ៉ាក់សាំងកូវីដ-១៩ ដែលត្រូវបានចាត់ទុកជាយុទ្ធសាស្ត្រ គន្លឹះដ៏សំខាន់មួយ និងជាខ្សែក្រវាត់ការពារទី១ ដើម្បីការពារអាយុជីវិតប្រជាជន ក៏ដូចជា ដើម្បីបង្កើតឱ្យបាននូវភាពស៊ាំសហគមន៍ ទប់ទល់នឹងមេរោគកូរីដ-១៩ សំដៅឈានឆ្ពោះទៅ បើកដំណើរការប្រទេសជាតិ ពេញលេញឡើងវិញ លើគ្រប់វិស័យ និងការរស់នៅជាមួយ នឹងជំងឺនេះតាមគន្លង ប្រក្រតីភាពថ្មី។ សូមរំលឹកថា គិតមកទល់ពេលនេះ កម្ពុជាសម្រេច បានការចាក់វ៉ាក់សាំង ជូនប្រជាជន ដែលមានអាយុចាប់ពី ១២ ឆ្នាំឡើងទៅ បានប្រមាណ ៨៩% ធៀបនឹងគោលដៅ ប្រមាណ ១២ លាននាក់។ យុទ្ធនាការចាក់វ៉ាក់សាំងកូវីដ-១៩ ជុំទី១ ត្រូវបានរំពឹងថា នឹងអាចបញ្ចប់នៅចុងខែតុលា ឬដើមខែវិច្ឆិកា ខាងមុខនេះ មុនផែនការដែលបានគ្រោងទុក៕ | 2021-08-29T18:36:00+07:00 | dap-news.com | https://dap-news.com/national/2021/08/29/180261/ |
1dfb2902-03f5-469a-b1e5-909980d253c8 | រាជរដ្ឋាភិបាល ចេញ សេចក្ដី ណែនាំ ស្តីពីការ ពង្រឹងការអនុវត្ត យុទ្ធនាការជាតិ ចាក់វ៉ាក់ សាំងកូវីដ-១៩ ជុំទី១ | No Content | 2021-08-29T17:39:00+07:00 | dap-news.com | https://dap-news.com/national/2021/08/29/180254/ |
10279f39-f147-4b9a-b315-cf8d31c88656 | ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន ៧៧នាក់បន្ថែមទៀត ខណៈអ្នកជំងឺ ២នាក់ស្លាប់ និង ជាសះស្បើយ ១៦៣នាក់ | រដ្ឋបាលខេត្តសៀមរាប ប្រកាសរកឃើញអ្នកវិជ្ជមានជំងឺកូវីដ១៩ ចំនួន ៧៧នាក់បន្ថែមទៀត ខណៈអ្នកជំងឺ២នាក់ស្លាប់ និងជាសះស្បើយ ចំនួន ១៦៣នាក់ នៅថ្ងៃទី២៨ ខែសីហា ឆ្នាំ២០២១ម្សិលមិញ។ សេចក្តីប្រកាសព័ត៌មានដែល Fresh News ទទួលបាននៅព្រឹកថ្ងៃអាទិត្យ ទី២៩ ខែសីហា នេះ រដ្ឋបាលខេត្តសៀមរាប បានឱ្យដឹងថា អ្នកឆ្លងជំងឺកូវីដ១៩រកឃើញថ្មីនេះ ករណីទី១ ដល់ទី១៦ ជាករណីមានប្រភពចម្លងចេញពីផ្សារពួក, ករណីទី១៧ ដល់ទី២០ ជាករណីមានប្រភពចម្លងចេញពីផ្សារចារឈូក និងករណីទី២១ ដល់ទី២៥ គឺជាករណីមានប្រភពចម្លងចេញពីផ្សារកំពង់ឃ្លាំង។ ករណីទី២៦ ជាករណីមានប្រភពចម្លងចេញពីផ្សារដំដែក, ករណីទី២៧ ដល់ទី២៩ គឺជាអ្នកដំណើរ និងឆ្លងបន្តពីអ្នកដំណើរមកពីខេត្តស្វាយរៀង ខេត្តបន្ទាយមានជ័យ និងខេត្តបាត់ដំបង ដោយឡែក ករណីទី៣០ ដល់ទី៧៧ ជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយទេ។ អ្នកជំងឺដែលជាសះស្បើយទាំង១៦៣នាក់ ត្រូវបានក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែក ខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ ឈ្មោះ ឡេង ហេង ភេទស្រី អាយុ៧៤ឆ្នាំ អាសយដ្ឋានភូមិទទា ឃុំទ្រា ស្រុកស្ទោង ខេត្តកំពង់ធំ។ អ្នកជំងឺរូបនេះ បានរកឃើញវិជ្ជមានជំងឺកូវីដ-១៩ នៅថ្ងៃទី២១ ខែសីហា ឆ្នាំ២០២១ និងបានស្លាប់នៅថ្ងៃទី២៨ ខែសីហា ឆ្នាំ២០២១ វេលាម៉ោង១៤៖៥០នាទី ដោយសារជំងឺរលាកសួត បង្កដោយមេរោគកូវីដ-១៩។ ឈ្មោះ តន់ រ៉ាន់ ភេទស្រី អាយុ៦០ឆ្នាំ អាសយដ្ឋានភូមិសន្ថន ឃុំសំបួរ ស្រុកក្រឡាញ់។ អ្នកជំងឺរូបនេះ បានរកឃើញវិជ្ជមានជំងឺកូវីដ-១៩ នៅថ្ងៃទី២១ ខែសីហា ឆ្នាំ២០២១ និងបានស្លាប់នៅថ្ងៃទី២៨ ខែសីហា ឆ្នាំ២០២១ វេលាម៉ោង០៦៖១៥នាទី ដោយសារជំងឺរលាកសួត បង្កដោយមេរោគកូវីដ-១៩។ សូមបញ្ជាក់ថា មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន ៧,៧១៧នាក់ បានព្យាបាលជាសះស្បើយចំនួន ៧,០២០នាក់ ស្លាប់ ៨៣នាក់ និង ៦១៤នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក។ រដ្ឋបាលខេត្តសៀមរាប អំពាវនាវដល់ប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕ | 2021-08-29T16:30:00+07:00 | freshnewsasia.com | https://m.freshnewsasia.com/index.php/en/localnews/210881-2021-08-29-02-30-11.html |
6585fe3c-c764-4f8b-b8bd-7dc84b3ebc4a | អនុរដ្ឋមន្រ្តី ការបរទេសចិន ៖ អាមេរិករៀបចំ របាយការណ៍ ផ្តេសផ្តាស ស្តីពីការស្រាវជ្រាវ ប្រភពដើមជំងឺ វីរុសកូវីដ-១៩ | យោងតាមគេហ ទំព័រហ្វេសប៊ុក របស់ស្ថានទូតចិន ប្រចាំកម្ពុជា បានឲ្យដឹងថាសហរដ្ឋអាមេរិក ក៏បានចេញសេចក្តីថ្លែងការណ៍ ដោយបាននិយាយបង្ខូច លាបពណ៌វាយប្រហារ លើចិន។ ភាគីចិនប្រឆាំងដាច់ខាត និងបង្ហាញពីគោលជំហរ យ៉ាងច្បាស់លាស់ម៉ើងម៉ាត់ ទៅកាន់សហរដ្ឋអាមេរិក ។ លោក បន្តទៀតថា យើងបាន បញ្ជាក់ ជាច្រើនដងច្រើនសាថា ការងារស្វែងរកប្រភពដើម ជំងឺវីរុសកូវីដ-១៩គឺជាការងារ វិទ្យាសាស្រ្ត ដ៏ស្មុគស្មាញមានតែចូលរួម សហការស្រាវជ្រាវដោយ អ្នកវិទ្យាសាស្ត្រលើពិភពលោក តែប៉ុណ្ណោះ ។ ប៉ុន្តែសហរដ្ឋអាមេរិក មិនខ្វល់ខ្វាយពីវិទ្យាសាស្ត្រនិងភាព ជាក់ស្តែងសោះឡើយ ឈ្លក់វង្វេងឧបាយកល នយោបាយនិងកិច្ចការស្រាវជ្រាវ ប្រភពដើមជំងឺវីរុស ។ ពួកគេគ្មានភស្តុតាង ពិតប្រាកដណាមួយទេ មានតែប្រឌិត ភូតភរកុហក ដើម្បីលាបពណ៌ចោទ ប្រកាន់មក លើចិន ។ គោលបំណង របស់ពួកគេ គឺប្រើបញ្ហាស្វែង រកប្រភព ដើមជំងឺវីរុសកូវីដមក“ ទម្លាក់កំហុក” ចោទប្រកាន់លើចិន ផ្សព្វផ្សាយមេរោគ នយោបាយ ។ សហរដ្ឋអាមេរិក ប្រើប្រាស់ស្ថាប័ន ស៊ើបការណ៍ដើម្បីស្វែង រកប្រភពដើមជំងឺវីរុស ទង្វើនេះជាភស្តុតាង បង្ហាញ ពីការយកបញ្ហា ស្វែងរកប្រភព ដើមជំងឺវីរុសធ្វើ នយោបាយូនីយកម្ម យ៉ាងច្បាស់បំផុត ។ លោកបានលើកឡើង បន្តទៀតថា អាមេរិក ចោទប្រកាន់ចិន ពីបញ្ហាស្វែងរកប្រភពដើម ជំងឺវីរុសមានលក្ខណៈមិន តម្លាភាពនិង មិនសហការ នេះជាការលើកឡើងដោយផ្តេសផ្តាសបំផុត។ ភាគីចិនយកចិត្តទុកដាក់ ខ្ពស់ និងចូលរួមយ៉ាងសកម្ម ក្នុង កិច្ចសហប្រតិបត្តិការស្វែង រកប្រភពដើមជំងឺវីរុស តាមបែប វិទ្យាសាស្រ្តជាសកល និងផ្អែកលើគោលការណ៍ វិទ្យាសាស្ត្រ បើកចំហ និងតម្លាភាព ព្រមទាំងបាន អញ្ជើញអ្នកជំនាញ អង្គការសុខភាពពិភពលោក មកបំពេញ ទស្សនកិច្ចចំនួនពីរដង ក្នុងប្រទេសចិន ដើម្បីធ្វើការស្រាវ ជ្រាវពីប្រភពដើមជំងឺវីរុស ។ នៅដើមឆ្នាំ២០២១នេះ អ្នកជំនាញអន្ដរជាតិ និងចិនបានបង្កើត ក្រុមអ្នកជំនាញ រួមគ្នា ធ្វើការសិក្សាស្រាវជ្រាវចំនួន២៨ថ្ងៃ នៅក្នុងប្រទេសចិននិង បានចេញរបាយ ការណ៍ស្រាវជ្រាវរួមគ្នា រវាងចិននិងអង្គការសុខភាពពិភពលោក ស្តីអំពីការស្វែងរកប្រភពដើមជំងឺវីរុស និងព្រមទាំង បាន សន្និដ្ឋាន យ៉ាងច្បាស់លាស់ ប្រកបដោយជំនាញ និង វិទ្យាសាស្ត្របង្កើត ជាមូលដ្ឋានគ្រឹះ យ៉ាងល្អ ប្រសើរសម្រាប់កិច្ច សហប្រតិបត្តិការ ស្វែងរកប្រភបដើមជំងឺវីរុស ជូនដល់សកលលោក ។ យើងតែងតែគាំទ្រ ហើយនឹងបន្តចូលរួមយ៉ាងសកម្ម ក្នុងកិច្ចការមួយនេះ ប៉ុន្តែក៏ប្រឆាំងដាច់ខាត ចំពោះការយកបញ្ហាប្រភពដើម ជំងឺវីរុសមកធ្វើ ជាឈ្នាន់នយោបាយ ។ លោកបានសង្កត់ធ្ងន់ថា ចំពោះបញ្ហាស្វែង រកប្រភព ដើមជំងឺវីរុស ទង្វើមិនតម្លាភាព គ្មានទំនួលខុសត្រូវ និងមិនចូលរួមសហការនោះ គឺជាសហរដ្ឋអាមេរិក ។ រហូតមកដល់ពេលនេះ សហរដ្ឋ អាមេរិក បានបដិសេធ មិនឆ្លើយតប ទៅនឹងការសង្ស័យយ៉ាង សមហេតុផលរបស់សហគមន៍ អន្តរជាតិលើបញ្ហាជាច្រើន ដូចជាមន្ទីរពិសោធន៍ ជីវសាស្រ្តFort Detrick និងមូលដ្ឋានពិសោធន៍ ជីវសាស្ត្រនៅក្រៅប្រទេស ដែលមានចំនួនជាង ២០០កន្លែង ហើយសហរដ្ឋអាមេរិក មានបំណងលាក់បាំងរឿង ពិតគេចវេសពីទំនួលខុសត្រូវ ។ សហរដ្ឋអាមេរិក មាន ទំនួលខុសត្រូវនិង កាតព្វកិច្ចក្នុងការ ផ្តល់ចម្លើយមួយ ទៅកាន់ពិភពលោក ។ លោកបានបញ្ជាក់ ថា សហរដ្ឋអាមេរិក យកបញ្ហាស្វែងរកប្រភពដើមជំងឺ វីរុសមកធ្វើនយោបាយូនីយកម្ម មិនអាចយកចិត្ត គេឯងបាន បែរជាទទួលរងការជំទាស់ ពីសហគមន៍អន្តរជាតិ ។ ជាង៨០ប្រទេស បានផ្ញើសារលិខិតសេចក្តីថ្លែងការណ៍ ឬលិខិតសារទូត ជាដើម ទៅកាន់ថ្នាក់ដឹកនាំអង្គការ សុខភាពពិភពលោក ប្រឆាំងនឹង ទង្វើយកកិច្ចការស្វែង រកប្រភពដើមជំងឺវីរុស ធ្វើនយោបាយូនីយកម្ម ទាមទារការពាររបាយការណ៍ ស្រាវជ្រាវរួមគ្នា រវាងចិន និងអង្គការសុខភាព ពិភពលោក។ ជាង១០០ប្រទេស និងតំបន់ និងគណបក្ស នយោបាយ អង្គការសង្គម និងធនាគារ ខួរក្បាល ជាង៣០០ស្ថាប័ន បានផ្ញើសេចក្តីថ្លែងការណ៍រួម ទៅកាន់ លេខាធិការដ្ឋាន អង្គការសុខភាពពិភពលោក ក្នុងការប្រឆាំងនឹងទង្វើយកកិច្ចការ ស្វែងរកប្រភពដើមជំងឺវីរុស ធ្វើនយោបាយូនីយកម្ម ។ អ្នកក្នុងបណ្ដាញ អ៊ីនធើណេតចិន ជាង២៥ លាននាក់ បានចុះហត្ថលេខារួមគ្នា លើលិខិតសាធារណៈមួយ ដោយស្នើស្រាវជ្រាវ Fort Detrick ក្នុងសហរដ្ឋអាមេរិក ។ ទាំងអស់នេះសុទ្ធ តែបានឆ្លុះបញ្ចាំង ពីសម្លេងសច្ចធម៌ របស់ប្រជាពលរដ្ឋ ។ លោកមាន ប្រសាសន៍ថា ចិនមានសុភាសិតមួយ តែងពោលថា ភាពទៀងត្រង់សច្ចធម៌ រមែងទទួល បានការគាំទ្រ និងការជួយយ៉ាងច្រើន ពីគេឯង រីឯទង្វើអាក្រក់គ្មានគុណធម៌តែងនៅតែឯង។ យើងណែនាំ សហរដ្ឋអាមេរិកជាថ្មីម្តងទៀត ថា យកកិច្ចការស្រាវជ្រាវ ប្រភពដើមធ្វើជាឈ្នាន់នយោបាយគ្មាន គឺផ្លូវចេញនោះទេ ឈប់ជាបន្ទាន់នូវទង្វើបំពុល ដល់កិច្ចសហប្រតិបត្តិការ ស្វែងរកប្រភពដើមជំងឺ វីរុសលើអន្តរជាតិ ឈប់ជាបន្ទាន់នូវទង្វើបំបែកបំបាក់ សាមគ្គីពិភពលោកលើកិច្ចទប់ ស្កាត់ជំងឺវីរុស និងវិលត្រឡប់ទៅកាន់មាគ៌ាដ៏ត្រឹមត្រូវនៃកិច្ចការស្វែងរកប្រភពដើមជំងឺវីរុសតាមបែបវិទ្យាសាស្រ្តនិងកិច្ចសហប្រតិបត្តិការទប់ ស្កាត់ជំងឺវីរុស ៕ | 2021-08-29T16:15:00+07:00 | dap-news.com | https://dap-news.com/national/2021/08/29/180240/ |
502b3721-c537-46cb-9934-92e91d0d46bf | កម្ពុជា គាំទ្រ ការ ស្វែង រកប្រភពមេរោគកូវីដ-១៩ តាមបែបវិទ្យាសាស្ត្រ និងប្រឆាំងដាច់ខាតការ ប្រើឧបាយកលនយោបាយ | យោងតាមសេចក្ដីប្រកាសព័ត៌មានរបស់ ក្រសួងសុខាភិបាល បានបញ្ជាក់ថា ការងារស្រាវជ្រាវ រកប្រភពរបស់មេរោគកូវីដ១៩ គឺជាការងារវិទ្យាសាស្ត្រ សុទ្ធសាធ។ ក្រសួងសុខាភិបាល ក៏បានអះអាងថា «កម្ពុជាគាំទ្រក្នុងការស្វែង រកប្រភព នៃមេរោគនេះ តាមបែបវិទ្យា សាស្ត្រ និងប្រឆាំងដាច់ខាត ចំពោះការប្រើប្រាស់ ឧបាយកលនយោបាយ លើលទ្ធផលវិទ្យាសាស្ត្រ (political manipulation) និងការដាក់បន្ទុកដល់អ្នកដទៃ ដោយគ្មានភស្តុតាងវិទ្យាសាស្រ្ត ច្បាស់លាស់»៕ | 2021-08-29T15:57:00+07:00 | dap-news.com | https://dap-news.com/national/2021/08/29/180236/ |
f63b489f-b7af-43d6-81f6-999c3f61220b | កម្ពុជា រកឃើញមេរោគបំប្លែងថ្មីប្រភេទ ដែលតា សរុបកេីនដល់ជាង១៧០០នាក់ | No Content | 2021-08-29T15:51:00+07:00 | dap-news.com | https://dap-news.com/national/2021/08/29/180224/ |
c13264a2-1201-4419-a398-f3e6cf771c6f | ឡដុតសំណល់រឹងសំរាម ចូលរួមដុតកម្ទេច សំណល់វេជ្ជសាស្ត្រ ពីមណ្ឌលព្យាបាល ជំងឺកូវីដ១៩ និងមណ្ឌល ធ្វើចត្តាឡីស័ក | ក្នុងឱកាសចុះពិនិត្យការដ្ឋាន សាងសង់ឡដុតសំណល់រឹងសំរាមមួយកន្លែង ស្ថិត នៅភូមិដំណាក់ចង្អេីរ សង្កាត់ព្រៃធំ ក្រុងកែប នាថ្ងៃទី២៨ ខែសីហា ឆ្នាំ២០២១ លោក នេត្រ ភក្ត្រា រដ្ឋលេខាធិការ និងជានាំពាក្យ ក្រសួងបរិស្ថាន បានថ្លែងថា ការគ្រប់គ្រង និងវេចខ្ចប់សំណល់រឹង សំរាមពីមណ្ឌល ចត្តាឡីស័ក និងកន្លែង ព្យាបាលអ្នកជំងឺកូវីដ១៩ និង ពីអ្នកជំងឺព្យាបាល តាមផ្ទះបានល្អប្រសើររួម នឹងការបាញ់អាល់កុល សម្លាប់មេរោគផងនោះ នឹងចូលរួមបង្ការការឆ្លងរីករាលដាល នៃជំងឺកូវីដ១៩។ លោកបានបន្ដថា ការបំពាក់ឡដុតសំរាម សំណល់រឹងនេះ ជាវិធានការ បន្ទាន់ ចំពោះមុខ រីឯការគ្រប់គ្រង សំរាម សំណល់រឹង តាមលក្ខណបច្ចេកទេស ដែលមានធុង ដាក់សំរាម ត្រឹមត្រូវមធ្យោបាយ ដឹកសំរាម គ្រប់គ្រាន់ និងទីលានចាក់សំរាម តាមខ្នាត បច្ចេកទេស ទើបជាវិធានការជាយុទ្ធសាស្ត្រ នៃគោលនយោបាយ ស្តីពីការគ្រប់គ្រងសំរាម សំណល់រឹងទីប្រជុំជន។ លោកបានបន្ថែមថា ក្នុងមួយថ្ងៃ កម្ពុជាបង្កើតសំរាមជាង ១ម៉ឺនតោន ហើយក្នុងមួយឆ្នាំប្រមាណជិត ៤ លានតោន ដែលក្នុងនោះសំណល់សរីរាង ប្រមាណ ៦៨% សំណល់ប្លាស្ទិកប្រមាណជាង ២០% និងសំណល់រឹង/ សំណល់គ្រោះថ្នាក់ប្រមាណជាង ១០%។ យោងតាមរបាយការណ៍ផ្តល់ពីមន្ទីរបរិស្ថាន ទាំង ២៥ ខេត្តរាជធានី សំណល់រឹងសំរាម ដែលបានបង្កើតឡើង នៅតាម មណ្ឌលចត្តាឡីស័ក និងមណ្ឌលព្យាបាល អ្នកជំងឺកូវីដ១៩ មានប្រមាណ ១០០ តោន ក្នុងមួយថ្ងៃនាពេលបច្ចុប្បន្ន តែ ចំនួននេះអាចមានការធ្លាក់ចុះ ដោយសារតែអាត្រាឆ្លងជំងឺកូវីដ១៩ មានការធ្លាក់ចុះ ៕ | 2021-08-29T15:35:00+07:00 | dap-news.com | https://dap-news.com/national/2021/08/29/180200/ |
9ba78c4e-79a3-4a61-986f-7d21d81989fb | អ្នកនាំពាក្យ៖ បច្ចុប្បន្ន សំរាមនៅតាមមណ្ឌលចត្តាឡីស័ក និងមណ្ឌលព្យាបាលអ្នកជំងឺកូវីដ១៩ នៅទូទាំងប្រទេស មានប្រមាណ១០០តោន ក្នុង១ថ្ងៃ | លោក នេត្រ ភក្ត្រា រដ្ឋលេខាធិការ និងជាអ្នកនាំពាក្យក្រសួងបរិស្ថាន បានឱ្យដឹងថា យោងតាមរបាយការណ៍ផ្តល់ពីមន្ទីរបរិស្ថានទាំង២៥ ខេត្ត-រាជធានី សំណល់រឹងសំរាម ដែលបានបង្កើតឡើងនៅតាមមណ្ឌលចត្តាឡីស័ក និងមណ្ឌលព្យាបាលអ្នកជំងឺកូវីដ១៩ មានប្រមាណ ១០០តោនក្នុងមួយថ្ងៃ នាពេលបច្ចុប្បន្ន តែចំនួននេះអាចមានការធ្លាក់ចុះដោយសារតែអាត្រាឆ្លងជំងឺកូវីដ១៩ មានការធ្លាក់ចុះដែរ។ ការឱ្យដឹងដឹងបែបនេះរបស់ លោក នេត្រ ភក្ត្រា បានធ្វើឡើងនាពីព្រឹកថ្ងៃទី២៨ ខែសីហា ឆ្នាំ២០២១ នៅអំឡុងពេលដែលលោក និងលោក សោម ពិសិដ្ឋ អភិបាលខេត្តកែប និងមន្ត្រីពាក់ព័ន្ធចុះពិនិត្យការដ្ឋានសាងសង់ឡដុតសំណល់រឹងសំរាមមួយកន្លែង ស្ថិតនៅភូមិដំណាក់ចង្អេីរ សង្កាត់ព្រៃធំ ក្រុងកែប។ ឡដុតសំណល់រឹងសំរាម៥០ ដែលក្រសួងបរិស្ថាន បានបំពាក់ទៅដល់២១ រាជធានី-ខេត្ត (៤៩ស្រុក) បាននិងកំពុងចូលរួមដុតកម្ទេចសំណល់វេជ្ជសាស្ត្រពីមណ្ឌលព្យាបាលជំងឺកូវីដ១៩ និងមណ្ឌលធ្វើចត្តាឡីស័កដែលជាជំនួយបន្ថែមលើឡដុតសំណល់វេជ្ជសាស្ត្រដែលមានស្រាប់នៅតាមមន្ទីរពេទ្យ និងតាមមណ្ឌលសុខភាពនានា នៅទូទាំងប្រទេសកម្ពុជា។ នេះគឺជាការថ្លែងឱ្យដឹងបន្ថែមរបស់ លោក នេត្រ ភក្ត្រា។ មន្ត្រីជាន់ខ្ពស់រូបនេះ បានបន្តថា ការគ្រប់គ្រង និងវេចខ្ចប់សំណល់រឹងសំរាមពីមណ្ឌលចត្តាឡីស័ក និងកន្លែងព្យាបាលអ្នកជំងឺកូវីដ១៩ និងពីអ្នកជំងឺព្យាបាលតាមផ្ទះបានល្អប្រសើររួមនឹងការបាញ់អាល់កុលសម្លាប់មេរោគផងនោះនឹងចូលរួមបង្ការការឆ្លងរីករាលដាលនៃជំងឺកូវីដ១៩។ លោក នេត្រ ភក្ត្រា បានបន្តថា នៅតាមបណ្តាខេត្តមួយចំនួនដូចជាសៀមរាប មណ្ឌលគិរី បាត់ដំបងជាដើម បានប្រើប្រាស់ឡដុតសំណល់រឹងសំរាមដែលមានបច្ចេកវិទ្យាខ្ពស់ដុតកម្ទេចសំណល់វេជ្ជសាស្ត្រ ដែលមកពីមណ្ឌលព្យាបាលអ្នកជំងឺកូវីដ១៩ និងពីមណ្ឌលចត្តាឡីស័ក។ បើតាមការបញ្ជាក់របស់ លោក នេត្រ ភក្ត្រា ក្រសួងបរិស្ថាន, តាមរយៈមន្ទីរបរិស្ថាន បានផ្តល់ការគាំទ្រផ្នែកបច្ចេកទេសលើការងារគ្រប់គ្រងសំណល់រឹងសំរាមដែលចេញពីមណ្ឌលព្យាបាលអ្នកជំងឺកូវីដ១៩នេះ។ រហូតមកទល់បច្ចុប្បន្ននេះ ក្រសួងបរិស្ថានបានបំពាក់ឡដុតសំរាមសំណល់រឹងចំនួន ៥០គ្រឿងទៅដល់២១ រាជធានី-ខេត្ត (៤៩ស្រុក)។ ជាមួយគ្នានេះដែរ អ្នកនាំពាក្យក្រសួងបរិស្ថាន បានថ្លែងថា ការបំពាក់ឡដុតសំរាមសំណល់រឹងនេះ ជាវិធានការបន្ទាន់ចំពោះមុខ រីឯការគ្រប់គ្រងសំរាមសំណល់រឹងតាមលក្ខណបច្ចេកទេស ដែលមានធុងដាក់សំរាមត្រឹមត្រូវមធ្យោបាយដឹកសំរាមគ្រប់គ្រាន់ និងទីលានចាក់សំរាមតាមខ្នាតបច្ចេកទេស ទើបជាវិធានការជាយុទ្ធសាស្ត្រនៃគោលនយោបាយស្តីពីការគ្រប់គ្រងសំរាមសំណល់រឹងទីប្រជុំជន។ ។ ក្នុងមួយថ្ងៃកម្ពុជាបង្កើតសំរាមជាង ១ម៉ឺនតោន ហើយក្នុងមួយឆ្នាំប្រមាណជិត ៤លានតោន ដែលក្នុងនោះសំណល់សរីរាងប្រមាណ ៦៨% សំណល់ប្លាស្ទិកប្រមាណជាង ២០% និងសំណល់រឹង/សំណល់គ្រោះថ្នាក់ប្រមាណជាង ១០%»។ នេះគឺជាការគូសបញ្ជាក់របស់លោក នេត្រ ភក្ត្រា។ បើតាមការឱ្យដឹងរបស់រដ្ឋលេខាធិការក្រសួងបរិស្ថាន បានបន្ថែមពីការបំពាក់ឡដុតសំណល់រឹងសំរាម ក្រសួងបរិស្ថានក៏បានផ្តល់នូវមធ្យោបាយ និងសម្ភារមួយចំនួនដល់រដ្ឋបាលខេត្ត ក្នុងនោះរួមមានទី១៖ រថយន្តដឹកសំរាមចំនួន១៧គ្រឿង ជូនទៅខេត្តចំនួន៩ (១៥ក្រុង-ស្រុក), ទី២៖ ម៉ូតូកង់បីដឹកសំរាម ចំនួន១១៨គ្រឿង ជូនទៅខេត្តចំនួន២១ (៥៤ក្រុង-ស្រុក), ទី៣៖ គ្រឿងចក្រចូកសំរាម «សាស័រ» ចំនួន២គ្រឿង ជូនទៅខេត្តព្រះសីហនុ, ទី៤៖ ធុងសំរាមខ្នាតធំ (៥-១១តោន) ចំនួន៦៨ធុង ជូនទៅខេត្តចំនួន៨, ទី៥៖ ធុងញែកសំរាម ចំនួន៥០០ធុង ជូនទៅសួនសាធារណៈ វិមានឈ្នះឈ្នះ បុរីប៉េងហួត និងសាលារៀន, ទី៦៖ ធុងចម្រោះទឹកស្អាត ចំនួន៩១ធុង ជូនទៅខេត្តចំនួន៥ (១៥ក្រុង-ស្រុក) និងសាលារៀន, ទី៧៖ កញ្ចប់សម្អាតសំរាម ក្នុងក្របខណ្ឌគម្រោងជំរុញបរិយាកាសអំណោយផលដល់ការអភិវឌ្ឍដោយនិរន្តរភាព ជូនទៅ២៥រាជធានី-ខេត្ត (មានធុងចម្រោះទឹកស្អាត៥០ និងធុងសំរាម៣០០) និងទី៨៖ វគ្គបណ្តុះបណ្តាល ចំនួន៣វគ្គដល់រដ្ឋបាលថ្នាក់ក្រោមជាតិ ក្នុងក្របខណ្ឌកំណែទម្រង់ការអភិវឌ្ឍតាមបែបប្រជាធិបតេយ្យនៅថ្នាក់ក្រោមជាតិ។ បន្ថែមពីនេះ លោក នេត្រ ភក្ត្រា បានបញ្ជាក់ថា ក្រសួងបរិស្ថានបានផ្តល់វគ្គបណ្តុះបណ្តាលបច្ចេកទេសដល់មន្ត្រីមូលដ្ឋានដោយ៖ ១) ផ្តល់លទ្ធភាពដល់រដ្ឋបាលថ្នាក់ក្រោមជាតិ ដើម្បីធ្វើជាម្ចាស់ក្នុងការគ្រប់គ្រងសំរាមសំណល់រឹង នៅតាមមូលដ្ឋានសាម៉ី។ ២)ពង្រឹងសមត្ថភាពរដ្ឋបាលថ្នាក់ក្រោមជាតិ ដើម្បីគ្រប់គ្រងសំរាមសំណល់រឹង នៅតាមមូលដ្ឋានសាម៉ី ឱ្យមានប្រសិទ្ធភាពខ្ពស់។ ៣) លើកកម្ពស់គុណភាពបរិស្ថាន ដើម្បីចូលរួមការអភិវឌ្ឍសេដ្ឋកិច្ចនិងសង្គម ប្រកបដោយនិរន្តរភាព។ បើតាមលោក សោម ពិសិដ្ឋ បានថ្លែងអំណរគុណចំពោះក្រសួងបរិស្ថានជាពិសេស លោករដ្ឋមន្ត្រី សាយ សំអាល់ ដែលបានយកចិត្តទុកដាក់ខ្ពស់លើការងារគ្រប់គ្រងសំរាមសំណល់រឹងទីប្រជុំជន និងបានផ្តល់នូវការគាំទ្រផ្នែកបច្ចេកទេសក៏ដូចជាផ្តល់នូវមធ្យោបាយដើម្បីរដ្ឋបាលខេត្តអនុវត្តដោយជោគជ័យលើការគ្រប់គ្រងសំណល់រឹងសំរាមទីប្រជុំជន។ លោកអភិបាលខេត្តបានបង្ហាញមោទកភាពដែលខេត្តកែបបានទទួលនូវការយកចិត្តទុកដាក់ និងបានទទួលនូវពានរង្វាន់បរិស្ថានអាស៊ានផងដែរ។ លោក សោម ពិសិដ្ឋ បានថ្លែងថា ឡដុតសំណល់រឹងសំរាមដែលនឹងដាក់ឱ្យប្រើប្រាស់ក្នុងរយៈពេល ២សបា្តហ៍ទៀតនេះ នឹងត្រូវប្រើប្រាស់ដើម្បីដុតកម្ទេចសំណល់ផ្សេងៗ មកពីមណ្ឌលធ្វើចត្តាឡីស័ក និងមណ្ឌលព្យាបាលអ្នកជំងឺកូវីដ១៩ ជាពិសេសវេជ្ជសាស្ត្រនឹងត្រូវយកមកដុតកម្ទេចនៅក្នុងឡនេះដើម្បីគ្រប់គ្រងឱ្យមានប្រសិទ្ធភាពខ្ពស់នូវសំណល់គ្រោះថ្នាក់នេះ។ ជាមួយគ្នានេះ លោក សោម ពិសិដ្ឋ បានបន្តថា ការវេចខ្ចប់ទុកដាក់សំរាមឱ្យបានត្រឹមត្រូវនាំមកនូវបរិស្ថានស្អាត ខ្យល់បរិសុទ្ធ និងសុខភាពល្អ។ ទន្ទឹមនឹងការថ្លែងកោតសរសើររដ្ឋបាលខេត្តកែប រដ្ឋលេខាធិការក្រសួងបរិស្ថានបានលើកឡើងថា ក្រសួងបរិស្ថានសូមអំពាវនាវដល់ប្រជាពលរដ្ឋចូលរួមវេចខ្ចប់សំរាមឱ្យបានត្រឹមត្រូវ និងញែកសំរាមតាមប្រភេទ ជាពិសេសត្រូវវេចខ្ចប់សំណល់សំរាមពីមណ្ឌលព្យាបាលអ្នកជំងឺឱ្យបានត្រឹមត្រូវជៀសវាងការបោះសំរាមចោលផ្តេសផ្តាសដែលធ្វើឱ្យប៉ះពាល់ដល់សោភណ្ឌភាព និងផាសុកភាព។ លោកបានថ្លែងថា ។ គួរបញ្ជាក់ថា ដើម្បីគ្រប់គ្រងកាកសំណល់ឱ្យបានត្រឹមត្រូវ និងបង្ការការឆ្លង រដ្ឋបាលរាជធានីបានណែនាំឱ្យអ្នកជំងឺត្រូវដាក់សម្រាមនៅក្នុងស្បោងពណ៌លឿង ឬសរសេរស្លាកសញ្ញាបញ្ជាក់នៅលើស្បោង និងដាក់ដាច់ដោយឡែកពីសំរាមរបស់អ្នកដទៃ ដើម្បីងាយស្រួលក្នុងការប្រមូល។ រដ្ឋបាលរាជធានីភ្នំពេញ បន្តថាត្រូវបាញ់ថ្នាំ ឬអាល់កុលសម្លាប់មេរោគកូវីដ១៩ នៅលើសម្រាមទាំងក្នុង និងក្រៅស្បោង ហើយទុកសម្រាមដោយឡែកប្រហែលប្រាំថ្ងៃមុនពេលបញ្ចេញមកខាងក្រៅ។ រដ្ឋបាលរាជធានីភ្នំពេញ បានស្នើដល់ប្រជាពលរដ្ឋត្រូវប្រើប្រាស់ស្បោងដែលមានចំណុះ១៥គីឡូក្រាម ដើម្បីផ្ទុកបរិមាណសំរាមឱ្យបារយៈពេល ៥ថ្ងៃយ៉ាងតិច ដើម្បីជៀសវាងបញ្ចេញសម្រាប់ជារៀងរាល់ថ្ងៃ។ រដ្ឋបាលរាជធានីភ្នំពេញ បានព្រមានថាក្នុងករណីមិនសហការ និងមិនអនុវត្តតាមការណែនាំខាងលើ ហើយបង្កឱ្យមានការឆ្លងជំងឺកូវីដ១៩ ដល់អ្នកដទៃបុគ្គលដែលប្រព្រឹត្តត្រូវទទួលខុសត្រូវតាមមាត្រាទី០៩ នៃច្បាប់ស្តីពីវិធានការទប់ស្កាតការឆ្លងរាលដាលជំងឺកូវីដ១៩៕ | 2021-08-29T15:30:00+07:00 | freshnewsasia.com | https://m.freshnewsasia.com/index.php/en/localnews/210877-2021-08-29-01-30-36.html |
afc0d61d-5af7-4b47-908a-d5865a1fdff9 | ខេត្តព្រៃវែង បង្ហាញអត្តសញ្ញាណអ្នកជំងឺកូវីដចំនួន៣៦នាក់, អ្នកជាសះស្បើយ៣៥នាក់ និងស្លាប់១នាក់ | រដ្ឋបាលខេត្តព្រៃវែង បានរកឃើញ ករណីអ្នកវិជ្ជមានកូវីដ-១៩ថ្មី ចំនួន៣៦នាក់, អ្នកជាសះស្បើយចំនួន៣៥នាក់ និងស្លាប់ចំនួន១នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៩ ខែសីហានេះ។ បច្ចុប្បន្នអ្នកវិជ្ជមានជំងឺកូវីដ១៩ ទាំងជំងឺទាំង៣៦នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ ជាថ្មីម្តងទៀត ចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែក តាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាក និងធ្វើចត្តាឡីស័ក៕ | 2021-08-29T14:55:00+07:00 | freshnewsasia.com | https://m.freshnewsasia.com/index.php/en/localnews/210874-2021-08-29-00-55-03.html |
f205181c-757d-44ca-a496-c7ab45296c76 | រដ្ឋមន្រ្តីក្រសួងកសិកម្ម ៖ ក្រសួងមិននឹកស្មានដល់នោះ ការរីករាលដាលនៃជំងឺឆ្លងដុំពកស្បែកគោ ក្របី បានរាលដាលយ៉ាងលឿន ពីបណ្តាខេត្តជាប់ព្រំដែនថៃ មកតំបន់ទំនាបកណ្តាលនៃប្រទេសកម្ពុជា | ភ្នំពេញ ៖ ឯកឧត្តម វេង សាខុន រដ្ឋមន្រ្តីក្រសួងកសិកម្ម រុក្ខាប្រមាញ់និងនេសាទ បានថ្លែងថា ការបើកយុទ្ធនាការចាក់វ៉ាក់សាំងជម្ងឺដុំពកស្បែកគោ ក្របី (Lumpy Skin Disease) នៅកម្ពុជា។ ដូចខ្ញុំបានជម្រាបជូនសាធារណជន និងបងប្អូនកសិករ បានជ្រាបពីដំណើរវិវត្តន៍ និងវិធានការនៃការទប់ស្កាត់ ការឆ្លងរាលដាលជំងឺដុំពកស្បែកគោក្របី នៅកម្ពុជា កាលពីថ្ងៃទី៣១ ខែកក្កដា ឆ្នាំ២០២១ កន្លងទៅ រួមទាំងបានជម្រាបជូនពីបទពិសោធនិងវិធីសាស្ត្រព្យាបាលផងដែរ ។ បើតាមការផ្សាយព័ត៌មានលើផេកហ្វេសប៊ុកផ្លូវការ នៅព្រឹកថ្ងៃទី២៩ខែសីហា ឆ្នាំ២០២១នេះ ឯកឧត្តមរដ្ឋមន្រ្តី វេង សាខុន បានមានប្រសាសន៍ថា ទន្ទឹមនឹងការខិតខំប្រឹងប្រែង ក្នុងការតាមពិនិត្យនិងព្យាបាលសត្វគោ ដែលបានឆ្លងជម្ងឺដុំពក នៅលើស្បែកកន្លងមក ក្រសួងក៏បានខិតខំប្រឹងប្រែងស្វះស្វែង រកបញ្ជាទិញវ៉ាក់សាំង ការពារជំងឺដុំពកស្បែកគោក្របី ក៏បានដំណើរការព្រមគ្នាផងដែរ ។ ប៉ុន្តែអ្វីដែលក្រសួងមិននឹកស្មានដល់នោះ ការរីករាលដាលនៃជំងឺឆ្លងនេះ បានរាលដាលយ៉ាងលឿនពីបណ្តាខេត្តជាប់ព្រំដែនថៃ មកតំបន់ទំនាបកណ្តាលនៃប្រទេសកម្ពុជា ជាពិសេសនៅខេត្តត្បូងឃ្មុំ កំពង់ចាម និងខេត្តព្រៃវែង ដែលមកទល់ពេលនេះ ជំងឺឆ្លងនេះបានធ្វើឲ្យប៉ះពាល់ និងធ្វើឲ្យសត្វគោឈឺចំនួនជាង ៣០ ០០០ ក្បាលហើយ ជាពិសេសបានឆ្លងទៅលើកូនគោ ដែលបានធ្វើឲ្យសត្វគោ បានងាប់មួយចំនួន និងដែលធ្វើក្រសួងមានការព្រួយបារម្ភជាខ្លាំង ។ ប៉ុន្តែអ្វីដែលយើងទទួលបានដំណឹងល្អនាចុងសប្តាហ៍នេះ គឺក្រោយពីដែលក្រសួងកសិកម្ម រុក្ខាប្រមាញ់និងនេសាទ ដែលមានអគ្គនាយកដ្ឋានសុខភាពសត្វ និងផលិតកម្មសត្វ ជាសេនាធិការនោះ ដោយមានការគាំទ្រថវិកា ពីសប្បុរសជនផងនោះ យើងទទួលបានវ៉ាក់សាំងចំនួន ពីរម៉ឺន ដុស នៅក្នុងដៃរួចហើយ ដែលបានបង្កលក្ខណៈគ្រាប់គ្រាន់ សម្រាប់ក្រសួងមានលទ្ធភាពចាប់ផ្តើម បើកយុទ្ធនាការចាក់វ៉ាក់សាំងទប់ស្កាត់ ជំងឺដុំពកស្បែកគោក្របី ដែលដឹកនាំដោយឯកឧត្តម តាន់ ផាន់ណារ៉ា ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាកដ្ឋានផលិតកម្មសត្វ និងសុខភាពសត្វ បានចេញប្រតិបត្តិការកាលពីថ្ងៃម្សិលមិញ ទី២៨ ខែសីហា ឆ្នាំ២០២១ នេះ នៅខេត្តត្បូងឃ្មុំ ។ ដោយឡែកថ្ងៃនេះ យើងបាននិងកំពុងបន្តចាក់វ៉ាក់សាំង ការពារជំងឺដុំពកស្បែកគោ នៅក្នុងខេត្តកំពង់ចាមទៀត ។ ក្រសួងមានក្តីសង្ឃឹមថា វ៉ាក់សាំងការពារជំងឺដុំពកស្បែកគោចំនួន ៤០ ០០០ ដុស បន្ថែមទៀត នឹងមកដល់កម្ពុជា នៅសប្តាហ៍បន្ទាប់ ។ សូមបញ្ជាក់ថា៖ កន្លងមកក្រសួងក៏បានដាក់ចេញនូវវិធានការមួយចំនួនចំពោះមុខផងដែលក្នុងនេះរួមមាន៖ បានចេញសារាចរណែនាំលេខ ១៨០កសកចុះថ្ងៃទី២១ ខែឧសភា ឆ្នាំ២០២១ស្តីអំពីវិធានការបន្ទាន់ ដើម្បីត្រួតពិនិត្យនិងទប់ស្កាត់ ការឆ្លងរាលដាលជំងឺដុំពកស្បែកគោក្របី។ អគ្គនាយកដ្ឋានសុខភាពសត្វ និងផលិតកម្មសត្វបានធ្វើការប្រជុំ ជាមួយការិយាល័យផលិតកម្ម និងបសុព្យាបាល២៥ខេត្តក្រុង ដោយធ្វើបទបង្ហាញអំពីជំងឺ ការទប់ស្កាត់ និងការឆ្លើយតបទាន់ពេលវេលានៃជំងឺ និងបានពិភាក្សាអំពីការបង្កើត ក្រុមការងារទប់ស្កាត់នៃជំងឺនេះ នៅតាមបណ្តាខេត្តនានា ដោយមានអន្តរាគមន៍ពីថ្នាកកណ្តាល គឺនាយកដ្ឋានសុខភាពសត្វ និងសុខភាពសាធារណៈ។ បង្កើតក្រុមតេឡេក្រាមរាយការណ៍ជាប្រចាំថ្ងៃ អំពីស្ថានភាពជំងឺដុំពកស្បែក ចំពោះខេត្តដែលបានផ្ទុះជំងឺ អំពីករណីផ្ទុះ ការទប់ស្កាត់ និងបំពេញព័ត៌មានតាមតារាងជាប្រចាំ។ រៀបចំជាខិតបណ្ណផ្សព្វផ្សាយ (សម្រាប់កសិករនិងបសុពេទ្យ) ចំនួន២០០០០សន្លឹកអំពីជំងឺដុំពកស្បែកលើគោក្របី ចែកជូនការិយាល័ផលិតកម្មនិងបសុព្យាបាល។ រៀបចំឯកសារបច្ចេកទេសបង្ហាញអំពីជំងឺ និងអត្ថបទបច្ចេកទេសខ្លីអំពីជំងឺ ការការពារ និងការព្យាបាលជូនតាមប្រព័ន្ធអេឡិចត្រូនិច និងប្រព័ន្ធផ្សព្វផ្សាយសង្គម។ ចុះអន្តរាគមន៍អនុវត្តវិធានទប់ស្កាត់ការឆ្លងរាលដាល ដោយសហការជាមួយការិយាល័យ ផលិតកម្ម និងបសុព្យាបាលខេត្តនិងអ្នកពាក់ព័ន្ធ។ ចែកសម្ភារៈនិងថ្នាំព្យាបាលមួយចំនួន ជូនបណ្តាខេត្តនានាមានថ្នាំផ្សះ ថ្នាំបញ្ចុះកំដៅ ថ្នាំប្រឆាំងនឹងការរលាក ថ្នាំវីតាមីន ម៉ាស៊ីនបាញ់ថ្នាំ PPE ស៊ីរ៉ាំង ម្ជុល ស្រោមដៃ ស្បែកជើងកវែង វ៉ែនតា ម៉ាស អាល់កុល និង ថ្នាំសម្លាប់មេរោគ។ ពង្រឹងការតាមដាននិងត្រួតពិនិត្យការធ្វើចរាចរគោក្របីនៅតាមបណ្តាខេត្ត។ រៀបចំវីដេអូស្ពតអំពីជំងឺក្នុងគោលបំណងផ្សព្វផ្សាយ ៕ រក្សាសិទ្ធិដោយ៖បញ្ញាស័ក្តិ | 2021-08-29T12:18:48+07:00 | cen.com.kh | https://cen.com.kh/archives/381220.html |
afd8b575-2ea5-4390-8a5d-4174c1a4f2db | ខេត្តសៀមរាប រកឃើញអ្នកវិជ្ជមានជំងឺកូវីដ-១៩ ថ្មីចំនួន៧៧នាក់ ជាសះស្បើយ ចំនួន១៦៣នាក់ និងស្លាប់ចំនួន០២នាក់ នៅថ្ងៃទី២៨ ខែសីហា | សៀមរាប ៖ រដ្ឋបាលខេត្តសៀមរាប សូមជម្រាបជូនសាធារណជនឱ្យបានជ្រាបថា៖ ក្នុងព្រឹត្តិការណ៍ នៃការឆ្លងរាលដាលជំងឺកូវីដ-១៩ រដ្ឋបាលខេត្ត បានរកឃើញអ្នកវិជ្ជមានជំងឺកូវីដ-១៩ ថ្មី ចំនួន៧៧នាក់ ជាសះស្បើយ អ្នកវិជ្ជមានជំងឺកូវីដ-១៩ ចំនួន១៦៣នាក់ និងស្លាប់ចំនួន០២នាក់ នៅថ្ងៃទី២៨ ខែសីហា ឆ្នាំ២០២១ ដូចមានរាយនាមក្នុងតារាង។ ករណីទី១ ដល់ទី១៦ ជាករណីមានប្រភពចម្លងចេញពីផ្សារពួក ករណីទី១៧ ដល់ទី២០ ជាករណីមានប្រភពចម្លងចេញពីផ្សារចារឈូក និងករណីទី២១ ដល់ទី២៥ គឺជាករណីមានប្រភពចម្លងចេញពីផ្សារកំពង់ឃ្លាំង។ ចំពោះ ករណីទី២៦ ជាករណីមានប្រភពចម្លងចេញពីផ្សារដំដែក ករណីទី២៧ ដល់ទី២៩ គឺជាអ្នកដំណើរ និងឆ្លងបន្តពីអ្នកដំណើរមកពីខេត្តស្វាយរៀង ខេត្តបន្ទាយមានជ័យ និងខេត្តបាត់ដំបង ដោយឡែក ករណីទី៣០ ដល់ទី៧៧ ជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយទេ។ អ្នកជាសះស្បើយទាំង១៦៣នាក់ ខាងលើ ក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែក ខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ នៅថ្ងៃនេះដែរ មានករណីស្លាប់អ្នកវិជ្ជមានជំងឺកូវីដ-១៩ ចំនួន២នាក់ ដូចមានរាយនាមខាងក្រោម៖ ១-ឈ្មោះ ឡេង ហេង ភេទស្រី អាយុ៧៤ឆ្នាំ អាសយដ្ឋានភូមិទទា ឃុំទ្រា ស្រុកស្ទោង ខេត្តកំពង់ធំ ដែលបានរកឃើញវិជ្ជមានជំងឺកូវីដ-១៩ នៅថ្ងៃទី២១ ខែសីហា ឆ្នាំ២០២១ និងបានស្លាប់នៅថ្ងៃទី២៨ ខែសីហា ឆ្នាំ២០២១ វេលាម៉ោង១៤៖៥០នាទី ដោយសារជំងឺរលាកសួត បង្កដោយមេរោគកូវីដ-១៩។ ២-ឈ្មោះ តន់ រ៉ាន់ ភេទស្រី អាយុ៦០ឆ្នាំ អាសយដ្ឋានភូមិសន្ថន ឃុំសំបួរ ស្រុកក្រឡាញ់ ដែលបានរកឃើញវិជ្ជមានជំងឺកូវីដ-១៩ នៅថ្ងៃទី២១ ខែសីហា ឆ្នាំ២០២១ និងបានស្លាប់នៅថ្ងៃទី២៨ ខែសីហា ឆ្នាំ២០២១ វេលាម៉ោង០៦៖១៥នាទី ដោយសារជំងឺរលាកសួត បង្កដោយមេរោគកូវីដ-១៩។ មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៧៧១៧នាក់ បានព្យាបាលជាសះស្បើយចំនួន៧០២០នាក់ ស្លាប់៨៣នាក់ និង៦១៤នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក។ រដ្ឋបាលខេត្តសៀមរាប សូមជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា បងប្អូនប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕ រក្សាសិទ្ធិដោយ៖បញ្ញាស័ក្តិ | 2021-08-29T11:35:31+07:00 | cen.com.kh | https://cen.com.kh/archives/381206.html |
83d63f77-29b1-4ff3-9636-039d531cef5d | សំណល់រឹង សំរាម និងសំណល់វេជ្ជសាស្ត្រ នៅតាមមណ្ឌលចត្តាឡីស័ក និងមណ្ឌលព្យាបាលអ្នកជំងឺកូវីដ១៩ មានប្រមាណ ១០០ តោនក្នុងមួយថ្ងៃ នៅទូទាំង២៥រាជធានី/ខេត្ត | កែប ៖ រដ្ឋលេខាធិការ ក្រសួងបរិស្ថានឯកឧត្តមនេត្រ ភក្ត្រា បានឲ្យដឹងថា យោងតាមរបាយការណ៍ផ្តល់ពីមន្ទីរបរិស្ថានរាជធានី-ខេត្តទាំង ២៥ សំណល់រឹងសំរាមដែល បានបង្កើតឡើងនៅតាមមណ្ឌលចត្តាឡីស័ក និងមណ្ឌលព្យាបាលអ្នកជំងឺកូវីដ១៩ មានប្រមាណ ១០០ តោនក្នុងមួយ ថ្ងៃនាពេលបច្ចុប្បន្ន តែចំនួននេះអាចមានការធ្លាក់ចុះដោយសារតែអត្រាឆ្លងជំងឺកូវីដ១៩ មានការធ្លាក់ចុះ។ នៅតាមបណ្តាខេត្តមួយចំនួន ដូចជា ខេត្តសៀមរាប មណ្ឌលគិរី បាត់ដំបងជាដើម បានប្រើប្រាស់ឡដុតសំណល់រឹងសំរាមដែលមានបច្ចេកវិទ្យាខ្ពស់ក្នុងការដុតកម្ទេចសំណល់វេជ្ជសាស្ត្រ ដែលត្រូវបានប្រមូលយកពីមណ្ឌលព្យាបាលអ្នកជំងឺកូវីដ១៩ និងពីមណ្ឌលចត្តាឡីស័ក។ លោក នេត្រ ភក្ត្រាបញ្ជាក់ថា ក្រសួងបរិស្ថាន តាមរយៈមន្ទីរបរិស្ថាន បានផ្តល់ការគាំទ្រផ្នែកបច្ចេកទេសលើការងារគ្រប់គ្រងសំណល់រឹងសំរាម ដែលចេញពីមណ្ឌលព្យាបាលអ្នកជំងឺកូវីដ១៩នេះ។ ខាងលើនេះជាការលើកឡើងរបស់ រដ្ឋលេខាធិការ និងជាមន្ត្រីនាំពាក្យក្រសួងបរិស្ថាន នៅអំឡុងពេលដែលលោក និងលោក សោម ពិសិដ្ឋ អភិបាលខេត្តកែប ព្រមទាំងមន្ត្រីពាក់ព័ន្ធ បានចុះពិនិត្យការដ្ឋានសាងសង់ឡដុតសំណល់រឹងសំរាម និងត្រូវប្រើប្រាស់អាទិភាពសម្រាប់ ការដុតកម្ទេចសំណល់វេជ្ជសាស្ត្រពីមណ្ឌលព្យាបាលអ្នកជំងឺកូវីដ១៩ និងពីមណ្ឌលធ្វើចត្តាឡីស័កមួយកន្លែង ស្ថិតនៅភូមិដំណាក់ចង្អើរ សង្កាត់ព្រៃធំ ក្រុងកែប ខេត្តកែប នាថ្ងៃទី២៨ ខែសីហា ឆ្នាំ២០២១។ ឯកឧត្តមក៏បានអោយដឹងដែតថារហូតមកទល់បច្ចុប្បន្ននេះ ក្រសួងបរិស្ថានបានបំពាក់ឡដុតសំរាមសំណល់រឹងចំនួន ៥០ គ្រឿង ទៅដល់រាជធានី-ខេត្តចំនួន ២១ (៤៩ ស្រុក)ការបំពាក់ឡដុតសំរាមសំណល់រឹងនេះជាវិធានការបន្ទាន់ចំពោះមុខ រីឯការគ្រប់គ្រងសំរាមសំណល់រឹងតាមលក្ខណបច្ចេកទេស ដែលមានធុងដាក់សំរាមត្រឹមត្រូវមធ្យោបាយ ដឹកសំរាមគ្រប់គ្រាន់ និងទីលានចាក់សំរាមតាមខ្នាតបច្ចេកទេស ទើបជាវិធានការជាយុទ្ធសាស្ត្រ នៃគោលនយោបាយស្តីពីការគ្រប់គ្រងសំរាមសំណល់រឹងទីប្រជុំជន។ ក្នុងមួយថ្ងៃ កម្ពុជាបង្កើតសំរាមជាង ១ ម៉ឺនតោន ហើយក្នុងមួយឆ្នាំប្រមាណជិត ៤ លានតោនដែលក្នុងនោះសំណល់សរីរាងប្រមាណ ៦៨% សំណល់ប្លាស្ទិកប្រមាណជាង ២០% និងសំណល់រឹង/សំណល់គ្រោះថ្នាក់ប្រមាណជាង ១០%៕ រក្សាសិទ្ធិដោយ៖បញ្ញាស័ក្តិ | 2021-08-29T10:43:21+07:00 | cen.com.kh | https://cen.com.kh/archives/381195.html |
c3fe0741-ea9e-40fc-9800-5a1a280e59bd | អ្នកចាក់វ៉ាក់សាំងបង្ការជំងឺកូវីដ-១៩ ទី៩លាននាក់ បានទៅលើលោកយាយម្នាក់ នៅខេត្តត្បូងឃ្មុំ | ភ្នំពេញ ៖ អ្នកចាក់វ៉ាក់សាំងបង្ការជំងឺកូវីដ-១៩ ទី៩លាននាក់ ឬដូសទី ៩លាន បានទៅលើលោកយាយឈ្មោះ ព្រំ កួយ អាយុ ៧៦ឆ្នាំ រស់នៅ ភូមិថ្មសំលៀង ឃុំមៀន ស្រុកអូរាំងឪ ខេត្តត្បូងឃ្មុំ ហើយត្រូវបានសម្តេចតេជោ ហ៊ុន សែន នាយករដ្ឋមន្ត្រី កម្ពុជា បានសរសេរនៅលើទំព័រ Facebook ផ្លូវការរបស់សម្ដេចថា ខ្ញុំសូមអបអរសាទរលោកយាយ ព្រំ កួយអាយុ ៧៦ឆ្នាំ ដែលទទួលបានការចាក់វ៉ាក់សាំងលេខរៀងទី៩លាន នៅថ្ងៃទី២៨ ខែសីហា ឆ្នាំ២០២១។ សម្តេចតេជោនាយករដ្ឋមន្ត្រី បានបញ្ជាក់ថា មកទល់ពេលនេះ កម្ពុជាសម្រេចបានការចាក់វ៉ាក់សាំងការពារកូវីដ-១៩ ចំនួន ៩លាននាក់ គឺស្មើនឹង ៩០% នៃប្រជាពលរដ្ឋ ១០លាននាក់ ដែលត្រូវកំណត់ទិសដៅចាក់វ៉ាក់សាំង។ ចំនួននេះមិនទាន់គិតពីការចាក់ជូនកុមារ និងយុវវ័យ ដែលមកដល់ពេលនេះចាក់បាន ៦៩.៤៧ភាគរយ នៃចំនួន ១.៩៦៦.៩៣១នាក់, ហើយក៏មិនទាន់បូកបញ្ចូលបងប្អូនដែលបានចាក់ដូសទី៣ ឬដូសជំរុញនោះ នៅឡើយទេ។ ប្រសិននិយាយពីតួលេខសរុប កម្ពុជាចាក់វ៉ាក់សាំងបានលើសពី ១០លាននាក់ ដែលស្មើប្រមាណ ៦៥ភាគរយនៃប្រជាជនសរុប ១៦លាននាក់។ សម្តេចតេជោ បានអរគុណដល់ប្រជាពលរដ្ឋ ក្រុមគ្រូពេទ្យ និងអាជ្ញាធរគ្រប់លំដាប់ថ្នាក់ ដែលបានខិតខំចូលរួមនៅក្នុងដំណើរការចាក់វ៉ាក់សាំង។ ក្រឡេកមកមើល លោកយាយ ព្រំ កួយ ដែលចាក់វ៉ាក់សាំង ទី៩លានដូសវិញ, ម្តេចតេជោ បានបញ្ជាក់ថា លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំង នឹងនាំយកថវិកាអំណោយរបស់សម្តេច ១០លានរៀល និងសម្ភារៈមួយចំនួនទៀត ទៅប្រគល់ជូន លោកយាយ ព្រំ កួយ ឆាប់ៗនេះ៕ រក្សាសិទ្ធិដោយ៖ពិសិដ្ឋ CEN | 2021-08-29T08:24:05+07:00 | cen.com.kh | https://cen.com.kh/archives/381132.html |
5a514b77-a859-4f01-a859-616ffc0c1667 | ឡដុតសំណល់រឹងសំរាម ចូលរួមដុតកម្ទេចសំណល់វេជ្ជសាស្ត្រ ពីមណ្ឌលព្យាបាលជំងឺកូវីដ១៩ និងមណ្ឌលធ្វើចត្តាឡីស័ក | កែប ៖ ឡដុតសំណល់រឹងសំរាម ៥០ ដែលក្រសួងបរិស្ថានបានបំពាក់ទៅដល់ ២១ រាជធានី-ខេត្ត (៤៩ស្រុក) បាននិងកំពុងចូលរួមដុតកម្ទេចសំណល់វេជ្ជសាស្ត្រពីមណ្ឌលព្យាបាលជំងឺកូវីដ១៩ និងមណ្ឌលធ្វើចត្តាឡីស័កដែលជាជំនួយបន្ថែមលើឡដុតសំណល់វេជ្ជសាស្ត្រដែលមាន ស្រាប់នៅតាមមន្ទីរពេទ្យនិងតាមមណ្ឌលសុខភាពនានា នៅទូទាំងប្រទេសកម្ពុជា។ នេះគឺជាការថ្លែងឱ្យដឹងរបស់ ឯកឧត្តម នេត្រ ភក្ត្រា រដ្ឋលេខាធិការនិងជាមន្ត្រីនាំពាក្យ ក្រសួងបរិស្ថានកាលពីព្រឹកថ្ងៃទី២៨ ខែសីហា ឆ្នាំ២០២១នៅអំឡុងពេលដែលឯកឧត្តមនិងឯកឧត្តម សោម ពិសិដ្ឋ អភិបាលនៃគណៈអភិបាលខេត្តកែប និងមន្ត្រីពាក់ព័ន្ធចុះពិនិត្យការដ្ឋានសាងសង់ឡដុតសំណល់រឹងសំរាមមួយកន្លែង ស្ថិត នៅភូមិដំណាក់ចង្អេីរ សង្កាត់ព្រៃធំ ក្រុងកែប ។ ឯកឧត្តមរដ្ឋលេខាធិការបានថ្លែងថាការគ្រប់គ្រង និងវេច ខ្ចប់សំណល់រឹងសំរាមពីមណ្ឌលចត្តាឡីស័ក និងកន្លែងព្យាបាលអ្នកជំងឺកូវីដ១៩ និងពីអ្នកជំងឺព្យាបាលតាមផ្ទះបានល្អប្រសើរ រួមនឹងការបាញ់អាល់កុលសម្លាប់មេរោគផងនោះ នឹងចូលរួមបង្ការការឆ្លងរីករាលដាលនៃជំងឺកូវីដ១៩។ ឯកឧត្តមរដ្ឋលេខាធិការ នេត្រ ភក្ត្រា បានថ្លែងថា យោងតាមរបាយការណ៍ផ្តល់ពីមន្ទីរបរិស្ថានទាំង ២៥ ខេត្តរាជធានី សំណល់រឹងសំរាមដែលបានបង្កើតឡើងនៅតាម មណ្ឌលចត្តាឡីស័ក និងមណ្ឌលព្យាបាលអ្នកជំងឺកូវីដ១៩ មានប្រមាណ ១០០ តោនក្នុងមួយថ្ងៃនាពេលបច្ចុប្បន្ន តែ ចំនួននេះអាចមានការធ្លាក់ចុះដោយសារតែអាត្រាឆ្លងជំងឺកូវីដ១៩ មានការធ្លាក់ចុះ។ ឯកឧត្តមបានថ្លែងថានៅតាម បណ្តាខេត្តមួយចំនួនដូចជាសៀមរាប មណ្ឌលគិរី បាត់ ដំបងជាដើមបានប្រើប្រាស់ឡដុតសំណល់រឹងសំរាមដែលមានបច្ចេកវិទ្យាខ្ពស់ដុតកម្ទេចសំណល់វេជ្ជសាស្ត្រ ដែលមកពីមណ្ឌលព្យាបាលអ្នកជំងឺកូវីដ១៩ និងពីមណ្ឌលចត្តាឡីស័ក។ បើតាមការបញ្ជាក់របស់ឯកឧត្តម នេត្រ ភក្ត្រា ក្រសួងបរិស្ថានតាមរយៈមន្ទីរបរិស្ថានបានផ្តល់ការគាំទ្រផ្នែកបច្ចេកទេសលើការងារគ្រប់គ្រងសំណល់រឹងសំរាមដែលចេញពីមណ្ឌលព្យាបាលអ្នកជំងឺកូវីដ១៩នេះ។ រហូតមកទល់បច្ចុប្បន្ននេះ ក្រសួងបរិស្ថានបានបំពាក់ឡដុតសំរាមសំណល់រឹងចំនួន ៥០ គ្រឿងទៅដល់ ២១ រាជធានី-ខេត្ត (៤៩ស្រុក)។ ឯកឧត្តមរដ្ឋលេខាធិការ នេត្រ ភក្ត្រា បានថ្លែងថា ការបំពាក់ឡដុតសំរាមសំណល់រឹងនេះ ជាវិធានការបន្ទាន់ចំពោះមុខ រីឯការគ្រប់គ្រងសំរាមសំណល់រឹងតាមលក្ខណបច្ចេកទេស ដែលមានធុងដាក់សំរាមត្រឹមត្រូវមធ្យោបាយដឹកសំរាមគ្រប់គ្រាន់ និងទីលានចាក់សំរាមតាមខ្នាតបច្ចេកទេស ទើបជាវិធានការជាយុទ្ធសាស្ត្រនៃគោលនយោបាយស្តីពីការគ្រប់គ្រងសំរាមសំណល់រឹងទីប្រជុំជន។ «ក្រសួងបរិស្ថានបន្តគាំទ្រនិងពង្រឹងសមត្ថភាពរដ្ឋបាលថ្នាក់ក្រោមជាតិដើម្បីបង្កើនប្រសិទ្ធភាពនៃការគ្រប់គ្រងសំណល់រឹងសំរាម»។ នេះគឺជាការគូសបញ្ជាក់របស់ឯកឧត្តម នេត្រ ភក្ត្រា រដ្ឋលេខាធិការក្រសួងបរិស្ថាន ដោយបន្ថែមថា ក្នុងមួយថ្ងៃ កម្ពុជាបង្កើតសំរាមជាង ១ម៉ឺនតោន ហើយក្នុងមួយឆ្នាំប្រមាណជិត ៤ លានតោនដែលក្នុងនោះសំណល់សរីរាងប្រមាណ ៦៨% សំណល់ប្លាស្ទិកប្រមាណជាង ២០% និងសំណល់រឹង/សំណល់គ្រោះថ្នាក់ប្រមាណជាង ១០%។ បើតាមការឱ្យដឹងរបស់រដ្ឋលេខាធិការក្រសួងបរិស្ថាន បន្ថែមពីការបំពាក់ឡដុតសំណល់រឹងសំរាម ក្រសួងបរិស្ថានក៏បានផ្តល់នូវមធ្យោបាយនិងសម្ភារមួយចំនួនដល់រដ្ឋបាលខេត្ត ក្នុងនោះរួមមាន ១)រថយន្តដឹកសំរាមចំនួន១៧គ្រឿង ជូនទៅខេត្តចំនួន៩ (១៥ក្រុង-ស្រុក)។ ២)ម៉ូតូកង់បីដឹកសំរាម ចំនួន១១៨គ្រឿង ជូនទៅខេត្តចំនួន២១ (៥៤ក្រុង-ស្រុក)។ ៣) គ្រឿងចក្រចូកសំរាម «សាស័រ» ចំនួន២គ្រឿង ជូនទៅខេត្តព្រះសីហនុ។ ៤) ធុងសំរាមខ្នាតធំ (៥-១១តោន) ចំនួន៦៨ធុង ជូនទៅខេត្តចំនួន៨។ ៥) ធុងញែកសំរាម ចំនួន៥០០ធុង ជូនទៅសួនសាធារណៈ វិមានឈ្នះឈ្នះ បុរីប៉េងហួត និងសាលារៀន។ ៦) ធុងចម្រោះទឹកស្អាត ចំនួន៩១ធុង ជូនទៅខេត្តចំនួន៥ (១៥ក្រុង-ស្រុក) និងសាលារៀន។ ៧) កញ្ចប់សម្អាតសំរាម ក្នុងក្របខណ្ឌគម្រោងជំរុញបរិយាកាសអំណោយផលដល់ការអភិវឌ្ឍដោយនិរន្តរភាព ជូនទៅ២៥រាជធានី-ខេត្ត (មានធុងចម្រោះទឹកស្អាត៥០ និងធុងសំរាម៣០០)។ ៨) វគ្គបណ្តុះបណ្តាល ចំនួន៣វគ្គ ដល់រដ្ឋបាលថ្នាក់ក្រោមជាតិ ក្នុងក្របខណ្ឌកំណែទម្រង់ការអភិវឌ្ឍតាមបែបប្រជាធិបតេយ្យនៅថ្នាក់ក្រោមជាតិ។ ឯកឧត្តម នេត្រ ភក្ត្រា បានថ្លឬងថា ជាមួយគ្នានេះ ក្រសួងបរិស្ថានបានផ្តល់វគ្គបណ្តុះបណ្តាលបច្ចេកទេសដល់មន្ត្រីមូលដ្ឋានដោយ៖ ១) ផ្តល់លទ្ធភាពដល់រដ្ឋបាលថ្នាក់ក្រោមជាតិ ដើម្បីធ្វើជាម្ចាស់ក្នុងការគ្រប់គ្រងសំរាមសំណល់រឹង នៅតាមមូលដ្ឋានសាម៉ី។ ២)ពង្រឹងសមត្ថភាពរដ្ឋបាលថ្នាក់ក្រោមជាតិ ដើម្បីគ្រប់គ្រងសំរាមសំណល់រឹង នៅតាមមូលដ្ឋានសាម៉ី ឱ្យមានប្រសិទ្ធភាពខ្ពស់។ ៣) លើកកម្ពស់គុណភាពបរិស្ថាន ដើម្បីចូលរួមការអភិវឌ្ឍសេដ្ឋកិច្ចនិងសង្គម ប្រកបដោយនិរន្តរភាព។ ឯកឧត្តម សោម ពិសិដ្ឋ អភិបាលនៃគណៈអភិបាលខេត្ត កែប បានថ្លែងអំណរគុណចំពោះក្រសួងបរិស្ថាន ជាពិសេសឯកឧត្តមរដ្ឋមន្ត្រី សាយ សំអាល់ ដែលបានយកចិត្តទុកដាក់ខ្ពស់លើការងារ គ្រប់គ្រងសំរាមសំណល់រឹងទីប្រជុំជន និងបានផ្តល់នូវការគាំទ្រផ្នែកបច្ចេកទេស ក៏ដូចជាផ្តល់នូវមធ្យោបាយដើម្បីរដ្ឋបាលខេត្ត អនុវត្តដោយជោគជ័យលើការគ្រប់គ្រងសំណល់រឹងសំរាមទីប្រជុំជន។ ឯកឧត្តមអភិបាលខេត្តបានបង្ហាញមោទកភាព ដែលខេត្តកែបបានទទួលនូវការយកចិត្តទុកដាក់ និងបានទទួលនូវពានរង្វាន់បរិស្ថានអាស៊ានផងដែរ។ ឯកឧត្តម សោម ពិសិដ្ឋ ថ្លែងថា ឡដុតសំណល់រឹងសំរាមដែលនឹងដាក់ឱ្យប្រើប្រាស់ក្នុងរយៈពេល ២ សបា្តហ៍ទៀតនេះនឹងត្រូវប្រើប្រាស់ដើម្បីដុតកម្ទេចសំណល់ផ្សេងៗមកពីមណ្ឌលធ្វើចត្តាឡីស័ក និងមណ្ឌលព្យាបាលអ្នកជំងឺកូវីដ១៩ ជាពិសេសវេជ្ជសាស្ត្រនឹងត្រូវយកមកដុតកម្ទេច នៅក្នុងឡនេះដើម្បីគ្រប់គ្រងឱ្យមានប្រសិទ្ធភាពខ្ពស់ នូវសំណល់គ្រោះថ្នាក់នេះ។ ជាមួយគ្នា នេះ ឯកឧត្តម សោម ពិសិដ្ឋ បានថ្លែងថា ការវេចខ្ចប់ទុកដាក់សំរាមឲ្យបានត្រឹមត្រូវនាំមកនូវបរិស្ថានស្អាត ខ្យល់បរិសុទ្ធ និងសុខភាពល្អ ! ទន្ទឹមនឹងការថ្លែងកោតសរសើររដ្ឋបាលខេត្តកែប រដ្ឋលេខាធិការក្រសួងបរិស្ថានបានលើកឡើងថា ក្រសួងបរិស្ថានសូមអំពាវនាវដល់ប្រជាពលរដ្ឋចូលរួមវេចខ្ចប់សំរាមឱ្យបានត្រឹមត្រូវ និងញែកសំរាមតាមប្រភេទ ជាពិសេសត្រូវវេចខ្ចប់សំណល់សំរាម ពីមណ្ឌលព្យាបាលអ្នកជំងឺឱ្យបានត្រឹមត្រូវជៀសវាង ការបោះសំរាមចោលផ្តេសផ្តាសដែលធ្វើឱ្យប៉ះពាល់ ដល់សោភណ្ឌភាព និងផាសុកភាព។ ឯកឧត្តមបានថ្លែងថាភូមិឃុំ សហគមន៍យើងស្អាត គឺចាំបាច់ត្រូវការចូលរួមពីយើងទាំងអស់គ្នា។ គួរបញ្ជាក់ថា ដើម្បីគ្រប់គ្រងកាកសំណល់ឱ្យបានត្រឹមត្រូវ និងបង្ការការឆ្លង រដ្ឋបាលរាជធានីបានណែនាំ ឲ្យអ្នកជំងឺត្រូវដាក់សម្រាមនៅក្នុងស្បោងពណ៌លឿង ឬសរសេរស្លាកសញ្ញាបញ្ជាក់នៅលើស្បោង និងដាក់ដាច់ដោយឡែកពីសំរាមរបស់អ្នកដទៃ ដើម្បីងាយស្រួលក្នុងការប្រមូល។ រដ្ឋបាលរាជធានីបន្តថា ត្រូវបាញ់ថ្នាំ ឬអាល់កុល សម្លាប់មេរោគកូវីដ-១៩ នៅលើសម្រាមទាំងក្នុង និងក្រៅស្បោង ហើយទុកសម្រាមដោយឡែកប្រហែលប្រាំថ្ងៃមុនពេលបញ្ចេញមកខាងក្រៅ។ រដ្ឋបាលរាជធានីបានស្នើដល់ ប្រជាពលរដ្ឋត្រូវប្រើប្រាស់ស្បោង ដែលមានចំណុះ ១៥ គីឡូក្រាម ដើម្បីផ្ទុកបរិមាណសំរាមឲ្យបារយៈពេល ៥ថ្ងៃយ៉ាងតិច ដើម្បីជៀសវាងបញ្ចេញសម្រាប់ជារៀងរាល់ថ្ងៃ។ រដ្ឋបាលរាជធានីបានព្រមានថា ក្នុងករណីមិនសហការ និងមិនអនុវត្តតាមការណែនាំខាងលើ ហើយបង្កឲ្យមានការឆ្លងជំងឺកូវីដ-១៩ ដល់អ្នកដទៃ បុគ្គលដែលប្រព្រឹត្តត្រូវទទួលខុសត្រូវតាមមាត្រាទី ០៩ នៃច្បាប់ស្តីពីវិធានការទប់ស្កាតការឆ្លងរាលដាលជំងឺកូវីដ-១៩៕ រក្សាសិទ្ធិដោយ ៖ ចេស្តារ | 2021-08-29T07:55:12+07:00 | cen.com.kh | https://cen.com.kh/archives/381108.html |
66dd83d3-73bf-4a7b-be25-eba296f11c88 | ឡដុតសំណល់រឹងសំរាមចូលរួមដុតកម្ទេចសំណល់វេជ្ជសាស្ត្រពីមណ្ឌលព្យាបាលជំងឺកូវីដ១៩ និងមណ្ឌលធ្វើចត្តាឡីស័ក | ឡដុតសំណល់រឹងសំរាមចំនួន ៥០ ដែលក្រសួងបរិស្ថានបានដំឡើងនៅតាមរាជធានី-ខេត្តចំនួន ២១ (៤៩ ស្រុក) បាននិងកំពុងចូលរួមដុតកម្ទេចសំណល់វេជ្ជសាស្ត្រពីមណ្ឌលព្យាបាលជំងឺកូវីដ១៩ និងមណ្ឌលធ្វើចត្តាឡីស័ក ខណៈឡទាំងនេះគឺជាជំនួយបន្ថែមលើឡដុតសំណល់វេជ្ជសាស្ត្រដែលមានស្រាប់នៅតាមមន្ទីរពេទ្យ និងតាមមណ្ឌលសុខភាពនានាទូទាំងប្រទេសកម្ពុជា។ នេះបើតាមការបញ្ជាក់របស់លោក នេត្រ ភក្ត្រា រដ្ឋលេខាធិការ និងជាមន្ត្រីនាំពាក្យក្រសួងបរិស្ថាន នៅអំឡុងពេលដែលលោក និងលោក សោម ពិសិដ្ឋ អភិបាលខេត្តកែប ព្រមទាំងមន្ត្រីពាក់ព័ន្ធ បានចុះពិនិត្យការដ្ឋានសាងសង់ឡដុតសំណល់រឹងសំរាមមួយកន្លែង ស្ថិតនៅភូមិដំណាក់ចង្អើរ សង្កាត់ព្រៃធំ ក្រុងកែប ខេត្តកែប នាថ្ងៃទី២៨ ខែសីហា ឆ្នាំ២០២១។ លោករដ្ឋលេខាធិការបានថ្លែងថា ការគ្រប់គ្រង និងវេចខ្ចប់សំណល់រឹងសំរាមពីមណ្ឌលចត្តាឡីស័ក និងកន្លែងព្យាបាលអ្នកជំងឺកូវីដ១៩ និងពីអ្នកជំងឺព្យាបាលតាមផ្ទះបានល្អប្រសើរ រួមនឹងការបាញ់អាល់កុលសម្លាប់មេរោគផងនោះ នឹងចូលរួមបង្ការការឆ្លងរីករាលដាលនៃជំងឺកូវីដ១៩។ លោករដ្ឋលេខាធិការ នេត្រ ភក្ត្រា បានថ្លែងថា យោងតាមរបាយការណ៍ផ្តល់ពីមន្ទីរបរិស្ថានរាជធានី-ខេត្តទាំង ២៥ សំណល់រឹងសំរាមដែលបានបង្កើតឡើងនៅតាមមណ្ឌលចត្តាឡីស័ក និងមណ្ឌលព្យាបាលអ្នកជំងឺកូវីដ១៩ មានប្រមាណ ១០០ តោនក្នុងមួយថ្ងៃនាពេលបច្ចុប្បន្ន តែចំនួននេះអាចមានការធ្លាក់ចុះដោយសារតែអត្រាឆ្លងជំងឺកូវីដ១៩ មានការធ្លាក់ចុះ។ លោកបានថ្លែងថា នៅតាមបណ្តាខេត្តមួយចំនួន ដូចជា ខេត្តសៀមរាប មណ្ឌលគិរី បាត់ដំបងជាដើម បានប្រើប្រាស់ឡដុតសំណល់រឹងសំរាមដែលមានបច្ចេកវិទ្យាខ្ពស់ក្នុងការដុតកម្ទេចសំណល់វេជ្ជសាស្ត្រ ដែលត្រូវបានប្រមូលយកពីមណ្ឌលព្យាបាលអ្នកជំងឺកូវីដ១៩ និងពីមណ្ឌលចត្តាឡីស័ក។ បើតាមការបញ្ជាក់របស់លោក នេត្រ ភក្ត្រា ក្រសួងបរិស្ថាន តាមរយៈមន្ទីរបរិស្ថានបានផ្តល់ការគាំទ្រផ្នែកបច្ចេកទេសលើការងារគ្រប់គ្រងសំណល់រឹងសំរាម ដែលចេញពីមណ្ឌលព្យាបាលអ្នកជំងឺកូវីដ១៩នេះ។ រហូតមកទល់បច្ចុប្បន្ននេះ ក្រសួងបរិស្ថានបានបំពាក់ឡដុតសំរាមសំណល់រឹងចំនួន ៥០ គ្រឿង ទៅដល់រាជធានី-ខេត្តចំនួន ២១ (៤៩ ស្រុក)។ លោករដ្ឋលេខាធិការ នេត្រ ភក្ត្រា បានថ្លែងថា ការបំពាក់ឡដុតសំរាមសំណល់រឹងនេះជាវិធានការបន្ទាន់ចំពោះមុខ រីឯការគ្រប់គ្រងសំរាមសំណល់រឹងតាមលក្ខណបច្ចេកទេស ដែលមានធុងដាក់សំរាមត្រឹមត្រូវមធ្យោបាយដឹកសំរាមគ្រប់គ្រាន់ និងទីលានចាក់សំរាមតាមខ្នាតបច្ចេកទេស ទើបជាវិធានការជាយុទ្ធសាស្ត្រនៃគោលនយោបាយស្តីពីការគ្រប់គ្រងសំរាមសំណល់រឹងទីប្រជុំជន។ ក្រសួងបរិស្ថានបន្តគាំទ្រ និងពង្រឹងសមត្ថភាពរដ្ឋបាលថ្នាក់ក្រោមជាតិ ដើម្បីបង្កើនប្រសិទ្ធភាពនៃការគ្រប់គ្រងសំណល់រឹងសំរាម។ ក្នុងមួយថ្ងៃ កម្ពុជាបង្កើតសំរាមជាង ១ ម៉ឺនតោន ហើយក្នុងមួយឆ្នាំប្រមាណជិត ៤ លានតោនដែលក្នុងនោះសំណល់សរីរាងប្រមាណ ៦៨% សំណល់ប្លាស្ទិកប្រមាណជាង ២០% និងសំណល់រឹង/សំណល់គ្រោះថ្នាក់ប្រមាណជាង ១០%។ នេះគឺជាការគូសបញ្ជាក់របស់លោក នេត្រ ភក្ត្រា។ បន្ថែមពីការបំពាក់ឡដុតសំណល់រឹងសំរាម ក្រសួងបរិស្ថានក៏បានផ្តល់នូវមធ្យោបាយ និងសម្ភារៈមួយចំនួនដល់រដ្ឋបាលខេត្ត ក្នុងនោះរួមមាន៖ ១៖ រថយន្តដឹកសំរាមចំនួន ១៧ គ្រឿង ជូនទៅខេត្តចំនួន ៩ (១៥ ក្រុង-ស្រុក)។ ២៖ ម៉ូតូកង់បីដឹកសំរាមចំនួន ១១៨ គ្រឿង ជូនទៅខេត្តចំនួន ២១ (៥៤ ក្រុង-ស្រុក)។ ៣៖ គ្រឿងចក្រចូកសំរាម «សាស័រ» ចំនួន ២ គ្រឿង ជូនទៅខេត្តព្រះសីហនុ។ ៤៖ ធុងសំរាមខ្នាតធំ (៥-១១តោន) ចំនួន ៦៨ ធុង ជូនទៅខេត្តចំនួន ៨។ ៥៖ ធុងញែកសំរាមចំនួន ៥០០ ធុង ជូនទៅសួនសាធារណៈ, វិមានឈ្នះ-ឈ្នះ, បុរី ប៉េង ហួត និងសាលារៀន។ ៦៖ ធុងចម្រោះទឹកស្អាតចំនួន ៩១ ធុង ជូនទៅខេត្តចំនួន ៥ (១៥ ក្រុង-ស្រុក) និងសាលារៀន។ ៧៖ កញ្ចប់សម្អាតសំរាម ក្នុងក្របខណ្ឌគម្រោងជំរុញបរិយាកាសអំណោយផលដល់ការអភិវឌ្ឍដោយនិរន្តរភាព ជូនទៅរាជធានី-ខេត្តទាំង ២៥ (មានធុងចម្រោះទឹកស្អាត ៥០ និងធុងសំរាម ៣០០)។ ៨៖ វគ្គបណ្តុះបណ្តាលចំនួន ៣ វគ្គ ដល់រដ្ឋបាលថ្នាក់ក្រោមជាតិ ក្នុងក្របខណ្ឌកំណែទម្រង់ការអភិវឌ្ឍតាមបែបប្រជាធិបតេយ្យនៅថ្នាក់ក្រោមជាតិ។ លោក នេត្រ ភក្ត្រា បានថ្លែងថា ជាមួយគ្នានេះ ក្រសួងបរិស្ថានបានផ្តល់វគ្គបណ្តុះបណ្តាលបច្ចេកទេសដល់មន្ត្រីមូលដ្ឋាន ដោយ៖ ១) ផ្តល់លទ្ធភាពដល់រដ្ឋបាលថ្នាក់ក្រោមជាតិ ដើម្បីធ្វើជាម្ចាស់ក្នុងការគ្រប់គ្រងសំរាមសំណល់រឹងនៅតាមមូលដ្ឋានសាម៉ី, ២)ពង្រឹងសមត្ថភាពរដ្ឋបាលថ្នាក់ក្រោមជាតិ ដើម្បីគ្រប់គ្រងសំរាមសំណល់រឹងនៅតាមមូលដ្ឋានសាមីឱ្យមានប្រសិទ្ធភាពខ្ពស់ និង ៣) លើកកម្ពស់គុណភាពបរិស្ថាន ដើម្បីចូលរួមការអភិវឌ្ឍសេដ្ឋកិច្ចនិងសង្គមប្រកបដោយនិរន្តរភាព។ លោក សោម ពិសិដ្ឋ បានថ្លែងអំណរគុណចំពោះក្រសួងបរិស្ថាន ជាពិសេសលោករដ្ឋមន្ត្រី សាយ សំអាល់ ដែលបានយកចិត្តទុកដាក់ខ្ពស់លើការងារគ្រប់គ្រងសំរាមសំណល់រឹងទីប្រជុំជន និងបានផ្តល់នូវការគាំទ្រផ្នែកបច្ចេកទេស ក៏ដូចជាផ្តល់នូវមធ្យោបាយ ដើម្បីរដ្ឋបាលខេត្តអនុវត្តដោយជោគជ័យលើការគ្រប់គ្រងសំណល់រឹងសំរាមទីប្រជុំជន។ លោកអភិបាលខេត្តបានបង្ហាញមោទកភាព ដែលខេត្តកែបបានទទួលនូវការយកចិត្តទុកដាក់ និងបានទទួលនូវពានរង្វាន់បរិស្ថានអាស៊ានផងដែរ។ លោកថ្លែងថា ឡដុតសំណល់រឹងសំរាមដែលនឹងដាក់ឱ្យប្រើប្រាស់ក្នុងរយៈពេល ២ សបា្តហ៍ទៀតនេះនឹងត្រូវប្រើប្រាស់ដើម្បីដុតកម្ទេចសំណល់ផ្សេងៗមកពីមណ្ឌលធ្វើចត្តាឡីស័ក និងមណ្ឌលព្យាបាលអ្នកជំងឺកូវីដ១៩ ជាពិសេសវេជ្ជសាស្ត្រនឹងត្រូវយកមកដុតកម្ទេចនៅក្នុងឡនេះ ដើម្បីគ្រប់គ្រងឱ្យមានប្រសិទ្ធភាពខ្ពស់នូវសំណល់គ្រោះថ្នាក់នេះ។ ជាមួយគ្នានេះ លោក សោម ពិសិដ្ឋ បានថ្លែងថា ការវេចខ្ចប់ទុកដាក់សំរាមឲ្យបានត្រឹមត្រូវនាំមកនូវបរិស្ថានស្អាត ខ្យល់បរិសុទ្ធ និងសុខភាពល្អ។ ទន្ទឹមនឹងការថ្លែងកោតសរសើររដ្ឋបាលខេត្តកែប រដ្ឋលេខាធិការក្រសួងបរិស្ថានបានលើកឡើងថា ក្រសួងបរិស្ថានបានអំពាវនាវដល់ប្រជាពលរដ្ឋចូលរួមវេចខ្ចប់សំរាមឱ្យបានត្រឹមត្រូវ និងញែកសំរាមតាមប្រភេទ ជាពិសេសត្រូវវេចខ្ចប់សំណល់សំរាមពីមណ្ឌលព្យាបាលអ្នកជំងឺឱ្យបានត្រឹមត្រូវ ជៀសវាងការបោះសំរាមចោលផ្តេសផ្តាសដែលធ្វើឱ្យប៉ះពាល់ដល់សោភ័ណភាព និងផាសុកភាព។ លោកបានថ្លែងថា ភូមិ-ឃុំ សហគមន៍ស្អាត គឺចាំបាច់ត្រូវការចូលរួមពីប្រជាពលរដ្ឋទាំងអស់គ្នា។ គួរបញ្ជាក់ថា ដើម្បីគ្រប់គ្រងកាកសំណល់ឱ្យបានត្រឹមត្រូវ និងបង្ការការឆ្លង រដ្ឋបាលខេត្តបានណែនាំឲ្យអ្នកជំងឺត្រូវដាក់សម្រាមនៅក្នុងស្បោងពណ៌លឿង ឬសរសេរស្លាកសញ្ញាបញ្ជាក់នៅលើស្បោង និងដាក់ដាច់ដោយឡែកពីសំរាមរបស់អ្នកដទៃ ដើម្បីងាយស្រួលក្នុងការប្រមូល។ ត្រូវបាញ់ថ្នាំ ឬអាល់កុល សម្លាប់មេរោគកូវីដ-១៩ នៅលើសម្រាមទាំងក្នុង និងក្រៅស្បោង ហើយទុកសម្រាមដោយឡែកប្រហែលប្រាំថ្ងៃមុនពេលបញ្ចេញមកខាងក្រៅ។ រដ្ឋបាលខេត្តបានស្នើដល់ប្រជាពលរដ្ឋត្រូវប្រើប្រាស់ស្បោងដែលមានចំណុះ ១៥ គីឡូក្រាម ដើម្បីផ្ទុកបរិមាណសំរាមឲ្យបារយៈពេល ៥ ថ្ងៃយ៉ាងតិច ដើម្បីជៀសវាងបញ្ចេញសម្រាប់ជារៀងរាល់ថ្ងៃ។ រដ្ឋបាលខេត្តបានព្រមានថាក្នុងករណីមិនសហការ និងមិនអនុវត្តតាមការណែនាំខាងលើ ហើយបង្កឲ្យមានការឆ្លងជំងឺកូវីដដល់អ្នកដទៃ បុគ្គលដែលប្រព្រឹត្តត្រូវទទួលខុសត្រូវតាមមាត្រា៩ នៃច្បាប់ស្តីពីវិធានការទប់ស្កាតការឆ្លងរាលដាលជំងឺកូវីដ-១៩៕ | 2021-08-29T05:57:00+07:00 | freshnewsasia.com | https://m.freshnewsasia.com/index.php/en/localnews/210868-2021-08-28-15-57-17.html |
919bc1b5-788e-486b-9c5d-367e66a3b8ba | រដ្ឋបាលខេត្តមណ្ឌលគិរី បង្ហាញអត្តសញ្ញាណអ្នកឆ្លងជំងឺកូវីដ-១៩ថ្មី ចំនួន១២នាក់ និងជាសះស្បើយ២៤នាក់ | រដ្ឋបាលខេត្តមណ្ឌលគិរី នៅថ្ងៃទី២៨ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ថ្មី ចំនួន១២នាក់បន្ថែមទៀត តាមរយៈការធ្វើតេស្តរហ័ស (Rapid Test) នេះបើតាមអង្គភាព Fresh News ទទួលបាននៅយប់ថ្ងៃទី២៨ ខែសីហានេះ។ រដ្ឋបាលសាលាខេត្តមណ្ឌលគិរី បានឱ្យដឹងថា ក្នុងចំណោមអ្នកជំងឺកូវីដ-១៩ ទាំង១២នាក់នោះ គឺជាពលរដ្ឋរស់នៅក្នុង ស្រុកកោះញែក ក្រុងសែនមនោរម្យ និងស្រុក កែវសីមា ហើយបច្ចុប្បន្ន ត្រូវបានបញ្ជូនទៅសម្រាកព្យាបាលនៅមន្ទីពេទ្យបង្អែកខេត្ត និងសម្រាកព្យាបាលតាមស្រុករៀងៗខ្លួន។ | 2021-08-29T04:55:00+07:00 | freshnewsasia.com | https://m.freshnewsasia.com/index.php/en/localnews/210865-2021-08-28-14-55-29.html |
2c963ac8-7795-4a46-a4eb-1e7a166aa9aa | ខេត្តព្រះវិហារ បន្តរកឃើញអ្នកជំងឺកូវីដ ចំនួន៥១នាក់ទៀត និងជាសះស្បើយ១នាក់ | រដ្ឋបាលខេត្តព្រះវិហារ នាថ្ងៃទី២៨ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន៥១នាក់បន្ថែមទៀត តាមរយៈការធ្វើតេស្តរហ័ស (Rapid Test) ភាគច្រើនជាពលរដ្ឋរស់នៅស្រុករវៀង។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបានក្នុងថ្ងៃនេះ ហើយក៏បានបញ្ជាក់ថា មានអ្នកជំងឺចំនួន១នាក់ បានជាសះស្បើយពីជំងឺផងដែរ។ រដ្ឋបាលខេត្តព្រះវិហារ បានឱ្យដឹងថា ក្នុងចំណោមអ្នកជំងឺកូវីដទាំង៥១នាក់ គឺភាគច្រើនរកឃើញនៅស្រុករវៀង ហើយត្រូវបានបញ្ជូនទៅសម្រាកព្យាបាលនៅមណ្ឌលព្យាបាលជំងឺកូវីដកម្រិតស្រាល នៅវិទ្យាល័យ ជា ស៉ីម ត្បែងមានជ័យ ក្រុងព្រះវិហារ និងមណ្ឌុលព្យាបាលជំងឺកូវីដកម្រិតស្រាល នៅវិទ្យាល័យរវៀង ស្រុករវៀង។ សូមបញ្ជាក់ថា គិតត្រឹមថ្ងៃទី២៨ ខែសីហា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដ១៩ ចំនួន ១,០៧៣នាក់ ជាសះស្បើយចំនួន ៦០២នាក់ ស្លាប់ចំនួន ៣នាក់ និងកំពុងសម្រាកព្យាបាលចំនួន ៤៦៨នាក់ទៀត៕ | 2021-08-29T02:41:00+07:00 | freshnewsasia.com | https://m.freshnewsasia.com/index.php/en/localnews/210855-2021-08-28-12-41-04.html |
9d6c796f-c1de-46c3-8ca5-8fb322b95b50 | ខេត្តបន្ទាយមានជ័យ បង្ហាញអត្តសញ្ញាណអ្នកជំងឺកូវីដ ចំនួន៩៩នាក់ និងជាសះស្បើយ១៦៤នាក់ | រដ្ឋបាលខេត្តបន្ទាយមានជ័យ នៅថ្ងៃទី២៨ ខែសីហា ឆ្នាំ២០២១ បានប្រកាសពីការរកឃើញចំនួនអ្នកឆ្លងជំងឺកូវីដ១៩ ចំនួន៩៩ករណី និងជាសះស្បើយ១៦៤នាក់ ដែលចេញផ្សាយដោយក្រសួងសុខាភិបាលនៅព្រឹកមិញ។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាននៅយប់ថ្ងៃទី២៨ ខែសីហានេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕ ខាងក្រោមនេះ ជាសេចក្តីប្រកាសព័ត៌មានរបស់រដ្ឋបាលខេត្តបន្ទាយមានជ័យ៖ | 2021-08-29T02:40:00+07:00 | freshnewsasia.com | https://m.freshnewsasia.com/index.php/en/localnews/210854-2021-08-28-12-40-54.html |
1b2ce91b-4432-47e5-955b-487d321c068a | TOP NEWS: កម្ពុជា រកឃើញអ្នកចាក់វ៉ាក់សាំងបង្ការជំងឺកូវីដ១៩ ទី៩លាន ជាអ្នកនៅខេត្តត្បូងឃ្មុំ (Video inside) | សម្តេចតេជោ ហ៊ុន សែន នាយករដ្ឋមន្ត្រីកម្ពុជា ប្រកាសនៅយប់ថ្ងៃនេះថា កម្ពុជាចាក់វ៉ាក់សាំងបង្ការជំងឺកូវីដ១៩ ជូនពលរដ្ឋអាយុចាប់ពី ១៨ឆ្នាំឡើង បាន៩លាននាក់ហើយ។ ជនទី៩លាន បានទៅលើលោកយាយ ព្រំ កួយ អាយុ ៧៦ឆ្នាំ រស់នៅភូមិថ្មសំលៀង ឃុំមៀន ស្រុកអូរាំងឪ ខេត្តត្បូងឃ្មុំ។ សម្តេចតេជោនាយករដ្ឋមន្ត្រី បានបញ្ជាក់លើទំព័រ Facebook យ៉ាងដូច្នេះ ។ សម្តេចតេជោ ក៏បានបញ្ជាក់ផងដែរថា មកទល់ពេលនេះ កម្ពុជាសម្រេចបានការចាក់វ៉ាក់សាំងការពារកូវីដ១៩ ចំនួន ៩លាននាក់ គឺស្មើនឹង ៩០% នៃប្រជាពលរដ្ឋ ១០លាននាក់ដែលត្រូវចាក់វ៉ាក់សាំង។ ចំនួននេះមិនទាន់គិតពីការចាក់ជូនកុមារ និងយុវវ័យ ដែលមកដល់ពេលនេះចាក់បាន ៦៩.៤៧ភាគរយ នៃចំនួន ១.៩៦៦.៩៣១នាក់ ដែលត្រូវចាក់ព្រមទាំងបងប្អូនដែលបានចាក់ដូសទី៣ ឬដូសជំរុញនោះទេ។ សម្តេចតេជោប្រមុខរាជរដ្ឋាភិបាល បានបន្ថែមថា ប្រសិននិយាយពីតួលេខសរុប កម្ពុជាចាក់បានលើសពី ១០លាននាក់ ដែលស្មើប្រមាណ ៦៥ភាគរយនៃប្រជាជនសរុប ១៦លាននាក់។ ជាមួយការសម្រេចបានលទ្ធផលនេះ សម្តេចតេជោ បានអរគុណដល់ប្រជាពលរដ្ឋ ក្រុមគ្រូពេទ្យ និងអាជ្ញាធរគ្រប់លំដាប់ថ្នាក់ ដែលបានខិតខំចូលរួមនៅក្នុងដំណើរការចាក់វ៉ាក់សាំង។ សម្តេចតេជោ បានបញ្ជាក់ថា លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំង នឹងនាំយកថវិកាអំណោយរបស់សម្តេច ១០លានរៀល និងសម្ភារៈមួយចំនួនទៀត ទៅប្រគល់ជូនលោកយាយចាក់វ៉ាក់សាំងទី៩លានក្នុងពេលឆាប់ៗនេះ។ សូមបញ្ជាក់ថា សម្តេចតេជោ ហ៊ុន សែន មិនត្រឹមតែប្រឹងប្រែងរកវ៉ាក់សាំង និងជំរុញនូវយុទ្ធនាការចាក់វ៉ាក់សាំងបង្ការជំងឺកូវីដ១៩ ជូនប្រជាពលរដ្ឋប៉ុណ្ណោះទេ។ សម្តេចតេជោ ក៏បានបញ្ចេញថវិកាផ្តល់ខ្លួនជាការលើកទឹកចិត្តសម្រាប់អ្នកចាក់វ៉ាក់សាំងទី១លាន, ២លាន, ៣លាន, ៤លាន, ៥លាន, ៦លាន, ៧លាន និង៨លាន ព្រមទាំងលោកតា លោកយាយ ដែលមានអាយុចាប់ពី១០០ឆ្នាំឡើងផងដែរ៕ | 2021-08-29T02:37:00+07:00 | freshnewsasia.com | https://m.freshnewsasia.com/index.php/en/localnews/210853-2021-08-28-12-37-40.html |
c166fe2c-d39f-4e7d-be4b-e7b07c0fcbae | ខេត្តក្រចេះ បន្តរកឃើញអ្នកជំងឺកូវីដ ១១នាក់ និងអ្នកជាសះស្បើយ ៨នាក់ | រដ្ឋបាលខេត្តក្រចេះ នៅថ្ងៃទី២៨ ខែសីហា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន១១នាក់បន្ថែមទៀត និងអ្នកជាសះស្បើយចំនួន៨នាក់ តាមរយៈការធ្វើតេស្តរហ័ស (Rapid Test)។ នេះបើតាមសេចក្ដីប្រកាសព័ត៌មានដែល Fresh News ទទួលបាន។ ជាមួយគ្នានេះដែរ រដ្ឋបាលខេត្តក្រចេះ សូមអំពាវនាវដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយអ្នកវិជ្ជមានទាំង១១នាក់ ត្រូវរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕ ខាងក្រោមនេះ ជាសេចក្តីប្រកាសព័ត៌មានរបស់រដ្ឋបាលខេត្ត៖ | 2021-08-29T02:34:00+07:00 | freshnewsasia.com | https://m.freshnewsasia.com/index.php/en/localnews/210852-2021-08-28-12-34-15.html |
2eff63c0-2a64-46ac-afb4-8b146377d93b | ខេត្តកោះកុងបង្ហាញ អត្តសញ្ញាណអ្នកជំងឺកូវីដ១៩ ចំនួន១២នាក់ និងជាសះស្បើយ៣៣នាក់ | រដ្ឋបាលខេត្តកោះកុង បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកវិជ្ជមានជំងឺកូវីដ១៩ ចំនួ១២នាក់ថែមទៀត និងករណីជាសះស្បើយចំនួន៣៣នាក់ នៅថ្ងៃទី២៨ ខែសីហា ឆ្នាំ២០២១ តាមរយៈការធ្វើតេស្តរហ័ស (Rapid Test)។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់នេះ។ រដ្ឋបាលខេត្ត បានអំពាវនាវដល់ប្រជាពលរដ្ឋដែលមានការពាក់ព័ន្ធដោយផ្ទាល់ ឬដោយប្រយោល ជាមួយបុគ្គលវិជ្ជមានកូវីដ១៩ ទើបរកឃើញនេះ ត្រូវដាក់ខ្លួនដាច់ដោយឡែករយៈពេល ១៤ថ្ងៃ៕ | 2021-08-29T02:33:00+07:00 | freshnewsasia.com | https://m.freshnewsasia.com/index.php/en/localnews/210851-2021-08-28-12-33-50.html |
8caa2731-3df8-43d8-8223-5f22ac7441e9 | ខេត្តឧត្តរមានជ័យ បន្តរកឃើញអ្នកជំងឺកូវីដ ចំនួន៤៩នាក់ ក្នុងនោះ៤១នាក់ ជាពលករទើបមកពីថៃ តាមច្រកអន្តរជាតិអូរស្មាច់ និងជាសះស្បើយ៨០នាក់ | រដ្ឋបាលខេត្តឧត្តរមានជ័យ នាថ្ងៃទី២៨ ខែសីហា ឆ្នាំ២០២១ បានរកឃើញអ្នកវិជ្ជមានជំងឺកូវីដ១៩ ចំនួន ៤៩នាក់បន្ថែមទៀត ក្នុងនោះចំនួន៤១នាក់ ជាពលករទើបមកពីប្រទេសថៃតាមច្រកអន្តរជាតិអូរស្មាច់, ៨នាក់ ឆ្លងក្នុងព្រឹត្តិការណ៍សហគមន៍ និង ខណៈមានអ្នកជាសះស្បើយជំងឺកូវីដ១៩ ចំនួន៨០នាក់ផងដែរ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រលប់ថ្ងៃទី២៨ ខែសីហា ឆ្នាំ២០២១នេះ។ រដ្ឋបាលខេត្តឧត្តរមានជ័យ បានអំពាវនាវដល់ប្រជាពលរដ្ឋដែលមានការពាក់ព័ន្ធដោយផ្ទាល់ ឬដោយប្រយោល ជាមួយបុគ្គលវិជ្ជមានកូវីដ១៩ ទើបរកឃើញនេះ ត្រូវដាក់ខ្លួនដាច់ដោយឡែករយៈពេល ១៤ថ្ងៃ។ ក្នុងករណីមានរោគសញ្ញាក្អក ផ្តាសាយ ហៀសំបោរ ឈឺបំពង់ក ថប់ដង្ហើម ក្ដៅខ្លួនខ្លាំង ឬរោគសញ្ញាសង្ស័យផ្សេងៗទៀត ត្រូវទាក់ទងក្រុមការងារប្រចាំការ និងយកសំណាកនៅមន្ទីរពេទ្យបង្អែកខេត្ត និងមន្ទីរពេទ្យបង្អែកអន្លង់វែង ឬទំនាក់ទំនងសាកសួរព័ត៌មានផ្សេងៗតាមរយៈលេខទូរស័ព្ទ៖ ០១២ ៤៩៩ ១៩២។ គួរបញ្ជាក់ថា គិតត្រឹមថ្ងៃទី២៨ ខែសីហា ឆ្នាំ២០២១នេះ ខេត្តឧត្តរមានជ័យរកឃើញអ្នកជំងឺកូវីដ១៩ សរុបចំនួន ៦,៥២៨នាក់ ក្នុងនោះករណីនាំចូលពីបរទេស ៥,៣៦៩នាក់ និងករណីព្រឹត្តិការណ៍សហគមន៍ ២០ កុម្ភៈ មានចំនួន ១,១៥៩នាក់។ ជាមួយគ្នានេះ មានអ្នកព្យាបាលជាសះស្បើយក្នុងខេត្តចំនួន ៣,០៤០នាក់ និងកំពុងសម្រាកព្យាបាលក្នុងខេត្តចំនួន ១,៣៥៣នាក់ ស្លាប់ចំនួន ១២នាក់៕ ខាងក្រោមនេះ ជាសេចក្តីប្រកាសព័ត៌មានរបស់រដ្ឋបាលខេត្តឧត្តរមានជ័យ៖ | 2021-08-29T02:28:00+07:00 | freshnewsasia.com | https://m.freshnewsasia.com/index.php/en/localnews/210849-2021-08-28-12-28-41.html |
fc3cf497-e201-4c0a-aafb-bdd4b376b678 | ខេត្តកំពង់ឆ្នាំង រកឃើញ និងបង្ហាញអត្ដសញ្ញាណអ្នកជំងឺកូវីដ១៩ ចំនួន១៥នាក់, ស្លាប់០២នាក់ | រដ្ឋបាលខេត្តកំពង់ឆ្នាំង បានចេញសេចក្ដីប្រកាសព័ត៌មានពីការរកឃើញអ្នកវិជ្ជមានជំងឺកូវីដ១៩ ចំនួន១៥នាក់ តាមរយៈការធ្វើតេស្តរហ័ស (Rapid Test) និងស្លាប់០២នាក់ នាថ្ងៃទី២៧ ខែសីហា ឆ្នាំ២០២១ ម្សិលមិញ។ នេះបើយោងតាមសេចក្ដីសម្រេច ដែលបណ្ដាញព័ត៌មាន Fresh News ទទួលបាននៅថ្ងៃទី២៨ ខែសីហានេះ។ រដ្ឋបាលខេត្ដ បានបញ្ជាក់ថា អ្នកវិជ្ជមានកូវីដ១៩ ខាងលើ បានដាក់ឱ្យសម្រាកព្យាបាលនៅមន្ទីរពេទ្យខេត្តកំពង់ឆ្នាំង, មណ្ឌលព្យាបាល សាលាបឋមសិក្សាគំរូក្រុង, មណ្ឌលព្យាបាលវិទ្យាល័យ តេជោ ហ៊ុន សែន ទឹកហូត, មណ្ឌលព្យាបាលវិទ្យាល័យ ហ៊ុន សែន កំពង់ត្រឡាច និងមណ្ឌលព្យាបាលវិទ្យាល័យ ហ៊ុន សែន បរិបូណ៌។ រដ្ឋបាលខេត្ត ក៏អំពាវនាវដល់ប្រជាពលរដ្ឋ ដែលធ្លាប់ប្រាស្រ័យទាក់ទងដោយផ្ទាល់ ឬប្រយោលជាមួយ អ្នកវិជ្ជមានកូវីដ១៩ ខាងលើ ក្នុងរយៈពេល ១៤ថ្ងៃមុន សូមមកពិនិត្យសំណាកជាបន្ទាន់នៅ មន្ទីរពេទ្យខេត្តកំពង់ឆ្នាំង, មន្ទីរពេទ្យបង្អែកកំពង់ត្រឡាច, មន្ទីរពេទ្យបង្អែកបរិបូណ៌ ឬមណ្ឌលសុខភាពដែលនៅជិតបំផុត ដើម្បីទប់ស្កាត់ការឆ្លង រាលដាលនៃជំងឺកូវីដ១៩ សូមសាធារណជន ត្រូវអនុវត្តឱ្យបានខ្ជាប់ខ្ជួននូវវិធានការ «៣ការពារ និង៣កុំ» ដើម្បីខ្លួនយើង គ្រួសារ និងសង្គមជាតិយើង៕ ខាងក្រោមនេះ ជាសេចក្ដីប្រកាសរបស់រដ្ឋបាលខេត្ដកំពង់ឆ្នាំង៖ | 2021-08-29T02:26:00+07:00 | freshnewsasia.com | https://m.freshnewsasia.com/index.php/en/localnews/210847-2021-08-28-12-26-12.html |
c3a282fb-2145-4ec4-b592-42d30cd44e95 | ក្រុមការងារ អាវុធហត្ថរាជធានីភ្នំពេញ ចុះសួរសុខទុក្ខ កម្លាំងអាវុធហត្ថ ដែលឈរជើងការពារ មណ្ឌលសម្រាកព្យាបាល កូវីដ-១៩ ចំនួន២គោលដៅ | ដោយអនុវត្តតាមការណែនាំ របស់លោកឧត្តមសេនីយ៍ឯក រ័ត្ន ស៊្រាង មេបញ្ជាការរង កងរាជអាវុធហត្ថលើផ្ទៃប្រទេស មេបញ្ជាការ កងរាជអាវុធហត្ថរាជធានីភ្នំពេញ នារសៀល ថ្ងៃទី២៨ ខែសីហា ឆ្នាំ២០២១ លោកវរសេនីយ៍ឯក សៀ ទីន នាយរងសេនាធិការ និងជាប្រធានក្រុមការងារប្រតិបត្តិប្រយុទ្ធប្រឆាំងជំងឺកូវីដ១៩ របស់កងរាជអាវុធហត្ថរាជធានីភ្នំពេញ បានដឹកនាំក្រុមការងារចុះ សួរសុខទុក្ខ កម្លាំងអាវុធហត្ថរាជធានីភ្នំពេញ ដែលឈរជើងការពារ មណ្ឌលសម្រាកព្យាបាលកូវីដ-១៩ ចំនួន២គោលដៅ ក្នុងនោះគឺ គោលដៅមណ្ឌលសម្រាកព្យាបាលកូវីដ-១៩ វិទ្យាល័យ ជា ស៊ីម សាមគ្គី និង គោលដៅមណ្ឌលសម្រាកព្យាបាលកូវីដ-១៩ ដឹព្រេមៀរ សែន សុខ។ ក្នុងឱកាសចុះសួរសុខទុក្ខនោះផងដែរ ក្រុមការងារក៏បាននាំយកនូវ អាហារសម្រន់ និងភេសជ្ជៈ ជូនដល់កងកម្លាំង និងឆ្លៀត ត្រួតពិនិត្យទីកន្លែងប្រតិបត្តិការងារ និងស្នាក់នៅប្រចាំថ្ងៃ ក៏ដូចជាសម្ភារៈគ្រឿងបំពាក់សម្រាប់ត្រៀម អន្តរាគមន៍ចាប់បង្ខំ បុគ្គលដែលគេចវេសមិនធ្វើចត្តាឡីស័ក និងមិនព្រមអនុវត្តន៍តាមវិធានការរបស់ក្រសួងសុខាភិបាល នៅតាមទីតាំងឈរជើងការពារមណ្ឌលសម្រាកព្យាបាលទាំងពីរ ដើម្បីត្រៀមអនុវត្តបទបញ្ជារបស់ថ្នាក់លើឲ្យមានប្រសិទ្ធភាពខ្ពស់៕ | 2021-08-29T02:18:00+07:00 | dap-news.com | https://dap-news.com/national/2021/08/28/180172/ |
42aca59d-b3bf-4f53-a4c7-e89bae96addd | រដ្ឋបាលខេត្តស្វាយរៀង បង្ហាញអត្តសញ្ញាណអ្នកជំងឺកូវីដ ចំនួន១៧នាក់ ជាសះស្បើយ៨នាក់ និងស្លាប់១នាក់ | រដ្ឋបាលខេត្តស្វាយរៀង នៅថ្ងៃទី២៨ ខែសីហា ឆ្នាំ២០២១នេះ បានចេញសេចក្ដីជូនដំណឹងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន១៧នាក់បន្ថែមទៀត ដែលទើបរកឃើញថ្មី និងប្រកាសដោយក្រសួងសុខាភិបាល កាលពីព្រឹកមិញ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅថ្ងៃទី២៨ ខែសីហានេះ។ ជាមួយគ្នានេះដែរ រដ្ឋបាលខេត្តស្វាយរៀង ក៏បានបញ្ជាក់ពីការជាសះស្បើយចំនួន០៨នាក់ និងស្លាប់ចំនួន១នាក់ ផងដែរ។ រដ្ឋបាលខេត្តស្វាយរៀង ក៏បានអំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក៕ | 2021-08-29T00:19:00+07:00 | freshnewsasia.com | https://m.freshnewsasia.com/index.php/en/localnews/210840-2021-08-28-10-19-17.html |
f97f0857-4b0e-475e-bd92-6b2a4a13755a | ខេត្តត្បូងឃ្មុំ បង្ហាញអត្តសញ្ញាណអ្នកជំងឺកូវីដ-១៩ ចំនួន៣៦នាក់ ជាសះស្បើយ១៥នាក់ | រដ្ឋបាលខេត្តត្បូងឃ្មុំ បានចេញសេចក្តីប្រកាសព័ត៌មានស្តីពីការរកឃើញអ្នកកើតជំងឺកូវីដ-១៩ ចំនួន៣៦នាក់ អ្នកជាសះស្បើយចំនួន១៥នាក់បន្ថែមទៀត។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅថ្ងៃទី២៨ ខែសីហានេះ។ ជាមួយនឹងការរកឃើញអ្នកជំងឺកូវីដ-១៩ ចំនួន៣៦នាក់បន្ថែមទៀតនេះ រដ្ឋបាលខេត្ត សូមអំពាវនាវដល់អ្នកប៉ះពាល់ផ្ទាល់ និងអ្នកប៉ះពាល់ប្រយោល សូមរួសរាន់មកជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកដែលប៉ះពាល់ដោយប្រយោលជាមួយអ្នកវិជ្ជមានជំងឺកូវីដ-១៩ ខាងលើ សូមរួសរាន់ធ្វើចត្តាឡីស័កនៅតាមផ្ទះ ក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធជាមួយអ្នកដទៃជាដាច់ខាត។ ប្រសិនបើប្រជាពលរដ្ឋមានរោគសញ្ញា ផ្តាសាយ ក្អក ហៀរសំបោរ ឈឺបំពង់ក ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលបងប្អូនស្នាក់នៅ និងរាយការណ៏ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមលេខទូរស័ព្ទលេខ៖ ០១២ ៩៨៣ ៦៣៩/ ០៩៧ ៦៤៧ ៧៧ ៣៧/ ០១២ ៩៦៨ ៤៣២ និង ០៩៧ ៩៧៩ ៩៨ ៩៨៕ | 2021-08-29T00:06:00+07:00 | freshnewsasia.com | https://m.freshnewsasia.com/index.php/en/localnews/210839-2021-08-28-10-06-52.html |
c15568fd-ad32-4ad1-8743-57e81f439f9d | អភិបាលថ្មីខណ្ឌឬស្សីកែវ អំពាវនាវពលរដ្ឋដែលមិនទាន់ទទួលវ៉ាក់សាំង សូមមកទទួលវ៉ាក់សាំងបង្ការជំងឺកូវីដ១៩ នៅមន្ទីរពេទ្យបង្អែកសម្ដេចឪសម្ដេចម៉ែ | លោក ឯក ឃុនឌឿន អភិបាលខណ្ឌឬស្សីកែវ បានជុំរុញឱ្យអស់លោក-លោកស្រីចៅសង្កាត់ បន្តអំពាវនាវដល់ប្រជាពលរដ្ឋ ដែលខនខានមិនបានទទួលវ៉ាក់សាំងទាំងចាស់ និងក្មេង (អាយុ១២ឆ្នាំ ដល់ក្រោម១៨ឆ្នាំ) ឱ្យមកទទួលការចាក់វ៉ាក់សាំងបង្ការជំងឺកូវីដ១៩ ឱ្យបានគ្រប់ៗគ្នា ដែលស្ថិតក្រោមការគិតគូរ និងយកចិត្តទុកដាក់ដ៏ខ្ពង់ខ្ពស់បំផុត របស់សម្ដេចតេជោ ហ៊ុន សែន ប្រមុខរាជរដ្ឋាភិបាលកម្ពុជា។ ការជុំរុញយ៉ាងដូច្នេះរបស់លោក ឯក ឃុនឌឿន បានធ្វើឡើងក្នុងពេលលោក និងលោកស្រី សួស សូលីដា អភិបាលរងខណ្ឌ ដឹកនាំមន្ត្រីក្រោមឱវាទចុះពិនិត្យ និងឧបត្ថម្ភអាកុល ម៉ាស និងទឹកបរិសុទ្ធ រួមនិងថវិកាដល់អាជ្ញាធរសង្កាត់ និងទីតាំងចាក់វ៉ាក់សាំង ចំនួន២កន្លែង (មណ្ឌលសុខភាពគីឡូម៉ែត្រលេខ៩) សង្កាត់ច្រាំងចំរេះទី១ (មន្ទីរពេទ្យបង្អែកសម្ដេចឪ សម្ដេចម៉ែ) សង្កាត់គីឡូម៉ែត្រលេខ៦ នៅរសៀលថ្ងៃទី២៨ ខែសីហា ឆ្នាំ២០២១។ ជាមួយគ្នានេះ លោក ឯក ឃុន ឌឿន ក៏បានជុំរុញឱ្យអាជ្ញាធរ និងមន្ត្រីពាក់ព័ន្ធស្វះស្វែងរកមនុស្សវ័យចំណាស់ (អាយុ១០០ឆ្នាំ ឬ១០០ឆ្នាំឡើង) ដែលអាចចាក់វ៉ាក់សាំងបាន សូមឱ្យមកទទួលការចាក់វ៉ាក់សាំងបង្ការជំងឺកូវីដ១៩ និងអាចទទួលបានអំណោយរបស់សម្ដេចតេជោ ហ៊ុន សែន ផងដែរ។ លោកអភិបាលខណ្ឌ ក៏បានថ្លែងអំណរគុណយ៉ាងជ្រាលជ្រៅបំផុតចំពោះក្រុមគ្រូពេទ្យ (ទ័ពអាស) ដែលបានចូលរួមចំណែកយ៉ាងសកម្ម ប្រឈមនិងបញ្ហាជាច្រើនក្នុងការលះបង់ទាំងកម្លាំងកាយ ចិត្ត ប្រាជ្ញា ស្មារតី ព្រមទាំងបង-ប្អូនក្រុមយុវជន ដើម្បីប្រយុទ្ធប្រឆាំងនិងជំងឺកូវីដ១៩៕ | 2021-08-28T23:54:00+07:00 | freshnewsasia.com | https://m.freshnewsasia.com/index.php/en/localnews/210834-2021-08-28-09-54-57.html |
b0e53fcc-f404-44dc-81fb-152aa59e3531 | រដ្ឋបាលខេត្តកំពង់ឆ្នាំង ទទួលផ្លែមៀន ២តោន ជាអំណោយរបស់សម្តេចតេជោ និងសម្តេចកិត្តិព្រឹទ្ធបណ្ឌិត សម្រាប់ចែកជូនពលរដ្ឋព្យាបាលជំងឺកូវីដ១៩ និងមណ្ឌលចត្តាឡីស័ក | លោកឧត្តមសេនីយ៍ទោ ឡេង ហុង តំណាងនាយឧត្តមសេនីយ៍ ហ៉ីង ប៊ុនហៀង មេបញ្ជាការកងអង្គរក្សសម្ដេចតេជោ ហ៊ុន សែន នៅព្រឹកថ្ងៃទី២៨ ខែសីហា ឆ្នាំ២០២១ នេះ បាននាំយកផ្លែមានចំនួន២តោន ជាអំណោយរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជាប្រគល់ជូនរដ្ឋបាលខេត្តកំពង់ឆ្នាំង ដើម្បីចែកចាយដល់ប្រជាពលរដ្ឋនៅ ក្នុងមណ្ឌលព្យាបាលជំងឺកូវីដ១៩ និងមណ្ឌលចត្តាឡីស័កនៅក្នុងទូទាំងខេត្តកំពង់ឆ្នាំង។ ក្នុងពេលប្រគល់ផ្លែមានទាំង២តោននេះ ដល់លោកស្រី ប៊ន សុភី អភិបាលរងខេត្តកំពង់ឆ្នាំង, លោកឧត្តមសេនីយ៍ទោ ឡុងហេង បានថ្លែងថា ផ្លែមានចំនួន២តោននេះ គឺជាអំណោយរបស់សម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលបានចំណាយថវិកាទិញពីប្រជាកសិករនៅក្នុងខេត្តប៉ៃលិន ដើម្បីឱ្យកងអង្គរក្ស ដឹកជញ្ជូនយកមកចែកចាយជូនរដ្ឋបាលខេត្ត និងប្រជាពលរដ្ឋដែលកំពុងព្យាបាលជំងឺកូវីដ១៩ នឹងកំពុងធ្វើចិត្តាឡីស័ក នៅតាមមូលដ្ឋាន។ លោកស្រី ប៊ុន សុភី តំណាងឱ្យលោក ស៊ុន សុវណ្ណារិទ្ធិ អភិបាលខេត្ត បានថ្លែងអំណរគុណយ៉ាងជ្រាលជ្រៅដល់សម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត ដែលតែងតែគិតគូរអំពីសុខទុក្ខរបស់ប្រជាពលរដ្ឋនៅគ្រប់មូលដ្ឋាន ដែលកំពុងប្រយុទ្ធប្រឆាំងនឹងជំងឺកូវីដ១៩។ ជាក់ស្តែងនៅថ្ងៃនេះ សម្ដេចទាំងទ្វេរបានឧបត្ថម្ភនូវផ្លែមៀនចំនួន២តោន ដល់រដ្ឋបាលខេត្តកំពង់ឆ្នាំង សម្រាប់ចែកជូនដល់មណ្ឌលព្យាបាលជំងឺកូវីដ១៩ និងមណ្ឌលចត្តាឡីស័កទាំងអស់ទៅក្នុងខេត្តកំពង់ឆ្នាំង។ លោកស្រី ប៊ន សុភី បានបន្តថា ជំនួសមុខឱ្យលោកអភិបាលខេត្ត និងប្រជាពលរដ្ឋនៅក្នុងខេត្តកំពង់ឆ្នាំងទាំងអស់ សូមគោរពថ្ងៃអំណរគុណ និងគោរពជូនពរដល់សម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត សូមឱ្យជួបប្រទះតែសេចក្តីសុខគ្រប់ប្រការ មានអាយុយឺនយូរ កម្លាំងមាំមួន ប្រាជ្ញាប្រកបដោយគតិបណ្ឌិត ដើម្បីដឹកនាំកម្ពុជាឱ្យមានសុខសន្តិភាព និងមានការអភិវឌ្ឍលើគ្រប់វិស័យជាបន្តទៀត។ ជាមួយគ្នានេះដែរ លោកស្រីសន្យាថានឹងធ្វើការបែងចែកផ្លែមានទាំងអស់នេះឱ្យបានចំគោលដៅ និងដល់ដៃប្រជាពលរដ្ឋនៅគ្រប់មណ្ឌលព្យាបាលជំងឺកូវីដ១៩ និងមណ្ឌលចត្តាឡីស័កគ្រប់មូលដ្ឋាន ក្នុងខេត្តកំពង់ឆ្នាំង ដើម្បីឱ្យប្រជាពលរដ្ឋបានទទួលទានបំប៉នសុខភាពឱ្យបានល្អ ដើម្បីឈ្នះជំងឺកូវីដ១៩ គ្រប់ៗគ្នា៕ | 2021-08-28T22:44:00+07:00 | freshnewsasia.com | https://m.freshnewsasia.com/index.php/en/localnews/210822-2021-08-28-08-44-20.html |
75c6e0bd-c9e5-405b-a725-95258e0141bd | រកឃើញអ្នកជំងឺកូវីដ១៩ បំប្លែងថ្មី Delta ចំនួន១៣នាក់ ជាកម្មការិនីបម្រើការងារនៅអគារ F7 នៃរោងចក្រថបសិនធើ និងអាជីវករផ្សារត្រពាំងថ្លឹង ក្នុងខណ្ឌពោធិ៍សែនជ័យ (Video inside) | ក្រុមគ្រូពេទ្យ និងអាជ្ញាធរ បានរកឃើញអ្នកជំងឺកូវីដ១៩ បំប្លែងថ្មី Delta ចំនួន១៣នាក់ ក្នុងនោះកម្មការិនីរោងចក្រ «ថបសិនធើ» ចំនួន៦នាក់ និងអាជីវករផ្សារត្រពាំងថ្លឹងចំនួន៧នាក់។ អាជ្ញាធរបានឲ្យដឹងថា អ្នកជំងឺកូវីដ១៩ បំប្លែងថ្មី Delta ២នាក់ បានចូលទៅទិញអីវ៉ាន់នៅក្នុងផ្សារត្រពាំងថ្លឹង កាលពីពេលថ្មីៗកន្លងទៅនេះ បានធ្វើឱ្យមានការព្រួយបារម្ភយ៉ាងខ្លាំង ពីលទ្ធភាពនៃការឆ្លងជំងឺនេះនៅក្នុងផ្សារខាងលើ ទើបធ្វើឲ្យក្រុមគ្រូពេទ្យ និងអាជ្ញាធរចុះយកសំណាកពីបងប្អូនជាអា ជី វករនៅក្នុងផ្សារត្រពាំងថ្លឹង និងបងប្អូនជាកម្មករនៅរោងចក្រ «ថបសិនធើ» តែម្តង។ ជាក់ស្តែងនៅវេលាព្រឹកថ្ងៃទី២៨ ខែសីហា ឆ្នាំ២០២១ អាជ្ញាធរ និងក្រុមគ្រូពេទ្យ បានចុះទៅកាន់ផ្សារខាងលើ មានទីតាំងស្ថិតនៅតាមបណ្ដោយផ្លូវវ៉េងស្រេង ភូមិត្រពាំងថ្លឹង សង្កាត់ចោមចៅទី១ ខណ្ឌពោធិ៍សែនជ័យ រាជធានីភ្នំពេញ រួចបានផ្អាកដំណើរការលក់ដូរជាបណ្ដោះអាសន្នសិន ដើម្បីយកសំណាកអាជីវករជិត៣០០នាក់ រកមេរោគកូវីដ១៩នេះ។ ក្រោយយកសំណាកក្រុមគ្រូពេទ្យបានរកឃើញវិជ្ជមានចំនួន៧នាក់។ អាជ្ញាធរបានបន្តថា «នៅថ្ងៃដដែលនេះគ្រូពេទ្យ បានចុះទៅយកសំណាកកម្មករ-កម្មការិនី ដែលកំពុងបម្រើការងានៅអគារ F7 រោងចក្រ «ថបសិនធើ» ស្ថិតនៅក្នុងភូមិទួលពង្រ សង្កាត់ចោមចៅទី១ ជាលទ្ធផលរកឃើញ៦នាក់ ឆ្លងមេរោគប្រភេទថ្មី Delta»។ បន្ទាប់មកអ្នកជំងឺទាំង១៣នាក់ ត្រូវបានដាក់ដោយឡែក ហើយត្រូវបានក្រុមគ្រូពេទ្យបញ្ជូនយកទៅព្យាបាល៕ | 2021-08-28T22:44:00+07:00 | freshnewsasia.com | https://m.freshnewsasia.com/index.php/en/localnews/210823-2021-08-28-08-44-50.html |
1d37da8c-8b53-4a92-9da5-3432eef30660 | អ្នកជំងឺកូវីដ ១២នាក់ទៀតបានស្លាប់ និងឆ្លងថ្មីជាង ៤រយនាក់ | អ្នកជំងឺកូវីដ-១៩ ចំនួន ១២នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ជិត ១ពាន់ ៩រយនាក់ហើយ (១.៨៧០)។ ចំពោះករណីឆ្លងថ្មីវិញ មានជាង ៤រយនាក់ (៤០១) នៅថ្ងៃដដែលនេះ ក្នុងនោះជាង ១រយនាក់ (១១៦) ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី២៨ សីហា កម្ពុជាមានអ្នកកើតជំងឺកូវីដ-១៩ ជាង ៩ម៉ឺននាក់ (៩១.៧៧០) ក្នុងនោះអ្នកជាសះស្បើយមានជាង ៨ម៉ឺន ៧ពាន់នាក់ (៨៧.៧៧៤)។ ក្រសួងសុខាភិបាលប្រកាសថា គិតត្រឹមថ្ងៃទី ២៧សីហា រដ្ឋាភិបាលចាក់វ៉ាក់សាំងជូនពលរដ្ឋបានជិត ៩លាននាក់ហើយ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំ ដល់ ១៧ឆ្នាំវិញ ក្រសួងប្រកាសថា ចាក់វ៉ាក់សាំងបានជាង ១លាន ៣សែននាក់ ក្នុងចំណោមអ្នកដែលត្រូវចាក់សរុបជិត ២លាននាក់៕ | 2021-08-28T19:58:35+07:00 | rfa.org | https://www.rfa.org/khmer/news/health/401-tested-positive-for-covid-19-08282021085816.html |
0afff5bb-78e6-42b3-88db-db17fb5d5d78 | ថៃប្រកាសរកឃើញអ្នកឆ្លងកូវីដ-១៩ថ្មីៗជិត ១៨,០០០នាក់ និងអ្នកជំងឺ ២៩២នាក់ស្លាប់ ក្នុងរបាយការណ៍ថ្ងៃសៅរ៍នេះ | ក្រសួងសុខាភិបាលថៃ នៅថ្ងៃសៅរ៍ ទី២៨ ខែសីហា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១៧,៩៨៤នាក់ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយ ដោយសារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១៧,៦៦០ករណី ត្រូវបានរកឃើញនៅលើប្រជាជនថៃទូទៅ និង ៣២៤ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ២៩២នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ២០,៥៣៥នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,១៥៧,៥៥៥ករណី ក្នុងនោះមានអ្នកស្លាប់ ១០,៨៧៩នាក់ និងអ្នកជាសះស្បើយឡើងវិញ ៩៦៤,៣១៩នាក់។ គិតត្រឹមថ្ងៃទី២៤ ខែសីហា ថៃបានចាក់វ៉ាក់សាំងបង្ការ COVID-19 សរុប ២៨.៨លានដូស ក្នុងនោះប្រជាជន ៦.៦លាននាក់ (៩.៥% នៃចំនួនប្រជាជនសរុប) បានទទួលការចាក់គ្រប់ដូស។ កាលពីថ្ងៃសុក្រម្សិលមិញនេះ កងកម្លាំងប្រយុទ្ធប្រឆាំងនឹងជំងឺ COVID-19 របស់ថៃបានប្រកាសថា ប្រទេសនេះនឹងបន្ធូរបន្ធយវិធានការរឹតត្បិតភាគច្រើន ចាប់ពីខែកញ្ញាខាងមុខនេះតទៅ និងអនុញ្ញាតឱ្យមានការប្រមូលផ្តុំមនុស្សរហូតដល់ ២៥នាក់នៅទីក្រុងបាងកក និងតំបន់ដែលមានហានិភ័យខ្ពស់ផ្សេងទៀត។ ការបន្ធូរបន្ថយវិធានការរឹតបន្តឹង គឺមានភាពចាំបាច់ណាស់ ដើម្បីជំរុញសេដ្ឋកិច្ចជាតិឡើងវិញ ខណៈដែលប្រទេសនេះកំពុងប្រយុទ្ធប្រឆាំងនឹង ការផ្ទុះឡើងនៃជំងឺឆ្លងរាតត្បាតដ៏អាក្រក់បំផុតរបស់ខ្លួន និងកំពុងព្យាយាមក្នុងការបង្កើនអត្រាចាក់វ៉ាក់សាំង៕ | 2021-08-28T19:47:00+07:00 | freshnewsasia.com | https://m.freshnewsasia.com/index.php/en/internationalnews/210801-2021-08-28-05-47-16.html |
ff21365e-2bcc-4180-91b0-612fa8b84d6f | ក្រុមគ្រូពេទ្យកងទ័ពយោធភូមិភាគទី៥ បន្តចាក់វ៉ាក់សាំងបង្ការជំងឺកូវីដ១៩ ជូនពលរដ្ឋនៅស្រុកព្រះនេត្រព្រះ | ក្រុមគ្រូពេទ្យកងទ័ពយោធភូមិភាគទី៥ តាមរយៈរថយន្តចល័តរបស់ខ្លួន នៅព្រឹកថ្ងៃសៅរ៍ ទី២៨ ខែសីហា ឆ្នាំ២០២១នេះ បានចុះបើកយុទ្ធនាការចាក់វ៉ាក់សាំងបង្ការជំងឺកូវីដ១៩ ជូនប្រជាពលរដ្ឋស្ថិតនៅក្នុងឃុំជប់វ៉ារី ស្រុកព្រះនេត្រព្រះ ខេត្តបន្ទាយមានជ័យ។ យុទ្ធនាការចាក់វ៉ាក់សាំងជូនពលរដ្ឋនៅក្នុងស្រុកព្រះនេត្រព្រះនេះ ដឹកនាំដោយឧត្តមសេនីយ៍ទោ ឈុន ម៉ៅ មេបញ្ជាការរងយោធភូមិភាគទី៥ មេបញ្ជាការរងទិសទី១ បន្ទាយមានជ័យ និងឧត្តមសេនីយ៍ត្រី សឹង្ហ ទុំ មេបញ្ជាការកងពលតូចថ្មេីរជេីងលេខ៥១។ ប្រជាពលរដ្ឋក្នុងស្រុកព្រះនេត្រព្រះ ដែលត្រូវចាក់វ៉ាក់សាំងបង្ការជំងឺកូវីដ១៩ មានចំនួនប្រមាណជា ៣ម៉ឺននាក់។ ក្រុមការងារគ្រោងប្រើរយៈពេលប្រមាណជា ២០ថ្ងៃចាក់វ៉ាក់សាំងដូសទី១ ជូនប្រជាពលរដ្ឋឱ្យរួចរាល់ ហើយបន្តចាក់ដូសទី២ ជូនពួកគាត់តែម្តង។ ក្នុងពេលបើកយុទ្ធនាការចាក់វ៉ាក់សាំងជូនពលរដ្ឋស្រុកព្រះនេត្រព្រះនាព្រឹកនេះ លោកឧត្តមសេនីយ៍ត្រី សឹង្ហ ទុំ បានផ្តាំផ្ញើដល់ប្រជាពលរដ្ឋ ដែលមកទទួលការចាក់វ៉ាក់សាំងដូសទី១ ត្រូវអនុវត្តតាមការណែនាំរបស់គ្រូពេទ្យ និងបន្តអនុវត្តតាមការណែនាំរបស់ក្រសួងសុខាភិបាល។ ជាពិសេសបន្តអនុវត្តវិធានការ «៣កុំ ៣កាពារ» របស់រាជរដ្ឋាភិបាលកម្ពុជា ក្នុងប្រយុទ្ធប្រឆាំងនូវជំងឺកូវីដ១៩។ វ៉ាក់សាំងបង្ការជំងឺកូវីដ១៩ គឺជាវិធីសាស្ត្រដ៏ចាំបាច់មួយរបស់រាជរដ្ឋាភិបាលកម្ពុជា ក្នុងការការពារប្រជាពលរដ្ឋពីការរាតត្បាតនៃជំងឺកូវីដ១៩។ ខេត្តបន្ទាយមានជ័យ ដែលជាខេត្តជាប់ព្រំដែនថៃ ក៏ត្រូវបានរាជរដ្ឋាភិបាលយកចិត្តទុកដាក់ និងជំរុញការចាក់វ៉ាក់សាំងជូនប្រជាពលរដ្ឋផងដែរ។ ខេត្តជាប់ព្រំដែនមួយនេះ ត្រូវបានរ៉ាប់រងចាក់វ៉ាក់សាំងដោយក្រុមគ្រូពេទ្យកងទ័ពនៃយោធភូមិភាគទី៥។ យោងតាមអនុសាសន៍របស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា និងការចង្អុលបង្ហាញរបស់សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ ក៏ដូចជាអភិបាលខេត្តបន្ទាយមានជ័យ លោក អ៊ុ រាត្រី ក្រុមគ្រូពេទ្យកងទ័ពនៃយោធភូមិភាគទី៥ បានយកចិត្តទុកដាក់ខ្ពស់លើការងារចាក់វ៉ាក់សាំងជូនប្រជាពលរដ្ឋនេះ។ ក្រុមគ្រូពេទ្យ ក៏បានរៀបចំរថយន្តដើម្បីចល័តចូលទៅចាក់វ៉ាក់សាំងជូនប្រជាពលរដ្ឋនៅតាមតំបន់ឆ្ងាយៗថែមទៀតផង។ រហូតមកដល់ពេលនេះខេត្តបន្ទាយមានជ័យ ចាក់វ៉ាក់សាំងជូនប្រជាពលរដ្ឋអាយុចាប់ពី១៨ឆ្នាំឡើង និងកុមារ-យុវវ័យ អាយុ ១២ឆ្នាំ ដល់ ១៧ឆ្នាំ បានចំនួនសរុបជាង ២០ម៉ឺននាក់ហើយ។ ប្រជាពលរដ្ឋដែលបានចាក់វ៉ាក់សាំងរួចរាល់ សុទ្ធតែបានសម្តែងក្តីត្រេកអរ រីករាយ និងរំភើបឥតឧបមា។ ពួកគេបានគោរពថ្លែងអំណរគុណប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន ដែលបានស្វះស្វែងរកវ៉ាក់សាំងចាក់ជូនពួកគេ ដើម្បីការពារជំងឺកូវីដ-១៩។ ប្រជាពលរដ្ឋ ក៏ថ្លែងអំណរគុណដល់ក្រុមគ្រូពេទ្យកងទ័ព និងអាជ្ញាធរពាក់ព័ន្ធទាំងអស់ ដែលបានយកចិត្តទុកដាក់ខ្ពស់ក្នុងការចាក់វ៉ាក់សាំងជូនពួកគាត់៕ | 2021-08-28T19:45:00+07:00 | freshnewsasia.com | https://m.freshnewsasia.com/index.php/en/localnews/210800-2021-08-28-05-45-24.html |
6c8238e6-d3d6-4639-9c31-07ac27c4a79f | កូវីដ១៩៖ រកឃើញអ្នកឆ្លងថ្មី ៤០១នាក់ ជាសះស្បើយ ៤៧៥នាក់ និងស្លាប់ ១២នាក់ | No Content | 2021-08-28T19:38:00+07:00 | dap-news.com | https://dap-news.com/national/2021/08/28/180138/ |
e0848d1d-4829-4842-bb5e-869f328a5ef2 | ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ១៩ ចំនួន ៦៧នាក់ ជាសះស្បើយ ២៨នាក់ | រដ្ឋបាលខេត្តកំពង់ចាម នៅថ្ងៃទី ២៨ ខែសីហា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន ៦៧នាក់បន្ថែមទៀត ជាសះស្បើយ ២៨នាក់។ ចំណែកអ្នកដែលទើបរកឃើញឆ្លងជំងឺកូវីដ១៩ ទាំង ៦៧នាក់ ក្នុងនោះ ស្រុកកំពង់សៀម ០២នាក់, ស្រុកកងមាស ០៣នាក់, ស្រុកចំការលើ ១២នាក់, ស្រុកជើងព្រៃ ១៥នាក់, ស្រុកបាធាយ ១៤នាក់,ស្រុកស្ទឹងត្រង់ ១៨នាក់,ស្រុកស្រីសន្ធរ ០២នាក់ និងមកពីខេត្តត្បូងឃ្មុំ ០១នាក់ ។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ | 2021-08-28T19:23:00+07:00 | freshnewsasia.com | https://m.freshnewsasia.com/index.php/en/localnews/210798-2021-08-28-05-23-03.html |
dbf5cf2e-a047-4026-8eb3-10e0f12d05d6 | ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន ៨២នាក់បន្ថែមទៀត ខណៈអ្នកជំងឺ ២នាក់ស្លាប់ និងជាសះស្បើយ ២២៨នាក់ | រដ្ឋបាលខេត្តសៀមរាប បានរកឃើញអ្នកវិជ្ជមានជំងឺកូវីដ១៩ ចំនួន ៨២នាក់បន្ថែមទៀត ខណៈអ្នកជំងឺ២នាក់ បានស្លាប់ និងជាសះស្បើយ ២២៨នាក់ នៅថ្ងៃទី២៧ ខែសីហា ឆ្នាំ២០២១។ ក្នុងសេចក្តីប្រកាសព័ត៌មានដែល Fresh News ទទួលបាននៅព្រឹកថ្ងៃទី២៨ ខែសីហា ឆ្នាំ២០២១នេះ រដ្ឋបាលខេត្តសៀមរាប បានឱ្យដឹងថា អ្នកជំងឺដែលរកឃើញថ្មីនេះ ករណីទី១ ដល់ទី៥ ជាករណីមានប្រភពចម្លងចេញពីផ្សារលើ, ករណីទី៦ ដល់ទី២៧ ជាករណីមានប្រភពចម្លងចេញពីផ្សារពួក និងករណីទី២៨ ដល់ទី៣៣ គឺជាករណីមានប្រភពចម្លងចេញពីផ្សារចារឈូក។ ករណីទី៣៤ ដល់ទី៣៥ គឺជាករណីមានប្រភពចម្លងចេញពីផ្សារកំពង់ក្ដី, ករណីទី៣៦ ដល់ទី៤០ គឺជាករណីមានប្រភពចម្លងចេញពីផ្សារកំពង់ឃ្លាំង។ ដោយឡែកករណីទី៤១ ដល់ទី៨២ ជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយទេ។ អ្នកជាសះស្បើយទាំង ២២៨នាក់ ត្រូវបានក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែក ខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ ឈ្មោះ ឆាង សាន ភេទប្រុស អាយុ៥៣ឆ្នាំ អាសយដ្ឋានភូមិកញ្ចន់រុន ឃុំប្រាសាទ ស្រុកវ៉ារិន។ បុរសរូបនេះ បានរកឃើញវិជ្ជមានជំងឺកូវីដ-១៩ នៅថ្ងៃទី២៦ ខែសីហា ឆ្នាំ២០២១ និងបានស្លាប់នៅថ្ងៃទី២៦ ខែសីហា ឆ្នាំ២០២១ វេលាម៉ោង២០៖០០នាទី ដោយសារជំងឺរលាកសួត បង្កដោយមេរោគកូវីដ-១៩។ ឈ្មោះ លួស លាប ភេទប្រុស អាយុ៦៨ឆ្នាំ អាសយដ្ឋានភូមិគោកដូង ឃុំត្រីញ័រ ស្រុកពួក។ បុរសរូបនេះ បានរកឃើញវិជ្ជមានជំងឺកូវីដ-១៩ នៅថ្ងៃទី២៥ ខែសីហា ឆ្នាំ២០២១ និងបានស្លាប់នៅថ្ងៃទី២៦ ខែសីហា ឆ្នាំ២០២១ វេលាម៉ោង២០៖៣០នាទី ដោយសារជំងឺរលាកសួត បង្កដោយមេរោគកូវីដ-១៩។ សូមបញ្ជាក់ថា មកទល់ពេលនេះ ខេត្តសៀមរាប រកឃើញអ្នកវិជ្ជមានជំងឺកូវីដ-១៩ ចំនួន ៧,៦៤០នាក់។ ក្នុងនោះបានព្យាបាលជាសះស្បើយចំនួន ៦,៨៥៧នាក់ ស្លាប់ ៨១នាក់ និង ៧០២នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក។ រដ្ឋបាលខេត្តសៀមរាប អំពាវនាវដល់ប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕ | 2021-08-28T18:47:00+07:00 | freshnewsasia.com | https://m.freshnewsasia.com/index.php/en/localnews/210795-2021-08-28-04-47-41.html |
c4057bb2-385b-468c-919c-13e6fda45b0d | ដុំកំណកឈាម បង្កគ្រោះថ្នាក់បែបណា? ការពារម៉េច? | ដុំកំណកឈាម ជាការប្រមូលផ្ដុំនៃឈាមដែលមានសណ្ឋានដូចជាជែលនៅក្នុងសរសៃឈាមវែន ឬអាក់ទែ ហើយឈាមដែលធ្លាប់តែរាវ ប្រែទៅជាកកដុំៗ។ ដុំកំណកឈាមកើតឡើងជារឿងធម្មតា ប៉ុន្តែអ្វីដែលមិនធម្មតា ពេលវាកកជាដុំ ហើយមិនរលាយទៅវិញដោយខ្លួនឯង នោះនឹងបង្កជាគ្រោះថ្នាក់។ ការព្យាបាលបញ្ហានេះ អាចប្រើប្រាស់ថ្នាំ ឬអាចឈានដល់វះកាត់។ ការកកឈាម គឺជាបណ្ដុំឈាមដែលមានរាងដូចជែលដែលបង្កើតនៅក្នុងសរសៃវ៉ែនឬសរសៃឈាមក្រហមរបស់អ្នកនៅពេលដែលឈាមផ្លាស់ប្ដូរពីរាវទៅរឹង។ ការកកឈាម គឺជាមុខងារធម្មតា បញ្ឈប់រាងកាយរបស់អ្នកពីការហូរឈាមច្រើននៅពេលដែលអ្នកមានរបួស។ ជាធម្មតាឈាមចាប់ផ្ដើមកក ដើម្បីឆ្លើយតបទៅនឹងរបួសកើតមានលើសរសៃឈាម។ ជាដំបូងឈាមនឹងនៅមួយកន្លែង ហើយផ្លាកែត និងfibrin (ជាសារធាតុមានសណ្ឋានជាសរសៃរឹង) បានរួមបញ្ចូលគ្នា ដើម្បីបញ្ឈប់ ឬបិទមុខរបួស។ ក្នុងករណីមានដុំកំណកឈាមនៅក្នុងសរសៃឈាមនៅនឹងមួយកន្លែង ឬធ្វើចលនា ដែលការមានចលនានេះ វារឹតតែបង្កជាគ្រោះថ្នាក់ដល់យើងថែម ទៀត។ ដូចនេះ ដោយការកកឈាមដែលកើតឡើងនៅកន្លែងខ្លះហើយមិនរលាយដោយខ្លួនឯងវាអាចនិងបង្កគ្រោះថ្នាក់ដល់សុខភាពយើង។ រោគសញ្ញានៃការមានដុំកំណកឈាម កើតឡើងអាស្រ័យទៅលើកន្លែងដែលដុំឈាមកក បានកើតឡើងនៅក្នុងខ្លួនរបស់យើង។ចំពោះបញ្ហាខ្លះវាអាចនឹងមិនមានរោគសញ្ញាអ្វីទាំងអស់។ ការកកឈាមអាចកើតឡើងនៅក្នុង៖ ក្នុងករណីសង្ស័យណាមួយថាយើងអាចប្រឈមនឹងបញ្ហាដុំកំណកឈាម ជាការល្អគួរទៅជួបគ្រូពេទ្យឲ្យបានឆាប់។ ចំពោះបញ្ហានេះយើងអាចកាត់បន្ថយហានិភ័យនៃការកកឈាមដោយ៖ ចុចអាន៖ ចុចអាន៖ | 2021-08-28T18:28:00+07:00 | kampucheathmey.com | https://www.kampucheathmey.com/health/189031 |
1b216617-1e6b-46b5-bfbb-a5951f439852 | BREAKING: សហរដ្ឋអាមេរិក៖ មនុស្សជាង ១៩០,០០០នាក់ឆ្លងកូវីដ-១៩ និងអ្នកជំងឺ ១,៣០៤នាក់ស្លាប់ នៅក្នុងពេល១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៩០,៣៧០នាក់ទៀតបានឆ្លងជំងឺ COVID-19 ខណៈអ្នកជំងឺ ១,៣០៤នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី២៨ ខែសីហា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៩,៥៤០,៤០១ករណី ក្នុងនោះមានអ្នកស្លាប់សរុបចំនួន ៦៥៣,៤០៥នាក់ និងជាសះស្បើយឡើងសរុប ៣០.៧៦លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ អត្រាករណីឆ្លងជំងឺ COVID-19 ប្រចាំថ្ងៃនៅសហរដ្ឋអាមេរិក បានខិតកាន់តែជិត ២០០,០០០នាក់ក្នុងមួយថ្ងៃ ដូចការព្យាករណ៍របស់ក្រុមអ្នកជំនាញអាមេរិកហើយ។ ចំពោះមុខការស្ទុះងើបឡើងវិញនៃករណីឆ្លង និងស្លាប់ជាប្រចាំថ្ងៃ សហរដ្ឋអាមេរិកបានអនុញ្ញាតឲ្យប្រើប្រាស់ វ៉ាក់សាំងដូសទី ៣ ឬដូសជំរុញ និងអនុម័តឲ្យវ៉ាក់សាំង Pfizer អាចប្រើប្រាស់បានជាទូទៅ មិនមែនតែក្នុងករណីបន្ទាន់នោះឡើយ។ គួរបញ្ជាក់ថា គិតត្រឹមថ្ងៃទី២៧ ខែសីហា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៦៦លានដូស ក្នុងនោះប្រជាជន ២០២.៩៦លាននាក់ (៦១.៨% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៧២.១៧លាននាក់ (៥២.៥%) បានទទួលការចាក់គ្រប់ដូស៕ | 2021-08-28T17:52:00+07:00 | freshnewsasia.com | https://m.freshnewsasia.com/index.php/en/internationalnews/210793-2021-08-28-03-52-12.html |
4c097546-038a-4f09-baf6-18df339b4c48 | សម្តេចពិជ័យសេនា ទៀ បាញ់ ឧបត្ថម្ភថ្នាំពេទ្យ និងសម្ភារសម្រាប់ប្រើប្រាស់ក្នុងយុទ្ធនាការប្រយុទ្ធនឹងជំងឺកូវីដ១៩ ដល់រដ្ឋបាលខេត្តកោះកុង | សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ និងជាប្រធានក្រុមការងាររាជរដ្ឋាភិបាលចុះមូលដ្ឋានខេត្តកោះកុង និងលោកស្រី នៅព្រឹកថ្ងៃទី២៨ ខែសីហា ឆ្នាំ២០២១នេះ បានចាត់តំណាងប្រគល់ថ្នាំពេទ្យចំនួន៩កេស ម៉ាស៣កេស ដែលលាងដៃ៦០ដប អាល់កុល៦០លីត្រ និងមី២កេសធំ ដល់រដ្ឋបាលខេត្ត និងរដ្ឋបាលស្រុកកោះកុង ដែលជាការរួមចំណែកជួយសម្រាលបន្ទុករាជរដ្ឋាភិបាល ក្នុងការការពារ និងថែទាំសុខុមាលភាពរបស់ប្រជាជនកម្ពុជា នាដំណាក់កាលរាតត្បាតជំងឺកូវីដ១៩។ នៅក្នុងពិធីប្រគល់ថ្នាំ និងបរិក្ខារពេទ្យខាងលើលោកឧត្តមសេនីយ៍ឯក ខៀវ ឆេន នាយកខុទ្ទកាល័យសម្តេចពិជ័យសេនា ទៀ បាញ់ បានជម្រាបជូនថា បន្ទាប់ពីទទួលបានសារសម្លេងពិសេសរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា កាលពីថ្ងៃទី៦ ខែសីហា ឆ្នាំ២០២១ លោក លោកស្រីប្រធាន សមាជិកក្រុមការងាររាជរដ្ឋាភិបាល ចុះមូលដ្ឋានខេត្តកោះកុង បានចូលរួមគាំទ្រជាថវិកា ស្បៀង ដើម្បីរួមចំណែកក្នុងការត្រៀមរៀបចំមណ្ឌលចត្តាឡីស័ក និងទីកន្លែងព្យាបាលកម្រិតស្រាល ជូនដល់ប្រជាពលរដ្ឋ ពិសេសពលករវិលត្រឡប់ពីប្រទេសថៃ ដែលងាយរងផលប៉ះពាល់ដោយជំងឺកូវីដ១៩ ពិសេសវីរុសប្រភេទថ្មី Delta។ ជាមួយគ្នានេះ សប្បុរសជនមួយចំនួនក៏បានជួយជាថវិកា ស្បៀង ថ្នាំ និងបរិក្ខារពេទ្យតាមរយៈខុទ្ទកាល័យសម្តេចពិជ័យសេនាផងដែរ។ លោកឧត្តមសេនីយ៍ឯក ខៀវ ឆេន បានគូសបញ្ជាក់បន្ថែមថា អំណោយដែលផ្តល់ជូននាថ្ងៃនេះ គឺជាអំណោយលើកទី២ បន្ទាប់ពីអំណោយលើកទី១ ដែលសម្តេចពិជ័យសេនា ទៀ បាញ់ និងលោកស្រី បានប្រគល់ជូនខេត្តនៅសប្តាហ៍មុន រួមមាន៖ ថវិកា៥០លានរៀល អង្ករ១០តោន មី២០០កេស និងម៉ាស់១០,០០០ម៉ាស់ផងដែរ។ លោក សំយិត វៀន អភិបាលរងខេត្ត និងលោក ជា សូវី អភិបាលស្រុក ក្នុងនាមមន្ត្រីរាជការ កងកម្លាំងប្រដាប់អាវុធ ប្រជាពលរដ្ឋនៅស្រុកកោះកុង និងខេត្តកោះកុង សូមថ្លែងអំណរគុណដ៏ជ្រាលជ្រៅ ជូនចំពោះសម្តេចពិជ័យសេនា ទៀ បាញ់ និងលោកស្រី ដែលមានទឹកចិត្តប្រកបដោយសប្បុរសធម៌ និងមនសិការស្នេហាជាតិ ក្នុងការយកចិត្តទុកដាក់ដល់ជីវភាពប្រជាពលរដ្ឋនៅខេត្តកោះកុង និងសូមគោរពជូនពរសម្តេចពិជ័យសេនា និងលោកជំទាវ ប្រកបដោយសុខភាពល្អបរិបូរណ៍ កម្លាំងខ្លាំងក្លា និងជន្មាយុយឺនយូរ ដើម្បីរួមចំណែកដឹកនាំប្រទេសជាតិ និងប្រជាជនកម្ពុជា ពិសេសប្រជាជននៅខេត្តកោះកុង ឆ្ពោះទៅរកការអភិវឌ្ឍរីកចម្រើន និងសម្បូររុងរឿងលើគ្រប់វិស័យ៕ | 2021-08-28T17:32:00+07:00 | freshnewsasia.com | https://m.freshnewsasia.com/index.php/en/localnews/210792-2021-08-28-03-32-29.html |
2aef3a80-3db6-450a-b4fd-2f923e5281fc | ខេត្តឧត្តរមានជ័យ បន្តរកឃើញអ្នកជំងឺកូវីដ ចំនួន៦៤នាក់ ក្នុងនោះ៥៤នាក់ ជាពលករទើបមកពីថៃ តាមច្រកអន្តរជាតិអូរស្មាច់ និងជាសះស្បើយ១៥៩នាក់ | រដ្ឋបាលខេត្តឧត្តរមានជ័យ នាថ្ងៃទី២៧ ខែសីហា ឆ្នាំ២០២១ បានរកឃើញអ្នកវិជ្ជមានជំងឺកូវីដ១៩ ចំនួន ៦៤នាក់បន្ថែមទៀត ក្នុងនោះចំនួន៥៤នាក់ ជាពលករទើបមកពីប្រទេសថៃតាមច្រកអន្តរជាតិអូរស្មាច់, ៩នាក់ ឆ្លងក្នុងព្រឹត្តិការណ៍សហគមន៍ និង ១នាក់ទៀត ជាពលករកំពុងធ្វើចត្តាឡីស័ក ខណៈមានអ្នកជាសះស្បើយជំងឺកូវីដ១៩ ចំនួន១៥៩នាក់ផងដែរ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២៨ ខែសីហា ឆ្នាំ២០២១នេះ។ រដ្ឋបាលខេត្តឧត្តរមានជ័យ បានអំពាវនាវដល់ប្រជាពលរដ្ឋដែលមានការពាក់ព័ន្ធដោយផ្ទាល់ ឬដោយប្រយោល ជាមួយបុគ្គលវិជ្ជមានកូវីដ១៩ ទើបរកឃើញនេះ ត្រូវដាក់ខ្លួនដាច់ដោយឡែករយៈពេល ១៤ថ្ងៃ។ ក្នុងករណីមានរោគសញ្ញាក្អក ផ្តាសាយ ហៀសំបោរ ឈឺបំពង់ក ថប់ដង្ហើម ក្ដៅខ្លួនខ្លាំង ឬរោគសញ្ញាសង្ស័យផ្សេងៗទៀត ត្រូវទាក់ទងក្រុមការងារប្រចាំការ និងយកសំណាកនៅមន្ទីរពេទ្យបង្អែកខេត្ត និងមន្ទីរពេទ្យបង្អែកអន្លង់វែង ឬទំនាក់ទំនងសាកសួរព័ត៌មានផ្សេងៗតាមរយៈលេខទូរស័ព្ទ៖ ០១២ ៤៩៩ ១៩២។ គួរបញ្ជាក់ថា គិតត្រឹមថ្ងៃទី២៧ ខែសីហា ឆ្នាំ២០២១នេះ ខេត្តឧត្តរមានជ័យរកឃើញអ្នកជំងឺកូវីដ១៩ សរុបចំនួន ៦,៤៧៩នាក់ ក្នុងនោះករណីនាំចូលពីបរទេស ៥,៣២៨នាក់ និងករណីព្រឹត្តិការណ៍សហគមន៍ ២០ កុម្ភៈ មានចំនួន ១,១៥២នាក់។ ជាមួយគ្នានេះ មានអ្នកព្យាបាលជាសះស្បើយក្នុងខេត្តចំនួន ២,៩៦០នាក់ និងកំពុងសម្រាកព្យាបាលក្នុងខេត្តចំនួន ១,៣៨៤នាក់ ស្លាប់ចំនួន ១២នាក់៕ | 2021-08-28T17:18:00+07:00 | freshnewsasia.com | https://m.freshnewsasia.com/index.php/en/localnews/210790-2021-08-28-03-18-57.html |
8b5f469c-8967-4158-8e87-97c459d5131a | កុំចេះតែផឹក! ភេសជ្ជៈផ្អែម បង្កជំងឺមហារីកច្រើនមុខ | យើងដឹងហើយថា ផឹកភេសជ្ជៈផ្អែមច្រើន ប៉ះពាល់ដល់សុខភាព បង្កជាជំងឺធាត់ ជំងឺទឹកនោមផ្អែម ជាដើម។ តែការសិក្សាថ្មីៗនេះ រកឃើញទៀតថា ភេសជ្ជៈផ្អែម បង្កឲ្យកើតមហារីកច្រើនមុខទៀត។ ការសិក្សានេះ ចេញផ្សាយលើកាសែតវេជ្ជសាស្ត្រអង់គ្លេស BMJ ដោយវិភាគលើទិន្នន័យពលរដ្ឋបារាំង ១០១.២៥៧នាក់ ដោយ ២១% ជាបុរស និង ៧៩% ជាស្ត្រី និងវាយតម្លៃលើការផឹកភេសជ្ជៈផ្អែមរបស់ពួកគេ។ អ្នកស្រាវជ្រាវ បានតាមដានលើការសិក្សានេះ រយៈពេល ៩ឆ្នាំ ពីឆ្នាំ២០០៩-២០១៨ វាយតម្លៃលើកត្ដាប្រឈម នៃមហារីកគ្រប់ប្រភេទ។ លទ្ធផល រកឃើញថា ការផឹកភេសជ្ជៈផ្អែម ១០០មីល្លីក្រាម/ថ្ងៃ បង្កើនកត្ដាប្រឈមនឹងជំងឺមហារីកគ្រប់ប្រភេទ ១៨% និងមហារីកសុដន់ ២២% ប៉ុន្ដែមហារីកក្រពេញប្រូស្ដាត និងមហារីកពោះវៀន មិនពាក់ព័ន្ធនោះទេ។ ទោះបីភេសជ្ជៈផ្អែម បែងចែកជាប្រភេទទឹកផ្លែឈើ និងប្រភេទភេសជ្ជៈផ្អែមខ្លាំង ក៏ភេសជ្ជៈទាំង ២ប្រភេទនេះ បង្កហានិភ័យខ្ពស់ នៃជំងឺមហារីកផងដែរ។ អង្គការសុខភាពពិភពលោក បានណែនាំឲ្យញ៉ាំជាតិស្ករ តិចជាង ១០% នៃថាមពលសរុប ប៉ុន្ដែបើកាត់បន្ថយដល់ក្រោម ៥% ឬ ២៥ក្រាម/ថ្ងៃ នោះវាកាន់តែល្អថែមទៀត។ ចំណែកប្រទេសជាច្រើន រួមមានចក្រភពអង់គ្លេស បែលហ្ស៊ិក បារាំង ម៉ិកស៊ិក បាន និងគ្រោងអនុវត្តពន្ធលើភេសជ្ជផ្អែម ក្នុងគោលបំណងលើកកម្ពស់សុខភាពប្រជាជន៕ ចុចអាន៖ ចុចអាន៖ | 2021-08-28T16:31:00+07:00 | kampucheathmey.com | https://www.kampucheathmey.com/health/188903 |
b86bdfd6-5c21-430b-bce6-8753c8cf1137 | ញាក់សាច់! បើដឹងពីជាតិស្ករដ៏កំណាចក្នុងភេសជ្ជៈផ្អែមៗនានា | អង្គការសុខភាពពិភពលោក (WHO) បានណែនាំឲ្យយើងញ៉ាំជាតិស្ករមិនឲ្យលើសពី ១២ ស្លាបព្រាកាហ្វេនោះទេក្នុង១ថ្ងៃ។ ប៉ុន្តែគ្នាយើងមានដឹងអត់ ទឹកផ្លែឈើ ឬទឹកក្រូចកំប៉ុង ទឹកដោះគោកំប៉ុង យ៉ាអួរ និងភេសជ្ជៈប៉ូវកម្លាំង ដែលកំពុងតែពេញនិយមនោះ មានបរិមាណជាតិស្ករប៉ុន្មានទៅ? ត្រឹមតែទឹកក្រូចកំប៉ុង ១កំប៉ុង មានជាតិស្ករដល់ទៅ ៨,៥ ស្លាបព្រាកាហ្វេ ដែលកម្រិតជាតិស្ករនេះស្មើនឹងការកំណត់បរិមាណស្ករចំពោះកូនក្មេងអាយុ ៤-៥ ឆ្នាំទៅហើយ។ ចុះបើក្នុង១ថ្ងៃ កូនក្មេងញ៉ាំទឹកក្រូច ១កំប៉ុង រួចបន្ថែមជាតិស្ករដែលមានក្នុងចំណីអាហារ ផ្លែឈើស្រស់ ទឹកដោះគោ ឬយ៉ាអួរទៀតនោះ មិនលើសជាតិស្ករលើសលប់ទៅហើយទេ។ ហេតុផលនេះហើយទើបអង្គការសុខភាពពិភពលោកបញ្ជាក់ថា ការញ៉ាំទឹកផ្លែឈើស្រស់ទោះជាមានជាតិស្ករច្រើន ឬញ៉ាំច្រើនយ៉ាងណា វាមិនសូវគ្រោះថ្នាក់ចំពោះសុខភាព ដូចការញ៉ាំទឹកក្រូច ឬទឹកផ្លែឈើកំប៉ុងនោះទេ។ ខាងក្រោមនេះជាបរិមាណជាតិស្ករដែលមានក្នុងភេសជ្ជៈ និងទឹកដោះគោកំប៉ុង៖ ១- ទឹកតែដប ចំណុះ ៣៣០ មិល្លីលីត្រ ៖ មានជាតិស្ករប្រមាណ ៥,៥ ស្លាបព្រាកាហ្វេ ២- យ៉ាអូរ ចំណុះ ៣៣០ មិល្លីលីត្រ ៖ មានជាតិស្ករប្រមាណ ៧ ស្លាបព្រាកាហ្វេ ៣- ទឹកដោះគោប្រអប់ ចំណុះ ៣៣០ មិល្លីលីត្រ ៖ មានជាតិស្ករប្រមាណ ៧ ស្លាបព្រាកាហ្វេ ៤- ទឹកក្រូច ចំណុះ ៣៣០ មិល្លីលីត្រ ៖ មានជាតិស្ករប្រមាណ ៨,៥ ស្លាបព្រាកាហ្វេ ៥- ទឹកផ្លែឈើលាយទឹកដោះគោ ចំណុះ ៣៣០ មិល្លីលីត្រ៖ មានជាតិស្ករប្រមាណ ៩,៥ ស្លាបព្រាកាហ្វេ ៦- ទឹកផ្លែឈើ ចំណុះ ៣៣០ មិល្លីលីត្រ ៖ មានជាតិស្ករប្រមាណ ៩,៥ ស្លាបព្រាកាហ្វេ ៧- ភេសជ្ជៈប៉ូវកម្លាំង ចំណុះ ៣៣០ មិល្លីលីត្រ ៖ មានជាតិស្ករប្រមាណ ១០ ស្លាបព្រាកាហ្វេ៕ ចុចអាន៖ផឹកកាហ្វេពេលកំពុងឈឺអាចបង្កទុក្ខលំបាកច្រើនយ៉ាងដល់សុខភាព ចុចអាន៖សំឡេងស្អក ជាបញ្ហាធ្ងន់ធ្ងរ មូលហេតុមកពីអ្វី? | 2021-08-28T16:05:00+07:00 | kampucheathmey.com | https://www.kampucheathmey.com/health/2155 |
9108c854-08c6-4764-9923-867e9ff49062 | សៀវភៅ “រាជរដ្ឋាភិបាលកម្ពុជា – សង្រ្កាមដណ្តើមជីវិតពលរដ្ឋពីមាត់ជ្រោះមរណៈ កូវីដ-១៩” ត្រូវបានចេញផ្សាយ | លោក ឆាយ សុផល អ្នកសារព័ត៌មានជើងចាស់ នៅចុងសប្តាហ៍នេះ បានចេញផ្សាយសៀវភៅថ្មីទៀតរបស់លោក ដែលលោកចាត់ទុកថា ជាកំណត់ត្រាប្រវត្តិសាស្រ្តមនុស្សជាតិ និងដ៏កម្រមួយដែលមានសារប្រយោជន៍សម្រាប់ទាំងអ្នកជំនាន់ចាស់និងជំនាន់ថ្មី។ សៀវភៅមានកម្រាស់ប្រមាណជា៩០០ទំព័រ ដែលមានចំណងជើងថា “រាជរដ្ឋាភិបាលកម្ពុជា – សង្រ្កាមដណ្តើមជីវិតពលរដ្ឋពីមាត់ជ្រោះមរណៈ កូវីដ-១៩” បានពិពណ៌នាពីការចាប់ផ្តើមដំបូងវីរុសកូវីដ-១៩ នាចុងខែធ្នូ ឆ្នាំ២០១៩។ លោក ឆាយ សុផល ដែលជាសាស្រ្តាចារ្យព័ត៌មានដែរនោះបាននិយាយថា ដោយសារតែព្រឹត្តិការណ៍កើតមានច្រើនជាបន្តបន្ទាប់ លោកក៏បានសម្រេចចេញភាគ១សិន ដែលផ្តោតលើព្រឹត្តិការណ៍ចាប់ពីចុងខែឆ្នូ ឆ្នាំ២០១៩ មកដល់ថ្ងៃទី១ ខែសីហា ឆ្នាំ២០២១ ជាថ្ងៃដំបូងនៃការបើកយុទ្ធនាការចាក់វ៉ាក់សាំងបង្ការជំងឺកូវី-១៩ដល់កុមារនិងយុវវ័យអាយុចន្លោះពី១២ឆ្នាំដល់ក្រោម១៨ឆ្នាំ។ នៅលើទំព័រអារម្ភកថានៃសៀវភៅ អ្នកនិពន្ធ បានសរសេរថា “នៅក្នុងកំណត់ត្រានេះ ខ្ញុំបានឆ្លៀតពេលពីការងារស្នូល ដើម្បីតាមដាន អាន ប្រមូល និងសន្សំឯកសារជារៀងរាល់ថ្ងៃ ដែលក្នុងនោះមានសម្រង់សម្ដី សុន្ទរកថា សុន្ទរកថាគន្លឹះ សេចក្តីសម្រេច សេចក្តីណែនាំ សេចក្តីអំពាវនាវ សេចក្តីថ្លែងការណ៍ សេចក្តីថ្លែងការណ៍ពិសេស ប្រកាស សេចក្តីប្រកាស សេចក្តីប្រកាសព័ត៌មាន សេចក្តីជូនព័ត៌មាន លិខិតជូនដំណឹង លិខិតគោរពជូន លិខិតជម្រាបជូន លិខិតជម្រាបមក សារទាំងជាអក្សរនិងជាសំឡេង សារលិខិត លិខិតស្រាយបំភ្លឺ សារាចរណែនាំ វិធានការ របាយការណ៍ ច្បាប់ អនុក្រឹត្យ គោលការណ៍ប្រតិបត្តិស្ដង់ដារ (SOP) និង អត្ថបទព័ត៌មានជាដើម…..ដើម្បីចងជាបណ្តុំ ផ្សំផ្គុំជាឯកសារជំនួយស្មារតី សម្រាប់អ្នកសិក្សាស្រាវជ្រាវជំនាន់ចាស់ថ្មីទាក់ទិននឹងជំងឺកូវីដ-១៩នៅកម្ពុជា”។ ទន្ទឹមនឹងនោះ សៀវភៅក៏បានផ្តោតលើការខិតខំប្រឹងប្រឹងប្រែងរបស់ បានប្រឹងប្រែងស្វះស្វែងរកវ៉ាក់សាំងបង្ការជំងឺកូវីដ-១៩ គ្រប់ច្រកល្ហក យកមកចាក់ជូនប្រជាជនកម្ពុជារាប់លាននាក់នៅទូទាំងប្រទេស រួមទាំងជនបរទេសដែលរស់នៅ និងធ្វើការនៅក្នុងប្រទេសកម្ពុជាផងដោយឥតគិតថ្លៃ ហើយថា “ប្រសិនបើគ្មានវ៉ាក់សាំងបង្ការជំងឺកូវីដ-១៩ចាក់បានទាន់ពេលវេលា ហើយបើ មិនមានយុទ្ធសាស្រ្តត្រៀមប្រយុទ្ធ ដើម្បីទប់ទល់នឹងជំងឺនេះទុកជាមុនទេ នោះអន្តរាយដ៏ធំអាចកើតមានសម្រាប់ប្រទេសជាតិ និងប្រជាជនកម្ពុជា” ដែលប្រៀបបាននឹងសង្រ្កាមដណ្តើមជីវិតពលរដ្ឋពីមាត់ជ្រោះមរណៈ។ បើតាមការអះអាងរបស់លោក ឆាយ សុផល សៀវភៅភាគ២ ដែលបន្តចាប់ពីថ្ងៃទី១ ខែសីហា ឆ្នាំ២០២១ ទៅ បានដំណើរហើយ ហើយគិតត្រឹមចុងខែសីហានេះគឺបានជាង១០០ទំព័ររួចទៅហើយ។ លោក សុផល និយាយបែបកំប្លែងថា “តាមពិត ទម្រាំបានសៀវភៅមួយច្បាប់ៗគឺហត់ណាស់ ពេលខ្លះស្រ្តេស្ត ហើយយប់ខ្លះ ខួរក្បាលអៀរឺ (ច្របូកច្របល់) ដេកអត់លក់ខុសពីអ្នកលក់អត់ដេក (អ្នកលក់ដូរពេលយប់)។ បើគ្មានការព្យាយាម និងមិនអត់ធ្មត់ទេ នោះអំបិលជាគ្នា។ កាន់តែលំបាក និងការប្រយ័ត្នប្រយែងបំផុតគឺការសរសេរ និងការចងក្រងសៀវភៅ ឯកសារ ក៏ដូចជាកំណត់ត្រាបែបប្រវត្តិសាស្រ្ត ដែលផ្ទុយស្រឡះពីសំណេរបែបអក្សរសិល្ប៍ មានដូចជាប្រលោមលោក កំណាព្យ និងចម្រៀងជាដើម ព្រោះបែបប្រវត្តិសាស្រ្តទាមទារបង្ហាញគន្ថនិទ្ទេស ឈ្មោះនិងកាលបរិច្ឆេទព្រឹត្តិការណ៍ឱ្យបានច្បាស់លាស់ ពោលគឺត្រូវផ្ទៀងផ្ទាត់ប្រភពឱ្យបានជាក់លាក់។ នេះមិនទាន់គិតពីការប្រើប្រាស់ពាក្យ ប្រយោគ ឃ្លាឃ្លោង និងអក្ខរាវិរុទ្ធផង”។ អ្នកនិពន្ធសៀវភៅរូបនេះបន្តថា “ខ្ញុំខ្លាចគេឯងពិបាករកឯកសារនៅថ្ងៃក្រោយ។ ហេតុនេះ ខ្ញុំចេះតែអង្គុយសំកុកតាមដានព្រឹត្តិការណ៍ និងចងក្រងដាក់ក្នុងមួយសៀវភៅទៅ ហើយថ្ងៃក្រោយ បើមាននរណាចង់រម្លឹក និងចង់ដឹងពីហេតុការណ៍នានាដែលកើតមាននៅក្នុងកាលៈនៃការរាតត្បាតមេរោគកូវីដ-១៩ នោះគេនឹងនឹកឃើញ និងដឹងថា តើប្រជាជន និងប្រទេសពើបប្រទះក្តីលំបាកយ៉ាងណា ហើយថ្នាក់ដឹកនាំប្រទេស រួមនិងអាជ្ញាធរគ្រប់លំដាប់ថ្នាក់ប្រឹងប្រែងរបៀបម៉េចនៅចំពោះមុខកលិយុគនេះ ខណៈដែលដៃម្ខាងរបស់រាជរដ្ឋាភិបាលប្រឹងថែរក្សាសន្តិភាព និងអភិវឌ្ឍប្រទេស ខណៈដៃម្ខាងទៀតទប់ទល់នឹងកូវីដ-១៩ដើម្បីសង្រ្គោះជីវិតពលរដ្ឋ។ នេះមិនទាន់គិតពីក្រុមបំពុលសង្គម បង្កើតព័ត៌មានក្លែងក្លាយ ប្រតិដ្ឋរឿងមិនពិតក្នុងចេតនាស្មោកគ្រោកផង”។ លោក ឆាយ សុផល បានថ្លៃងអំណរគុណចំពោះឯកឧត្តម ឃួង ស្រេង អភិបាលនៃគណៈអភិបាលរាជធានីភ្នំពេញ និងអ្នកឧកញ៉ា ឡេង ណាវ៉ាត្រា ដែលបានរួមគ្នាជួយឱ្យសៀវភៅនេះមានជារូបរាងឡើង ហើយថា សៀវភៅនេះនឹងចែកជូនទៅបណ្ណាល័យជាតិ និងបណ្ណាល័យសាកលវិទ្យាល័យនានានៅទូទាំងប្រទេស ហើយក៏មានដាក់នៅតាមបណ្ណាគារខ្លះដែរ។ លោក សុផល ក៏បានអំពាវនាវដែរថា “សូមពលរដ្ឋ ជាពិសេសយុវវ័យ និងយុវជនត្រូវឆ្លៀតពេលអានសៀវភៅឱ្យបានច្រើន។ ដំបូង អានសៀវភៅដែលជាចំណង់និងពាក់ព័ន្ធជំនាញរបស់ខ្លួន ហើយបន្ទាប់មក អានសៀវភៅផ្សេងៗដែលខ្លួនគិតថាពេញចិត្ត ព្រោះជាជម្រើស។ អានច្រើនកើនគំនិត ការគិតកាន់តែទូលាយ ការវិភាគកាន់តែស៊ីជម្រៅ ហើយការសម្រេចចិត្តកាន់តែត្រឹមត្រូវ ដោយកុំវាយតម្លៃសៀវភៅ តែលើក្របមុខក្រោយ។ ទន្ទឹមនឹងនោះ សូមឪពុកម្តាយនិងអាណាព្យាបាលគួររៀបចំបណ្ណាល័យតូចមួយនៅផ្ទះសម្រាប់គ្រួសារ ហើយឧស្សាហ៍ទិញសៀវភៅឱ្យកូនអាន ជាជាងទិញគ្រៀងស្រវឹងផឹកខ្លួនឯងឥតអសារ។ ខ្ញុំមិនឃាត់រឿងផឹកទេ នោះជាសិទ្ធិ តែកុំភ្លេចទិញសៀវភៅអានឱ្យកូន និងជំរុញកូនៗឱ្យប្រឹងរៀនសូត្រផង ហើយពេលនេះ សូមកុំភ្លេច ៣កុំ ៣ការពារ”។ | 2021-08-28T16:04:00+07:00 | dap-news.com | https://dap-news.com/national/2021/08/28/180065/ |
fef34502-beff-47dd-9539-762a46c331f1 | កត្តាមួយចំនួន ដែលពាក់ព័ន្ធនឹងវិបត្តិរំលាយអាហារ | វិបត្តិរំលាយអាហារគឺជាជំងឺមួយដែលជួបប្រទះញឹកញាប់ចំពោះប្រជាជនកម្ពុជានាពេលបច្ចុប្បន្ន។ វាជាជំងឺមួយដែលមានលក្ខណៈរ៉ាំរ៉ៃ ដែលអាចប៉ះពាល់ដល់ការងារ និងជីវភាពប្រចាំថ្ងៃរបស់អ្នកជំងឺ និងគ្រួសារ។ ក) មូលហេតុអាចបណ្តាលមកពីកត្តាមួយចំនួនដូចជា៖ – ការប្រព្រឹត្តទៅមិនប្រក្រតីនៃចលនាការរំលាយអាហាររបស់ក្រពះ – ការទទួលរំញោចលើសលប់ របស់ក្រពះ – មេរោគក្រពះ (Helicobacter Pylori) – កត្តាផ្លូវចិត្ត ខ) រោគសញ្ញា៖ ១- ជំងឺនេះស្តែងចេញជារោគសញ្ញា ៤ធំៗគឺ៖ • បរិភោគអាហារឆាប់ឆ្អែត • តឹងណែនពោះក្រោយបរិភោគ • ឈឺចុងដង្ហើម • ក្រហាយចុងដង្ហើម ២- រោគសញ្ញាគ្រោះថ្នាក់រួមមាន៖ • ការលេចឡើងថ្មីៗនូវរោគសញ្ញាលើអ្នកដែលមានអាយុលើសពី ៤៥ឆ្នាំ • ការស្រកទម្ងន់ដោយគ្មានមូលហេតុ • ពិបាកលេប ឬលេបឈឺ • ក្អួតមិនបាត់ • ស្លេកស្លាំង • ស្ទាបប៉ះដុំនៅចុងដង្ហើម • ប្រវត្តិគ្រួសារមានជំងឺមហារីក ក្រពះពោះវៀនផ្នែកខាងលើ • បន្ទោបង់មានឈាម • កើតលឿង ៣- ព្រមទាំងមានរោគសញ្ញាបន្ទាប់បន្សំដូចជា ក្អួតចង្អោរ ហើមពោះ ភើជាដើម ។ល។ គ) ការធ្វើរោគវិនិច្ឆ័យ៖ ការធ្វើរោគវិនិច្ឆ័យពឹងផ្អែកទាំងស្រុងតាមរយៈការសាកសួរ ពីរោគសញ្ញានៃជំងឺផ្ទាល់ ហើយក៏អាចឈានទៅដល់ការមើលឈាមមួយចំនួន អេកូពោះ និងព្រមទាំងឈានទៅដល់ការឆ្លុះក្រពះក្នុងករណីជំងឺរ៉ាំរ៉ៃធ្ងន់ធ្ងរ ឬមានរោគសញ្ញាគ្រោះថ្នាក់ដែលសង្ស័យថាមានជំងឺផ្សេងៗដូចជា ជំងឺដំបៅក្រពះ មហារីកក្នុងបំពង់អាហារផ្នែកខាងក្រោម និងក្រពះ។ ឃ) ទាក់ទងទៅនឹងការព្យាបាល ជារួមមាន៖ – ក្នុងករណីមានមេរោគក្រពះ ត្រូវព្យាបាលបំបាត់មេរោគក្រពះជាមុនសិន – ប្រើថ្នាំបន្សាបជាតិអាស៊ីត រយៈពេលណាមួយជាក់ច្បាស់ អាស្រ័យទៅតាមស្ថានភាពរបស់អ្នកជំងឺ – ផ្តល់ប្រឹក្សា និងទំនុកចិត្តដល់អ្នកជំងឺ។ ជំងឺវិបត្តិរំលាយអាហារ គឺជាជំងឺរ៉ាំរ៉ៃ ប្រសិនបើអ្នកជំងឺមិនទទួលបានការព្យាបាលឲ្យបានត្រឹមត្រូវទេនោះ វាអាចប៉ះពាល់ដល់ការរស់នៅប្រចាំថ្ងៃព្រមទាំងមានការចំណាយច្រើន។ ដូច្នេះបើលោកអ្នកកើតមាននូវរាល់រោគសញ្ញាដែលបានរៀបរាប់ខាងលើនេះ សូមអញ្ជើញមកពិគ្រោះជាមួយវេជ្ជបណ្ឌិតឯកទេសនៅមន្ទីរពេទ្យកាល់ម៉ែត ដើម្បីស្វែងរកការព្យាបាលឲ្យបានត្រឹមត្រូវ និងមានប្រសិទ្ធភាពខ្ពស់៕ | 2021-08-28T15:38:00+07:00 | kampucheathmey.com | https://www.kampucheathmey.com/health/188789 |
95dc136e-41ad-479c-b509-68caad3d59c7 | ជំងឺស្រឡទែន គ្រោះថ្នាក់ខ្លាំងដែរ កុំប្រហែសពិសេសមនុស្សធំ | ជំងឺស្រឡទែន កើតឡើងដោយការឆ្លងវីរុសនៅក្រពេញទឹកមាត់ ដែលមានទីតាំងស្ថិតនៅជិតត្រចៀក។ ជំងឺស្រឡទែន អាចបង្កឲ្យមានកាអារៈហើមនៅត្រង់ក្រពេញទឹកមាត់ម្ខាង ឬទាំងពីរ។ ជំងឺនេះភាគច្រើនត្រូវបានគេឃើញកើតចំពោះមនុស្សគ្រប់វ័យ ចំពោះកម្រិតស្រាលច្រើនកើតលើកុមារ និងសម្រាប់មុស្សធំវិញអាចនឹងឈានដល់អាការៈធ្ងន់ធ្ងរ។ ជំងឺមួយនេះអាចបង្កជាផលវិបាកខ្លះដែរ ដូចជាធ្វើឲ្យពិបាកស្ដាប់ ដែលជានេះករណីធ្ងន់ធ្ងរមួយ តែកម្រនឹងកើតមានដែរ។ យ៉ាងណា ជំងឺស្រឡទែន នៅមិនទាន់មានវិធីសាស្រ្តព្យាបាលជាក់លាក់ណាមួយនៅឡើង។ ជំងឺស្រឡទែនបណ្ដាលមកពីវីរុស ដែលងាយនឹងឆ្លងពីមនុស្សម្នាក់ទៅមនុស្សម្នាក់ទៀតតាមរយៈទឹកមាត់ដែលមានមេរោគ។ ប្រសិនបើយើងមិនមាន យើងអាចឆ្លងជំងឺនេះដោយតាមរយះការដកដង្ហើមប៉ះតាមតំណក់ទឹកមាត់ដែលខ្ទាតចេញពីអ្នកជំងឺដែលទើបតែកណ្ដាស់ ឬ ។ យើងក៏អាចឆ្លងជំងឺនេះពីប្រើប្រាស់ប្រដាប់ប្រើប្រាស់ ឬកែវទឹករួមជាមួយអ្នកដែលមានជំងឺផងដែរ។ មនុស្សមួយចំនួនដែលឆ្លងមេរោគនេះអាចនឹងមិនមានចេញរោគសញ្ញា ឬមានរោគសញ្ញាស្រាល។ នៅពេលដែលរោគសញ្ញាវិវដ្ដជាធម្មតាវាលេចចេញប្រហែលពីរទៅបីសប្ដាហ៍បន្ទាប់ពីការប៉ះពាល់នឹងអ្នកដែលមានមេរោគ។ រោគសញ្ញាសំខាន់នៃជំងឺស្រឡទែននោះគឺក្រពេញទឹកមាត់ឡើងហើមដែលវាបណ្ដាលឱ្យថ្ពាល់ឡើងប៉ោង។ សញ្ញានិងរោគសញ្ញាផ្សេងទៀតរួមមាន៖ បើសិនជាគ្នាយើងមានចេញរោគសញ្ញាទាំងនេះ និងសង្ស័យថាជាំងឺស្រឡទែន គួរស្វែងរកជំនួយពីគ្រូពេទ្យ។ ផលវិបាកនៃជំងឺនេះអាចធ្វើឲ្យរីកពងស្វាសទាំងសងខាង និងឈឺចាប់សម្រាប់មនុស្សពេញវ័យ។ មួយវិញទៀត វាក៏អាចប៉ះពាល់ដល់ខួរក្បាលដែរ ដោយសារតែវីរុសនេះបានបង្កការរលាកនៅខួរក្បាល ដែលអាចបង្កឲ្យមានគ្រោះថ្នាក់ដល់ជីវិតបាន។ ក្នុងករណីកម្រខ្លះវីរុសបង្កជំងឺស្រឡទែន ក៏អាចធ្វើឲ្យមានបញ្ហាដល់ការស្ដាប់ បញ្ហាបេះដូង និងរលូតកូនផងដែរ៕ ចុចអាន៖ ចុចអាន៖ | 2021-08-28T15:38:00+07:00 | kampucheathmey.com | https://www.kampucheathmey.com/health/188875 |
ea75e093-cbec-4123-9d42-3d2764d1cb48 | កូវីដ«ដែលតា» ឆ្លងរាលដាលចូលភូមិត្រពាំងថ្លឹង៣ហើយ រកឃើញអ្នកនៅបន្ទប់ជួល៣នាក់ វិជ្ជមាន | អនុគណៈកម្មការស្រាវជ្រាវជំងឺកូវីដ១៩ បានជូនដំណឹងថា មានករណី កូវីដ១៩ បំប្លែងថ្មី Delta នៅបន្ទប់ជួល ដែលមានទីតាំងស្ថិតនៅភូមិត្រពាំងថ្លឹង៣ សង្កាត់ចោមចៅ១ ខណ្ឌពោធិ៍សែនជ័យ។ ក្រុមគ្រូពេត្យ បានរកឃើញអ្នកវិជ្ជមានកូវីដ១៩ បំប្លែងថ្មី Delta ០៣នាក់ ក្នុងចំណោមប្រជាពលរដ្ឋ ២២១នាក់។ ដើម្បីសុវត្ថិភាព សូមយកចិត្តទុកដាក់ តាមដានសុខភាពរបស់ខ្លួនរយៈពេល២១ ថ្ងៃ ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងនេះ។ សូមបញ្ជាក់ថា កាលពីថ្ងៃទី២៧ ខែសីហា ឆ្នាំ២០២១ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៤១១នាក់។ អ្នកជំងឺចំនួន៣០៦នាក់ជាសះស្បើយ និងអ្នកស្លាប់ថ្មីចំនួន១៧នាក់។ គិតថ្ងៃទី២៧ ខែសីហា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៩១ ៣៦៩នាក់។ អ្នកជាសះស្បើយសរុបចំនួន៨៧ ២៩៩នាក់ និងអ្នកស្លាប់សរុបចំនួន ១ ៨៥៨នាក់៕ | 2021-08-28T09:17:40+07:00 | kbnnews.com | https://kbn.news/archives/235882 |
6587498f-a64f-476e-8399-6b558437f565 | ខេត្តព្រៃវែង បង្ហាញអត្តសញ្ញាណអ្នកជំងឺកូវីដចំនួន៤២នាក់, ជាសះស្បើយ៥៦នាក់ និងស្លាប់២នាក់ | រដ្ឋបាលខេត្តព្រៃវែង បានរកឃើញករណីអ្នកវិជ្ជមានកូវីដ១៩ថ្មី ចំនួន៤២នាក់ ជាសះស្បើយចំនួន៥៦នាក់និងស្លាប់ ចំនួន២នាក់ នៅមូលដ្ឋានក្នុងស្រុកចំនួន៧ និងមកពីខេត្តកណ្ដាល។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៧ ខែសីហានេះ។ បច្ចុប្បន្ន អ្នកវិជ្ជមានជំងឺកូវីដ១៩ ទាំងជំងឺទាំង៤២នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ ជាថ្មីម្តងទៀត ចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែក តាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាក និងធ្វើចត្តាឡីស័ក៕ | 2021-08-28T04:23:00+07:00 | freshnewsasia.com | https://m.freshnewsasia.com/index.php/en/localnews/210766-2021-08-27-14-23-11.html |
e1a02a5d-c853-4645-a970-cc114a3c5c28 | ខេត្តមណ្ឌលគិរី បង្ហាញអត្តសញ្ញាណអ្នកឆ្លងជំងឺកូវីដ ចំនួន១៣នាក់ | រដ្ឋបាលខេត្តមណ្ឌលគិរី នៅថ្ងៃទី២៧ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន១៣នាក់បន្ថែមទៀត តាមរយៈការធ្វើតេស្តរហ័ស (Rapid Test)។ នេះបើតាមសេចក្តីប្រកាសព័ត៌មាន Fresh News ទទួលបាននៅយប់ថ្ងៃទី២៧ ខែសីហានេះ។ រដ្ឋបាលខេត្តមណ្ឌលគិរី បានឱ្យដឹងថា ក្នុងចំណោមអ្នកជំងឺកូវីដ១៩ ទាំង១៣នាក់ ភាគច្រើនជាពលរដ្ឋរស់នៅក្នុង ឃុំស្រែហ៊ុយ ស្រុកកោះញែក និងក្រុងសែនមនោរម្យ ហើយបច្ចុប្បន្ន ត្រូវបានបញ្ជូនទៅសម្រាកព្យាបាលនៅមន្ទីពេទ្យបង្អែកខេត្ត និងសម្រាកព្យាបាលតាមស្រុករៀងៗខ្លួន៕ | 2021-08-28T03:38:00+07:00 | freshnewsasia.com | https://m.freshnewsasia.com/index.php/en/localnews/210759-2021-08-27-13-38-46.html |
288d8ae7-aaf8-4d2f-a681-7c4607783f21 | ខេត្តកំពង់ធំ ប្រកាសរកឃើញអ្នកជំងឺកូវីដ១៩ ចំនួន១៧នាក់ ជាសះស្បើយ៦០នាក់ និងស្លាប់៤នាក់ | រដ្ឋបាលខេត្តកំពង់ធំ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកវិជ្ជមានជំងឺកូវីដ១៩ ចំនួន ១៧នាក់ថ្មីបន្ថែមទៀត តាមរយៈការធ្វើតេស្តរហ័ស (Rapid Test) និងស្លាប់ចំនួន០៤នាក់ នៅថ្ងៃទី២៧ ខែសីហា ឆ្នាំ២០២១។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់នេះ។ ជាមួយគ្នានេះរដ្ឋបាលខេត្ត បានបញ្ជាក់ផងដែរថា សម្រាប់អ្នកជាសះស្បើយមានចំនួន៦០នាក់ ផងដែរ។ ដើម្បីចូលរួមទប់ស្កាត់ការរីករាលដាលនៃជំងឺកូវីដ១៩ បន្ថែមទៀត រដ្ឋបាលខេត្តសូមអំពាវនាវដល់អ្នកដែលធ្លាប់ប្រាស្រ័យទាក់ទងជាមួយអ្នកវិជ្ជមានខាងលើ សូមរួសរាន់ទំនាក់ទំនងទៅអាជ្ញាធរ ឬមណ្ឌលសុខភាពដែលនៅកៀកបំផុតដើម្បីពិនិត្យសុខភាព និងធ្វើចត្តាឡីស័ករយៈពេល ១៤ថ្ងៃឱ្យបានត្រឹមត្រូវ៕ ខាងក្រោមនេះ ជាសេចក្តីប្រកាសព័ត៌មានរបស់រដ្ឋបាលខេត្តកំពង់ធំ៖ | 2021-08-28T03:36:00+07:00 | freshnewsasia.com | https://m.freshnewsasia.com/index.php/en/localnews/210758-2021-08-27-13-36-52.html |
c8f3248a-268d-4179-adcc-f89ef7cc6463 | ខេត្តក្រចេះ បន្តរកឃើញអ្នកជំងឺកូវីដ ចំនួន១០នាក់ និងអ្នកជាសះស្បើយ ២៧នាក់ | រដ្ឋបាលខេត្តក្រចេះ នៅថ្ងៃទី២៧ ខែសីហា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន២៧នាក់បន្ថែមទៀត និងអ្នកជាសះស្បើយចំនួន២១នាក់ តាមរយៈការធ្វើតេស្តរហ័ស (Rapid Test)។ នេះបើតាមសេចក្ដីប្រកាសព័ត៌មានដែល Fresh News ទទួលបាន។ ជាមួយគ្នានេះដែរ រដ្ឋបាលខេត្តក្រចេះ សូមអំពាវនាវដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយអ្នកវិជ្ជមានទាំង១០នាក់ ត្រូវរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕ | 2021-08-28T03:28:00+07:00 | freshnewsasia.com | https://m.freshnewsasia.com/index.php/en/localnews/210754-2021-08-27-13-28-02.html |
37063bde-3685-4c93-89b4-a06c7cf34e7d | អ្នកជំងឺកូវីដ១៩ ចំនួន ១៧នាក់ទៀតបានស្លាប់ និងឆ្លងថ្មីជាង ៤រយនាក់ | អ្នកជំងឺកូវីដ-១៩ ចំនួន ១៧នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ជាង ១.៨៥៨នាក់ហើយ។ ចំពោះករណីឆ្លងថ្មីវិញ មាន ៤១១នាក់ នៅថ្ងៃដដែលនេះ ក្នុងនោះ ៨៥នាក់ ជាករណីនាំចូលពីក្រៅប្រទេស។ ក្រសួងសុខាភិបាលឱ្យដឹងថា ចាប់តាំងពីដំណាច់ខែមីនា រហូតដល់ថ្ងៃទី២៦ សីហា កម្ពុជារកឃើញករណីឆ្លងជំងឺកូវីដ-១៩ ប្រភេទឌែលតា (Delta) ជាង ១.៥៣៤ករណី។ អ្នកកើតជំងឺកូវីដ-១៩ បំប្លែងខ្លួនថ្មីនេះ មានដូចជា ពលករត្រឡប់មកពីប្រទេសថៃ និងវៀតណាម អ្នកដំណើរតាមយន្តហោះ មន្ត្រីរាជការ កងកម្លាំងប្រដាប់អាវុធ និងពលរដ្ឋនៅក្នុងសហគមន៍ជាដើម។ ជំងឺកូវីដ-១៩ ប្រភេទឌែលតានេះ បានឆ្លងដល់រាជធានី-ខេត្តចំនួន ២៣ លើកលែងតែខេត្តកែប និងខេត្តក្រចេះ ដែលនៅមិនទាន់រកឃើញនៅឡើយ។ គិតត្រឹមព្រឹកថ្ងៃទី២៧ សីហា កម្ពុជាមានអ្នកកើតជំងឺកូវីដ-១៩ ជាង ៩ម៉ឺននាក់ (៩១.៣៦៩) ក្នុងនោះអ្នកជាសះស្បើយមានជាង ៨ម៉ឺន ៧ពាន់នាក់ (៨៧.២៩៩)។ ក្រសួងសុខាភិបាលប្រកាសថា គិតត្រឹមថ្ងៃទី២៦ សីហា រដ្ឋាភិបាលបានចាក់វ៉ាក់សាំងជូនពលរដ្ឋបានជិត ៩លាននាក់ហើយ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំ ដល់ ១៧ឆ្នាំវិញ ក្រសួងបញ្ជាក់ថា ចាក់វ៉ាក់សាំងបានជាង ១លាន ៣សែននាក់ ក្នុងចំណោមអ្នកដែលត្រូវចាក់សរុបជិត ២លាននាក់៕ | 2021-08-28T03:10:35+07:00 | rfa.org | https://www.rfa.org/khmer/news/health/cambodia-reports-17-new-deaths-and-411-tested-positive-cases-of-covid-19-on-august-27-08272021161029.html |
ac0977fb-68b9-4788-a690-2f6eafb5c468 | ខេត្តស្ទឹងត្រែង បន្តរកឃើញអ្នកជំងឺកូវីដ ចំនួន១១នាក់ និងជាសះស្បើយ០៨នាក់ | រដ្ឋបាលខេត្តស្ទឹងត្រែង នាថ្ងៃទី២៧ ខែសីហា ឆ្នាំ២០២១នេះ បានប្រកាសពីការរកឃើញអ្នកវិជ្ជមានកូវីដ១៩ថ្មី ចំនួន១1នាក់ តាមរយៈការធ្វើតេស្តរហ័ស (Rapid Test) និងជាសះស្បើយចំនួន០៨នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៧ ខែសីហានេះ។ ជាមួយគ្នានេះ រដ្ឋបាលខេត្តស្ទឹងត្រែងបានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ ហើយចំពោះអ្នកប៉ះពាល់ប្រយោលត្រូវធ្វើចត្តាឡីស័កតាមផ្ទះរៀងៗខ្លួន ដោយមិនត្រូវពាក់ព័ន្ធ ឬប៉ះពាល់ជាមួយអ្នកដទៃដាច់ខាត។ រដ្ឋបាលខេត្តបានបញ្ជាក់ថា ចាប់តាំងពីផ្ទុះការរីករាលដាលនៃជំងឺកូវីដ១៩ ខេត្តស្ទឹងត្រែងបានរកឃើញអ្នកឆ្លងជំងឺកូវីដសរុបចំនួន ៩៥៤នាក់ ក្នុងនោះចំណោមនោះមានអ្នកជំងឺកូវីដ១៩ បំប្លែងថ្មី Detal ចំនួន៦១នាក់, ជាសះស្បើយចំនួន ៥៩៩នាក់ ស្លាប់ចំនួន ០៩នាក់ និងកំពុងព្យាបាលចំនួន ៣៤៦នាក់ទៀត៕ | 2021-08-28T02:04:00+07:00 | freshnewsasia.com | https://m.freshnewsasia.com/index.php/en/localnews/210750-2021-08-27-12-04-21.html |
37e2c9fd-1a6a-4aee-be97-eb2d5ea16fb5 | ខេត្តបន្ទាយមានជ័យ បង្ហាញអត្តសញ្ញាណអ្នកជំងឺកូវីដ ចំនួន៩៦នាក់ និងជាសះស្បើយ១១៩នាក់ | រដ្ឋបាលខេត្តបន្ទាយមានជ័យ នៅថ្ងៃទី២៧ ខែសីហា ឆ្នាំ២០២១នេះ បានប្រកាសពីការរកឃើញចំនួនអ្នកឆ្លង៩៦នាក់ តាមរយៈការធ្វើតេស្តរហ័ស (Rapid Test) និងជាសះស្បើយចំនួន១១៩នាក់ ដែលចេញផ្សាយដោយក្រសួងសុខាភិបាលនៅព្រឹកមិញ។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាននៅថ្ងៃទី២៧ខែ សីហានេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕ | 2021-08-28T00:21:00+07:00 | freshnewsasia.com | https://m.freshnewsasia.com/index.php/en/localnews/210735-2021-08-27-10-21-48.html |
ef99a814-5d24-4ea0-9e96-856684ae6702 | អភិបាលខេត្តបាត់ដំបង អំពាវនាវដល់ពលរដ្ឋដែលមិនទាន់ចាក់វ៉ាក់សាំងបង្ការជំងឺកូវីដ១៩ សូមមកទទួលវ៉ាក់សាំងឱ្យបានគ្រប់ៗគ្នា | លោក ងួន រតនៈ អភិបាលខេត្តបាត់ដំបង បានអំពាវនាវដល់ប្រជាពលរដ្ឋដែលមានអាយុចាប់ពី១៨ឆ្នាំឡើង មិនទាន់ទទួលបានវ៉ាក់សាំងបង្ការជំងឺកូវីដ១៩ សូមប្រញាប់មកទទួលចាក់ឱ្យបានគ្រប់ៗគ្នា តាមការកំណត់ និងទីតាំងដែលអាជ្ញាធរមូលដ្ឋានបានរៀបចំ។ ការអំពាវនាវបែបនេះរបស់អភិបាលខេត្តបាត់ដំបង បានធ្វើឡើងនៅក្នុងឱកាសដែលលោកបានដឹកនាំក្រុមការបើកកិច្ចប្រជុំពិភាក្សាការងារផែនការចាក់វ៉ាក់សាំងកូវីដ១៩ ដល់កុមារអាយុចាប់ពី១២ ឆ្នាំដល់ក្រោម១៨ឆ្នាំ នៅព្រឹកថ្ងៃទី២៦ ខែសីហា ឆ្នាំ២០២១ ដោយមានការចូលរួមពីនាយករដ្ឋបាលសាលាខេត្ត លោក លោកស្រី អភិបាលក្រុង ស្រុកទាំង១៤ ជុំវិញខេត្ត ប្រធានមន្ទីរអប់រំយុវជន និងកីឡាខេត្ត ប្រធានមន្ទីរសុខាភិបាល នៃរដ្ឋបាលខេត្ត ព្រមទាំងមន្រ្ដីរាជការមួយចំនួន តាមរយៈប្រព័ន្ធបញ្ជូនរូប និងសម្លេង (Zoom meeting)។ លោកបន្ថែមទៀតថា ទោះបីជាយើងបានចាក់វ៉ាក់សាំងហើយក្តី ប៉ុន្តែយើងមិនត្រូវភ្លេចនូវវិធានការ «៣ការពារ និង៣កុំ» របស់រាជរដ្ឋាភិបាល និងគោរពតាមការណែនាំរបស់ក្រសួងសុខាភិបាលឱ្យបានខ្ជាប់ខ្ជួន ឧស្សាហ៍លាងដៃនឹងសាប៊ូទឹកអាកល់ ឬជែល មិនត្រូវមានការជួបជុំ ការប្រមូលផ្ដុំ រក្សាគម្លាតសុវត្ថិភាព និងត្រូវមានការពាក់ម៉ាសនៅពេលចេញក្រៅផ្ទះឱ្យបានជាប់ជានិច្ច ហើយយើងរៀនរស់តាមរបៀបកន្លងថ្មី ក្នុងសម័យកូវីដ១៩នេះ។ ទន្ទឹមនឹងនោះលោក ងួន រតនៈ សូមគោរពអរគុណយ៉ាងជ្រាលជ្រៅបំផុតចំពោះសម្តេចតេជោ ដែលបានពុះពាររកវ៉ាក់សាំងមកចាក់ជូនបងប្អូនប្រជាពលរដ្ឋយើងគ្រប់ៗគ្នាដោយឥតគិតថ្លៃ៕ | 2021-08-27T23:29:00+07:00 | freshnewsasia.com | https://m.freshnewsasia.com/index.php/en/localnews/210727-2021-08-27-09-29-35.html |
d6b67704-c67c-461d-a7e4-61227db96f34 | ខេត្តកំពង់ឆ្នាំង បង្ហាញអត្ដសញ្ញាណអ្នកជំងឺកូវីដ១៩ ចំនួន១២នាក់ និងស្លាប់១នាក់ | រដ្ឋបាលខេត្តកំពង់ឆ្នាំង បានចេញសេចក្ដីប្រកាសព័ត៌មានពីការរកឃើញអ្នកវិជ្ជមានជំងឺកូវីដ១៩ ចំនួន១២នាក់ តាមរយៈការធ្វើតេស្តរហ័ស (Rapid Test) និងស្លាប់ចំនួន០១នាក់ នាថ្ងៃទី២៦ ខែសីហា ឆ្នាំ២០២១ ម្សិលមិញ។ នេះបើយោងតាមសេចក្ដីសម្រេច ដែលបណ្ដាញព័ត៌មាន Fresh News ទទួលបាននៅថ្ងៃទី២៧ ខែសីហានេះ។ រដ្ឋបាលខេត្ដ បានបញ្ជាក់ថា អ្នកវិជ្ជមានកូវីដ១៩ បានដាក់ឱ្យសម្រាកព្យាបាលនៅមន្ទីរពេទ្យខេត្តកំពង់ឆ្នាំង, មណ្ឌលព្យាបាល សាលាបឋមសិក្សាគំរូក្រុង, មណ្ឌលព្យាបាលវិទ្យាល័យ តេជោ ហ៊ុន សែន ទឹកហូត, មណ្ឌលព្យាបាលវិទ្យាល័យ ហ៊ុន សែន កំពង់ត្រឡាច និងមណ្ឌលព្យាបាលវិទ្យាល័យ ហ៊ុន សែន បរិបូណ៌។ រដ្ឋបាលខេត្ត ក៏អំពាវនាវដល់ប្រជាពលរដ្ឋ ដែលធ្លាប់ប្រាស្រ័យទាក់ទងដោយផ្ទាល់ ឬប្រយោលជាមួយ អ្នកវិជ្ជមានកូវីដ១៩ ខាងលើ ក្នុងរយៈពេល ១៤ថ្ងៃមុន សូមមកពិនិត្យសំណាកជាបន្ទាន់នៅ មន្ទីរពេទ្យខេត្តកំពង់ឆ្នាំង, មន្ទីរពេទ្យបង្អែកកំពង់ត្រឡាច, មន្ទីរពេទ្យបង្អែកបរិបូណ៌ ឬមណ្ឌលសុខភាពដែលនៅជិតបំផុត ដើម្បីទប់ស្កាត់ការឆ្លង រាលដាលនៃជំងឺកូវីដ១៩ សូមសាធារណជន ត្រូវអនុវត្តឱ្យបានខ្ជាប់ខ្ជួននូវវិធានការ «៣ការពារ និង៣កុំ» ដើម្បីខ្លួនយើង គ្រួសារ និងសង្គមជាតិយើង៕ | 2021-08-27T23:28:00+07:00 | freshnewsasia.com | https://m.freshnewsasia.com/index.php/en/localnews/210726-2021-08-27-09-28-42.html |
3755ecca-8f9c-4ea1-97cf-468cd27a5223 | អភិបាលខេត្តស្វាយរៀង ក្រើនរំឮកអាជ្ញាធរតាមដានបុគ្គលដែលសង្ស័យពាក់ព័ន្ធនឹងជំងឺកូវីដ១៩ ឱ្យកាន់ខ្លាំងក្លាបន្ថែមទៀត បើទោះស្ថានភាពជំងឺកូវីដ១៩ ក្នុងខេត្តមានការថមថយក៏ដោយ | លោក ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំងនឹងជំងឺកូវីដ១៩ ខេត្តបានក្រើនរំឮកដល់មន្ត្រីពាក់ព័ន្ធទាំង ត្រូវបន្តសកម្មភាពផ្សព្វផ្សាយវិធានការណែនាំរបស់សុខាភិបាល និងវិធានការរបស់រាជរដ្ឋាភិបាលឱ្យកាន់តែខ្លាំងក្លាបន្ថែមទៀត ជូនដល់ប្រជាពលរដ្ឋ និងតាមដានឱ្យបានជាប់ចំពោះបុគ្គលទាំងឡាយណាដែលសង្ស័យជាប់ព័ន្ធនឹងជំងឺកូវីដ១៩ ដើម្បីកាត់ផ្តាច់ខ្សែ ចម្លងឱ្យមានប្រសិទ្ធភាព បើទោះស្ថានភាពជំងឺកូវីដ១៩ ក្នុងខេត្តមានការថមថយក៏ដោយ។ ការក្រើនរំឮកបែបនេះ របស់អភិបាលខេត្តស្វាយរៀង បានធ្វើឡើងនៅក្នុងពិធីជួបសំណេះសំណាល និងទទួលយកអំណោយ និងថវិកាមួយចំនួនពីលោក ឡេង ប៉ អគ្គនាយកក្រុមហ៊ុន The New Venetian Casino & Hotel ក្រុងបាវិត ដើម្បីប្រយុទ្ធប្រឆាំងនិងជំងឺកូវីដ១៩ នៅព្រឹកថ្ងៃទី២៧ ខែសីហា ឆ្នាំ២០២១នេះ។ លោក ម៉ែន វិបុល បានថ្លែងអំណរគុណលោក ឡេង ប៉ អគ្គនាយកក្រុមហ៊ុន The New Venetian Casino & Hotel ដែលបានឧបត្ថម្ភអំណោយ និងថវិការមួយចំនួនទៀតជូនរដ្ឋបាលខេត្តនៅថ្ងៃនេះ ដើម្បីគាំទ្រក្នុងយុទ្ធនាការ ប្រយុទ្ធប្រឆាំង នឹងជំងឺកូវីដ១៩ នាពេលបច្ចុប្បន្ន សកម្មភាពនេះ សបញ្ជាក់ឱ្យឃើញពីកាយវិការ ប្រកបដោយសប្បុរសធម៌ និងជាវប្បធម៌នៃការចែករំលែកក្នុងសង្គមទៅលើការជួយគ្នាក្នុងគ្រាលំបាក។ លោកអភិបាលខេត្តបញ្ជាក់ថា អំណោយដែលបានផ្ដល់ជូនរដ្ឋបាលខេត្តនៅថ្ងៃនេះ និងយកទៅចាត់ចែងប្រើប្រាស់ក្នុងសកម្មភាពនានា ទៅតាមបរិបទនៃជំងឺកូវីដ១៩។ ទន្ទឹមនេះយុទ្ធសាស្ត្រវ៉ាក់សាំងបង្ការជំងឺកូវីដ១៩ ស្រោចនៅដល់ប្រជាជនកម្ពុជាក៏ដូចជាប្រជាជនខេត្តស្វាយរៀង គឺជាការគិតដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា សម្តេចបានធ្វើឱ្យស្ថានភាពនៃការឆ្លងមានភាពថយចុះជាបន្តបន្ទាប់គិតមកដល់ថ្ងៃនេះ។ អំណោយទាំងនោះរួមមាន៖ អង្ករ០៥តោន, មីថៃ ១៥០កេសតូច, ទឹកសុទ្ធវីតាល់ ២០០កេស, អាល់កុល ៥០កាន, ម៉ាស់N95 ១០០,០០០ម៉ាស់ និងថវិកាមួយចំនួនទៀត ដើម្បីចូលរួមឧបត្ថម្ភគាំទ្រដល់ដំណើការប្រយុទ្ធប្រឆាំងនឹងជំងឺកូវីដ១៩៕ | 2021-08-27T23:11:00+07:00 | freshnewsasia.com | https://m.freshnewsasia.com/index.php/en/localnews/210724-2021-08-27-09-11-49.html |
dce7d420-a733-41c1-9599-ffd53caa60ea | អភិបាលខេត្តកំពង់ធំ ណែនាំមន្ត្រីជំនាញត្រូវខិតខំធានាឱ្យបាននូវសន្តិសុខស្បៀង ក្នុងបរិបទនៃការរីករាលដាលជំងឺកូវីដ | លោក សុខ លូ អភិបាលខេត្តកំពង់ធំ បានស្នើដល់លោកអភិបាលក្រុងស្រុក និងគ្រប់មន្ទីរអង្គភាពពាក់ព័ន្ធទាំងអស់ ខិតខំធានាឱ្យបាននូវសន្តិសុខស្បៀង ក្នុងបរិបទនៃការរីករាលដាលនៃជំងឺឆ្លងកូវីដ ដោយអនុវត្តគោលនយោបាយរបស់រាជរដ្ឋាភិបាលក្នុងស្មារតីទទួលខុសត្រូវខ្ពស់ ដើម្បីបង្កើនសមត្ថភាពផលិត ធានាឲ្យបានទាំងបរិមាណ គុណភាព និងសុវត្ថិភាពឱ្យស្របតាមស្តង់ដារតម្រូវរបស់ទីផ្សារអន្តរជាតិដែលបានកំណត់។ លោក សុខ លូ បានលើកឡើងដូចនេះនាថ្ងៃទី២៧ ខែសីហា ឆ្នាំ២០២១នេះ ក្នុងឱកាសដឹកនាំកិច្ចប្រជុំ អនុម័តថ្នាក់ខេត្តលើការសរសេរពង្រាងបញ្ចប់របាយការណ៍ផែន ការប្រើប្រាស់ដីរបស់កម្មវិធីជំរុញ ផលិតកម្មស្រូវ និងការនាំចេញអង្ករ (Rice-SDP) Rice Commercialization Sector Development Program – Rice-SDP តាមប្រព័ន្ធOnline។ កម្មវិធីនេះបានអនុវត្តនៅថ្នាក់ក្រុង ស្រុកក្នុងឃុំ សង្កាត់ចំនួន៣០ឃុំសង្កាត់គោលដៅ នៃក្រុងស្រុកទាំង៦រួមមាន ក្រុងស្ទឹងសែនចំនួន ០២សង្កាត់ ស្រុកស្ទោងចំនួន ០៧ឃុំ ស្រុកកំពង់ស្វាយចំនួន ០៦ឃុំ ស្រុកសន្ទុកចំនួន ០៧ឃុំ ស្រុកបារាយណ៍ចំនួន ០៥ឃុំ និងស្រុកតាំងគោកចំនួន ០៣ឃុំ ដែលបានអនុវត្តន៍ ក្រោមកិច្ចគាំទ្រថវិការបស់ រាជរដ្ធាភិបាលកម្ពុជា ដែលបានទទួលប្រាក់កម្ចីពីធនាគារអភិវឌ្ឍន៍អាស៊ី (ADB) និងជំនួយឥតសំណងពីកម្មវិធីកសិកម្ម និងស្បៀងអាហារសកល (GAFSP) ព្រមទាំងមូលនិធិយុទ្ធសាស្រ្តអាកាសធាតុ (SCF) ក្រោមការសម្របសម្រួលរបស់ក្រុមហ៊ុនផ្តល់សេវាកម្មអេស ប៊ី ខេ រីស៊ើច អេនឌីវីឡុបមែន។ លោក សុខ លូ បានបន្ថែមថា គោលបំណងចម្បងរបស់ Rice-SDP គឺបង្កើនផលិតភាពផលិតកម្មដំណាំស្រូវ និងប្រាក់ចំណូលសុទ្ធរបស់អ្នកពាក់ព័ន្ធទាំងអស់ ក្នុងខ្សែចង្វាក់ផលិតកម្មស្រូវ-អង្ករ ដែលត្រូវបានសម្របសម្រួលតាមរយៈការធ្វើឱ្យប្រសើរឡើងនូវបរិយាកាសផ្នែកច្បាប់ និងការវិនិយោគដែលធន់នឹងអាកាសធាតុ។ ជាមួយគ្នានោះលោក សុខ លូ ក៏បានជំរុញឱ្យមន្ត្រីជំនាញទាំងអស់ត្រូវខិតខំធ្វើឱ្យប្រសើរឡើងនូវខ្សែចង្វាក់ផលិតកម្មស្រូវ-អង្ករ និងហេដ្ឋារចនាសម្ព័ន្ធគាំទ្រសំខាន់ៗ សម្រាប់ការកែច្នៃ ដើម្បីបង្កើនសេវាគាំទ្រការធ្វើឱ្យប្រសើរឡើងនូវខ្សែចង្វាក់ផលិតកម្មគ្រាប់ពូជ សម្រាប់ការពង្រឹងសមត្ថភាពកសិករ សមាជិកសហគមន៍ផងដែរ។ រៀបចំផែនការប្រើប្រាស់ដី ការគ្រប់គ្រងធនធានដី និងធនធានធម្មជាតិប្រកបដោយប្រសិទ្ធិភាព ជាពិសេសកាត់បន្ថយទំនាស់នានា ដែលកើតពីការប្រើប្រាស់ ដី នៅមូលដ្ឋាន ។ គាំទ្រកិច្ចអភិវឌ្ឍន៍សង្គម សេដ្ឋកិច្ចប្រកបដោយនិរន្តភាព និងសមធម៌ រួមចំណែកកាត់បន្ថយភាពក្រីក្ររបស់ប្រជាពលរដ្ឋតាមរយៈបង្កើនផលិតផលស្រូវ និងនាំការនាំអង្ករចេញ។ សម្រេចឲ្យបាននូវផែនការប្រើប្រាស់ដីនៅក្នុងឃុំស្របតាមស្ថានភាព និងសក្តានុពលដីជាក់ស្តែងឆ្លើយតបចំពោះសេចក្តីត្រូវការរបស់អាជ្ញាធរនានា និងប្រជាពលរដ្ឋ មូលដ្ឋានក្នុងការប្រើប្រាស់ដី និងធនធានធម្មជាតិឲ្យចំទិសដៅ។ រួមចំណែកគ្រប់គ្រងដីរដ្ឋ ដែលមាននៅក្នុងឃុំ សង្កាត់ ឲ្យបានល្អប្រសើរតាមតួនាទី (មុខងារជាតំណាងរដ្ឋ និងកិច្ចអភិវឌ្ឍន៍មូលដ្ឋាន) ស្វែងរកការគាំទ្របច្ចេកទេសពីស្ថាប័ន អង្គភាពនានា និងពីផ្នែកឯកជនក្នុងការកសាងផែនការអភិវឌ្ឍន៍ និងកម្មវិធីវិនិយោគឃុំ៕ | 2021-08-27T23:06:00+07:00 | freshnewsasia.com | https://m.freshnewsasia.com/index.php/en/localnews/210723-2021-08-27-09-06-19.html |
5a416657-e8bd-4cea-a204-118793a08520 | ខេត្តបាត់ដំបង បន្តរកឃើញអ្នកជំងឺកូវីដ ចំនួន៥៧នាក់ និងជាសះស្បើយ៨៤នាក់ | រដ្ឋបាលខេត្តបាត់ដំបង នៅថ្ងៃទី២៧ ខែសីហា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន៥៧ នាក់ថែមទៀត តាមរយៈការធ្វើតេស្តរហ័ស (Rapid Test) ជាសះស្បើយចំនួន៨៤នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅរសៀលថ្ងៃទី២៧ ខែសីហានេះ។ រដ្ឋបាលខេត្តបាត់ដំបង ក៏បានអំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក។ ចាប់តាំងពីផ្ទុះការរីករាលដាលនៃជំងឺកូវីដ១៩ ខេត្តបាត់ដំបង បានរកឃើញអ្នកឆ្លងជំងឺកូវីដ១៩ សរុបចំនួន ៥,៥១៨នាក់ ព្យាបាលជាសះស្បើយចំនួន ៤,៦៦៥នាក់ ស្លាប់ចំនួន ៧៣នាក់ និងកំពុងសម្រាកព្យាបាលចំនួន ៧៨០នាក់៕ | 2021-08-27T22:52:00+07:00 | freshnewsasia.com | https://m.freshnewsasia.com/index.php/en/localnews/210721-2021-08-27-08-52-20.html |
3f8c29c4-cd7b-4fd9-b0c9-bb30e5099489 | រដ្ឋបាលខេត្តស្វាយរៀង បង្ហាញអត្តសញ្ញាណអ្នកជំងឺកូវីដ ចំនួន១១នាក់ ជាសះស្បើយ១៧នាក់ និងស្លាប់២នាក់ | រដ្ឋបាលខេត្តស្វាយរៀង នៅថ្ងៃទី២៧ ខែសីហា ឆ្នាំ២០២១នេះ បានចេញសេចក្ដីជូនដំណឹងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន១១នាក់បន្ថែមទៀត ដែលទើបរកឃើញថ្មី និងប្រកាសដោយក្រសួងសុខាភិបាល កាលពីព្រឹកមិញ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅថ្ងៃទី២៧ ខែសីហានេះ។ ជាមួយគ្នានេះដែរ រដ្ឋបាលខេត្តស្វាយរៀង ក៏បានបញ្ជាក់ពីការជាសះស្បើយចំនួន១៧នាក់ និងស្លាប់ចំនួន២នាក់ ផងដែរ។ រដ្ឋបាលខេត្តស្វាយរៀង ក៏បានអំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក៕ | 2021-08-27T22:31:00+07:00 | freshnewsasia.com | https://m.freshnewsasia.com/index.php/en/localnews/210717-2021-08-27-08-31-17.html |
26de7bd1-6eda-488f-b76b-1ea0e0e0941d | ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ១៩ ចំនួន ៥៣នាក់ ជាសះស្បើយ ២៩នាក់ និងស្លាប់ ២នាក់ | រដ្ឋបាលខេត្តកំពង់ចាម នៅថ្ងៃទី ២៧ ខែសីហា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន ៥៣នាក់បន្ថែមទៀត ជាសះស្បើយ ២៩នាក់ និងស្លាប់ ២នាក់ មកពីស្រុកចំការលើ ១នាក់ និងស្រុកកងមាស ១នាក់។ ចំណែកអ្នកដែលទើបរកឃើញឆ្លងជំងឺកូវីដ១៩ ទាំង ៥៣នាក់ ក្នុងនោះ ក្រុងកំពង់ចាម ០១នាក់, ស្រុកកងមាស ០៥នាក់, ស្រុកកំពង់សៀម ១៣នាក់, ស្រុកចំការលើ ០៦នាក់, ស្រុកព្រៃឈរ ០៧នាក់, ស្រុកស្ទឹងត្រង់ ១៧នាក់ ស្រុកស្រីសន្ធរ ០១នាក់ មកពីខេត្តត្បូងឃ្មុំ ០២នាក់ និងខេត្តកំពង់ធំ ០១នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ | 2021-08-27T19:40:00+07:00 | freshnewsasia.com | https://m.freshnewsasia.com/index.php/en/localnews/210688-2021-08-27-05-40-16.html |
1eec6f43-05a7-4fbf-9a0f-19328ca9461a | រដ្ឋបាលខេត្តកំពង់ចាម បន្តអនុវត្តវិធានការរដ្ឋបាលជាបណ្តោះអាសន្ន រយៈពេល៧ថ្ងៃបន្ថែមទៀត ដើម្បីទប់ស្កាត់ជំងឺកូវីដ១៩ | រដ្ឋបាលខេត្តកំពង់ចាម នៅថ្ងៃទី២៧ ខែសីហានេះ បានចេញសេចក្តីសម្រេចបន្តសុពលភាព នៃការអនុវត្តយុទ្ធនាការពង្រឹងវិធានការប្រយុទ្ធប្រឆាំង និងទប់ស្កាត់ ការឆ្លងរីករាលដាលនៃជំងឺកូវីដ១៩ ក្នុងខេត្តកំពង់ចាម ១សប្តាហ៍បន្ថែមទៀត។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី២៧ ខែសីហានេះ។ រដ្ឋបាលខេត្តបានបញ្ជាក់យ៉ាងដូច្នេះថា៖ «ត្រូវបន្តអនុវត្តយុទ្ធនាការពង្រឹងវិធានការរដ្ឋបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ នៅទូទាំងខេត្តរយៈពេល ០១សប្តាហ៍ ចាប់ថ្ងៃទី២៧ ខែសីហា រហូតដល់ថ្ងៃទី០២ ខែកញ្ញា ឆ្នាំ២០២១ ដើម្បីធានាប្រសិទ្ធភាពនៃការអនុវត្តវិធានការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ ជាពិសេស ក្នុងបរិបទដែលកម្ពុជា កំពុងប្រឈមនឹងការមកដល់នៃរលកទី៣ នៃការឆ្លងរីករាលដាលទ្រង់ទ្រាយធំនៃជំងឺកូវីដ១៩ បណ្តាលមកពីមេរោគបំប្លែងខ្លួនថ្មីប្រភេទ Delta និងស្របពេលខេត្តកំពង់ចាម ជាខេត្តមួយត្រូវអនុវត្តកាតព្វកិច្ចពាក់ម៉ាស់ និងកាតព្វកិច្ចរក្សាគម្លាតសុវត្ថិភាពក្នុងអំឡុងពេលនៃការឆ្លងរាលដាលនៃជំងឺកូវីដ១៩ ក្នុងសហគមន៍»។ ជាមួយគ្នានេះដែរ រដ្ឋបាលបានខេត្ត ក៏បានណែនាំទៅអភិបាលក្រុង-ស្រុក ត្រូវហាមឃាត់នូវរាល់សកម្មភាពមួយចំនួនដូចខាងក្រោម៖ *សកម្មភាពមុខរបរ និងអាជីវកម្មក្លឹបកម្សាន្តគ្រប់ប្រភេទជាអាទិ៍ ខារ៉ាអូខេ រង្គសាលឌីស្កូរតែក និងបៀហ្គាឌីន រមណីយដ្ឋានធម្មជាតិ និងកែឆ្នៃ សួនកម្សាន្តនានា អាជីវកម្មម៉ាស្សា, ហាងលក់ និងសេពគ្រឿងស្រវឹងគ្រប់ប្រភេទ, រោងភាពយន្ត, រោងសម្តែងសិល្បៈ, សារមន្ទីរ, បណ្ណាល័យ, ក្លឹបហាត់ប្រាណ និងមជ្ឈមណ្ឌលកីឡា ការប្រគុំតន្ត្រី។ *សកម្មភាពការងារ មុខរបរ និងអាជីវកម្មផ្សេងទៀត ដោយយោងតាមតម្រូវការចាំបាច់ក្នុងការប្រយុទ្ធនឹងទប់ស្កាត់ការឆ្លងរាលដាលនៃជំងឺកូវីដ១៩។ *រាល់សកម្មភាពនៃការជួបជុំ ឬការប្រមូលផ្តុំមនុស្សជាលក្ខណៈឯកជន ដែលមានមនុស្សចូលរួមលើសពី១០នាក់ ត្រូវមានការអនុញ្ញាតិពីអាជ្ញាធរមានសមត្ថកិច្ច។ *រាល់ការជួបជុំ ឬប្រមូលផ្តុំមនុស្សដើម្បីសេពគ្រឿងស្រវឹង និងល្បែងស៊ីសងគ្រប់ប្រភេទ។ *សកម្មភាពអាជីវកម្មពេលរាត្រីរួមមាន៖ តូបលក់ចល័ត ផ្សាររាត្រី ផ្សារទំនើប ម៉ាតហាងលក់ទំនិញគ្រប់ប្រភេទ ការជួបជុំនៅតាមទីសាធារណៈនានាដែលមានសភាពអ៊ូអរ និងការជួបជុំមនុស្សច្រើន ត្រូវហាមឃាត់ចាប់ពីម៉ោង២១៖០០នាទី ដល់ម៉ោង០៣៖០០នាទីព្រឹកជាកំហិត។ *សកម្មភាពប្រមូលផ្តុំមនុស្សក្នុងការថ្វាយបង្គំតាមបែបសាសនា៕ | 2021-08-27T19:32:00+07:00 | freshnewsasia.com | https://m.freshnewsasia.com/index.php/en/localnews/210686-2021-08-27-05-32-57.html |
35431ebc-84c3-442f-aa58-f8dc098f8f8e | អភិបាលខេត្តកំពត ណែនាំអាជ្ញាធរឱ្យផ្សព្វផ្សាយវិធីការពារជំងឺកូវីដ១៩ និងជំរុញពលរដ្ឋឱ្យមកទទួលវ៉ាក់សាំងឱ្យបានគ្រប់ៗគ្នា | លោក ជាវ តាយ អភិបាលខេត្តកំពត បានដាក់ផែនការ និងជំរុញដល់ស្ថាប័នជំនាញពាក់ព័ន្ធ និងអាជ្ញាធរ ក្រុង ស្រុក ត្រូវអប់រំផ្សព្វផ្សាយឱ្យបានទូលំទូលាយដល់ប្រជាពលរដ្ឋ ពីការបង្កា ទប់ស្កាត់ ការពារជុំវិញជំងឺកូវីដ១៩ និងជំរុញប្រជាពលរដ្ឋគ្រប់ទីកន្លែង ឱ្យមកទទួលការចាក់វ៉ាក់សាំងឱ្យបានគ្រប់ៗគ្នា នៅតាមទីតាំងកន្លែងដំណើរការចាក់វ៉ាក់សាំង ក្នុងទូទាំងក្រុង ស្រុក នៃខេត្តកំពត ឱ្យសម្រេចលទ្ធផលតាមទិន្នន័យផែនការកំណត់។ ការដាក់ផែនការ និងជរុញបែបនេះរបស់លោក ជាវ តាយ បានធ្វើឡើងនៅក្នុងឱកាសលោកដឹកនាំក្នុងកិច្ចប្រជុំ ស្ដីពីការបន្តជំរុញការចាក់វ៉ាក់សាំងការពារជំងឺកូវីដ ជូនប្រជាពលរដ្ឋក្នុងខេត្តកំពត នាថ្ងៃទី២៦ ខែសីហា ឆ្នាំ២០២១ នៅសាលប្រជុំសាលាខេត្តកំពត ដោយចូលរួមពីអាជ្ញាធរក្រុង ស្រុក មន្ទីរជំនាញពាក់ព័ន្ធមួយចំនួនក្នុងខេត្ត។ លោក ជាវ តាយ បានបន្តថា រាជរដ្ឋាភិបាលកម្ពុជា បានចាត់ទុកគោលនយោបាយចាក់វ៉ាក់សាំង ទប់ស្កាត់ការពារជំងឺឆ្លងកូវីដ១៩ គឺជាយុទ្ធសាស្ត្រ គន្លឹះដ៏សំខាន់មួយ និងជាខ្សែក្រវ៉ាត់ការពារទី១សំខាន់ជាងគេ ដើម្បីការពារអាយុជីវិតប្រជាជន ក៏ដូចជាបង្កើតឱ្យបាននូវភាពសាំក្នុងសហគមន៍ ទប់ទល់នឹងមេរោគដ៏កាចសាហាវមួយនេះ សំដៅឈានឆ្ពោះទៅបើកដំណើរការលើគ្រប់ផ្នែក គ្រប់វិស័យពេញលេញឡើងវិញ របស់ប្រទេសជាតិយើង និងការរៀនរស់នៅជាមួយនឹងជំងឺនេះតាមគន្លងប្រក្រតីភាពថ្មី។ ជាមួយគ្នានេះដែរ លោកអភិបាលខេត្ត បានបន្ថែមថា ការងារចាក់វ៉ាក់សាំងកូវីដ១៩ ជូនប្រជាពលរដ្ឋ គឺជាការងារសំខាន់ ជាពិសេសថ្មីៗនេះ គឺសម្ដេចតេជោ ហ៊ុន សែន ប្រមុខរាជរដ្ឋាភិបាល បានគិតគូរយ៉ាងច្បាស់លាស់ ដោយសម្តេចបានណែនាំ និងជំរុញដល់រាជធានី-ខេត្ត ឱ្យបន្តយកចិត្តទុកដាក់ អនុវត្តសកម្មភាព ដើម្បីធ្វើយ៉ាងណា ចាក់វ៉ាក់សាំងជូនប្រជាពលរដ្ឋទូទៅ ឱ្យបានគ្រប់គ្នា ទាំងក្នុងទីក្រុង និងជនបទ រួមនិងជនបរទេសស្នាក់នៅ កម្ពុជាផងដែរ ដោយមិនត្រូវទុកឱ្យវ៉ាក់សាំងដេកនៅក្នុងឃ្លាំងឡើយ។ ដូច្នេះដើម្បីអនុវត្តឱ្យបានសម្រេចលទ្ធផលជោគជ័យលើការងារចាក់វ៉ាក់សាំងការពារជំងឺកូវីដ១៩ សំដៅឆ្លើយតបបានតាមគោលនយោបាយ របស់រាជរដ្ឋាភិបាល ពិសេសការអនុវត្តន៍ តាមអនុសាសន៍ណែនាំដ៏ខ្ពង់ខ្ពស់របស់សម្ដេចតេជោនាយករដ្ឋមន្ត្រី។ យោងតាមរបាយការណ៍ នៃមន្ទីរសុខាភិបាលខេត្ត ក្នុងកិច្ចប្រជុំខាងលើ បានឱ្យដឹងថា ប្រតិបត្តិការចាក់វ៉ាក់សាំងកូវីដ១៩ នៅគ្រប់ក្រុង ស្រុកទាំង៩ ក្នុងទូទាំងខេត្តកំពត ទៅលើប្រជាពលរដ្ឋ ដែលមានអាយុចាប់ពី១៨ឆ្នាំឡើងទៅ គិតចាប់ពីថ្ងៃទី២ ខែមិថុនា ដល់ថ្ងៃទី២៥ ខែសីហា ឆ្នាំ២០២១ ធៀបជាមួយប្រជាពលរដ្ឋដែលត្រូវចាក់វ៉ាក់សាំងសរុបមានចំនួន ៤៥១,០៧១នាក់ តែលទ្ធផលសម្រេច ទើបតែបានចំនួន ២៣៧,៨៤៥នាក់ប៉ុណ្ណោះ។ ដោយឡែកផែនការ អ្នកនៅសល់មិនទាន់បានចាក់វ៉ាក់សាំង គិតមកដល់ត្រឹមថ្ងៃទី២៥ ខែសីហា ឆ្នាំ២០២១ ក្នុងនោះគិតចាប់ពីអាយុពី១៨ឆ្នាំឡើង មានចំនួន ២០២,០៥៣នាក់ ប៉ុន្តែមានវ៉ាក់សាំងនៅក្នុងស្តុក ត្រឹមតែចំនួន៥០,៤៦៧នាក់ នៅខ្វះវ៉ាក់សាំង ចំនួន ១៥១,៥៨៧នាក់ បន្ថែមទៀត។ ចំណែកកុមារចាប់ពីអាយុ១២ឆ្នាំ ដល់១៧ឆ្នាំ ដែលត្រូវចាក់ មានចំនួន ៨៦,៨២៥នាក់ហើយក៏កំពុងដំណើរការចាក់ផងដែរ ប៉ុន្តែវ៉ាក់សាំងមាននៅក្នុងស្តុក ត្រឹមតែចំនួន ៧៤,៣១៧នាក់ នៅខ្វះវ៉ាក់សាំងចំនួន ១២,៥០៧នាក់បន្ថែមទៀត។ ចំពោះទីតាំងដែលកំពុងដំណើរការចាក់បច្ចុប្បន្ននេះ សម្រាប់មនុស្សចាស់ មានចំនួន ១៨ទីតាំង និងសម្រាប់ក្មេងមានចំនួន ៥៦ទីតាំង មានក្រុមចាក់ចំនួន ៧៧ក្រុម៕ | 2021-08-27T19:19:00+07:00 | freshnewsasia.com | https://m.freshnewsasia.com/index.php/en/localnews/210681-2021-08-27-05-19-04.html |
094226b9-1740-473e-afc4-3824137897dc | រដ្ឋបាលខេត្តសៀមរាប ណែនាំ៦ចំណុច ដើម្បីពង្រឹងការអនុវត្តវិធានការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ មេរោគបំប្លែងថ្មី Delta | រដ្ឋបាលខេត្តសៀមរាប បានចេញសេចក្តីណែនាំចំនួន០៦ចំណុច ដើម្បីពង្រឹងការអនុវត្តវិធានការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ ជាពិសេសមេរោគបំប្លែងខ្លួនថ្មី ប្រភេទ Delta នៅក្នុងភូមិសាស្ត្រខេត្ត។ នេះបើតាមសេចក្តីណែនាំដែលបណ្តាញព័ត៌មាន Fresh News ទទួលបាននៅថ្ងៃទី២៧ ខែសីហា ឆ្នាំ២០២១នេះ។ រដ្ឋបាលក្រុង-ស្រុក មន្ទីរ-អង្គភាព ត្រូវបន្តរឹតបន្តឹងការអនុវត្តវិធានការសុខាភិបាល វិធានការរដ្ឋបាល និងវិធានការច្បាប់ឱ្យបានម៉ឺងម៉ាត់ និងតឹងរឹង និងត្រូវបង្កើនការយកចិត្តទុកដាក់ក្នុងការចាត់វិធានការចាំបាច់នានាក្នុងភូមិសាស្ត្រដែលស្ថិតនៅក្រោមសមត្ថកិច្ចរបស់ខ្លួន ដើម្បីជានាឱ្យបាននូវការគោរព និងអនុវត្តនូវវិធានការសុខាភិបាលនានា ដើម្បីប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ ជាពិសេសកាតព្វកិច្ចពាក់ម៉ាស់ និងកាតព្វកិច្ចរក្សាគម្លាតសុវត្ថិភាព ព្រមទាំងប្រកាន់ខ្ជាប់នូវវិធានការ » នៅតាមទីតាំងសាធារណៈនានា ជាពិសេសនៅតាមផ្សារ ទីកន្លែងលក់ទំនិញដែលមិនរៀបរយ វត្តអារាម វិហារសាសនា និងទីតាំងផ្សេងទៀតដែលមានសភាពអ៊ូអរ និងមានមនុស្សជួបជុំគ្នាក្នុងចំនួនច្រើន ត្រូវបន្តផ្អាកជាបណ្តោះអាសន្នចំពោះសកម្មភាព មុខរបរ និងអាជីវកម្ម ដែលមានហានិភ័យខ្ពស់នៃការឆ្លងរាលដាលនៃជំងឺកូវីដ១៩ ដូចខាងក្រោម៖ * អាជីវកម្មក្លឹបកម្សាន្តគ្រប់ប្រភេទ ជាអាទិ៍៖ ខារ៉ាអូខេ រង្គសាល ឌីស្កូតែក បៀហ្គាឌិន អាជីវកម្មម៉ាស្សា សូណា និងធ្នឹមគ្រប់ប្រភេទ * សាលារៀន រួមទាំងសាលាបណ្តុះបណ្តាលវិជ្ជាជីវៈទាំងរដ្ឋ និងឯកជន លើកលែងតែសាលារៀនដែលធ្វើការបណ្តុះបណ្តាលតាមប្រព័ន្ធអនឡាញ * សារមន្ទីរ និងសួនកម្សាន្តនានា * ហាងលក់ និងសេពគ្រឿងស្រវឹងគ្រប់ប្រភេទ * រោងភាពយន្ត រោងសម្តែងសិល្បៈ ក្លឹបហាត់ប្រាណ និងមជ្ឈមណ្ឌលកីឡាគ្រប់ប្រភេទ។ ត្រូវបន្តផ្អាកជាបណ្តោះអាសន្នរាល់ការជួបជុំ និងការប្រមូលផ្តុំមនុស្សជាលក្ខណៈឯកជន ដែលមានមនុស្សចូលរួមលើសពី ១០នាក់ និងរាល់ការជួបជុំ ការប្រមូលផ្តុំមនុស្សដើម្បីសេពគ្រឿងស្រវឹងគ្រប់ប្រភេទ និងការចាក់ឧបករណ៍បំពងសម្លេង ការច្រៀង ឬរាំកម្សាន្ត។ រាល់សកម្មភាពនៃការជួបជុំ ឬការប្រមូលផ្តុំមនុស្ស សកម្មភាពការងារ មុខរបរ អាជីវកម្មដែលត្រូវបានអនុញ្ញាត ត្រូវអនុវត្តវិធានសុវត្ថិភាពផ្នែកសុខាភិបាលឱ្យបានម៉ឺងម៉ាត់ ជាអាទិ៍ កាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាពបុគ្គល និងត្រូវប្រកាន់ភ្ជាប់នូវការធ្វើអនាម័យដើម្បីសម្លាប់មេរោគ ការវាស់កម្ដៅ ការស្កេន QR Code ទប់ស្កាត់កូវីដ (Stop Covid) និងត្រូវអនុវត្តតាមការណែនាំរបស់ក្រសួងសុខាភិបាល ជាពិសេសត្រូវប្រកាន់ខ្ជាប់ជានិច្ចនូវវិធានការ «៣ការពារ និង៣កុំ» របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ ស្នងការដ្ឋាននគរបាលខេត្ត បញ្ជាការដ្ឋានកងរាជអាវុធហត្ថខេត្ត រដ្ឋបាលក្រុង-ស្រុក មន្ទីរ អង្គភាពជុំវិញខេត្ត រដ្ឋបាលឃុំ-សង្កាត់ ត្រូវពង្រឹងការអនុវត្តសេចក្តីសម្រេចលេខ ០៨១/២១ ស.ស.រ ចុះថ្ងៃទី១៦ ខែមិថុនា ឆ្នាំ២០២១ របស់រដ្ឋបាលខេត្ត ស្តីពីការផ្អាកលក់គ្រឿងស្រវឹងគ្រប់ប្រភេទ និងការជួបជុំប្រមូលផ្តុំគ្នាពិសារគ្រឿងស្រវឹងគ្រប់ប្រភេទជាបណ្តោះអាសន្ន ក្នុងភូមិសាស្ត្រខេត្តសៀមរាប និងទី៦៖ ក្នុងករណីបុគ្គលណា ឬម្ចាស់ ឬអ្នកគ្រប់គ្រងក្រុមហ៊ុន សហគ្រាស ដេប៉ូចែកចាយ សណ្ឋាគារ ផ្ទះសំណាក់ ភោជនីយដ្ឋាន អាហារដ្ឋាន ផ្សាររដ្ឋ-ឯកជន ផ្សារទំនើប ផ្សារម៉ាត ហាងលក់ភេសជ្ជៈ តូបអាហារ ហាងកាហ្វេ អាជីវកម្មដ្ឋាន សេវាកម្មដ្ឋាន និងកន្លែងលក់ទំនិញគ្រប់ប្រភេទ បងប្អូនអាជីវករ ប្រជាពលរដ្ឋ និងសាធារណជន មិនអនុវត្តតាមការណែនាំខាងលើ អាជ្ញាធរមានសមត្ថកិច្ចនឹងចាត់វិធានការស្របតាមនីតិវិធីច្បាប់ និងលិខិតបទដ្ឋានគតិយុត្តជាធរមាន៕ | 2021-08-27T19:13:00+07:00 | freshnewsasia.com | https://m.freshnewsasia.com/index.php/en/localnews/210679-2021-08-27-05-13-17.html |
6be59396-b89a-4806-88ec-f47cc1ef57f2 | ខេត្តកំពង់ឆ្នាំង រកឃើញអ្នកឆ្លងជំងឺកូវីដ១៩បំប្លែងថ្មី Delta ចំនួន៣នាក់បន្ថែមទៀត ជាអាជីវករលក់ដូរនៅផ្ទះ | លោកវេជ្ជបណ្ឌិត ងិន ចាន់សារ៉េត អនុប្រធានមន្ទីរសុខាភិបាល ខេត្តកំពង់ឆ្នាំង បានបញ្ជាក់ប្រាប់អង្គភាពព័ត៌មាន Fresh News នៅព្រឹកថ្ងៃទី២៧ ខែសីហា ឆ្នាំ២០២១នេះថា ក្រុមគ្រូពេទ្យជំនាញ បានរកឃើញអ្នកឆ្លងជំងឺកូវីដ១៩ បំប្លែងថ្មី Delta ចំនួន៣ករណីបន្ថែមទៀត នៅភូមិផ្សារឆ្នាំង សង្កាត់ផ្សារឆ្នាំង ក្រុងកំពង់ឆ្នាំង ជាគ្រួសារតែមួយ និងជាអាជីវករលក់ដូរនៅផ្ទះ។ លោកវេជ្ជបណ្ឌិត ងិន ចាន់សារ៉េត បានបញ្ជាក់យ៉ាងដូច្នេះថា៖ ។ លោកវេជ្ជបណ្ឌិតបានបញ្ជាក់ថា អ្នកដែលផ្ទុកជំងឺកូវីដ១៩ បំប្លែងថ្មី Delta ខាងលើនេះ មានទីលំនៅភូមិផ្សារឆ្នាំង សង្កាត់ផ្សារឆ្នាំង ក្រុងកំពង់ឆ្នាំង ពួកគាត់ទាំង៣នាក់ គឺជាគ្រួសារតែមួយ និងជាអាជីវករលក់ដូរនៅផ្ទះ។ បានចូលមកសម្រាកព្យាបាលនៅក្នុងមន្ទីរពេទ្យបង្អែកខេត្តកំពង់ឆ្នាំង តាំងពីថ្ងៃទី១៤ ខែសីហា ឆ្នាំ២០២១ និងបានយកសំណាកទៅពិនិត្យនៅវិទ្យាស្ថានប៉ាស្ទ័រ ដោយទើបទទួលលទ្ធផលពីវិទ្យាស្ថានប៉ាស្ទ័រ នៅថ្ងៃទី២៦ ខែសីហា ដែលបានបញ្ជាក់ថា ពួកគាត់ទាំង៣នាក់ មានវិជ្ជមានកូវីដ-១៩បំប្លែងថ្មីប្រភេទ Delta។ លោកវេជ្ជបណ្ឌិតបានបន្តថា ក្នុងចំណោមអ្នកជំងឺទាំង៣នាក់ខាងលើនេះ មានម្នាក់បានជាសះស្បើយ និងបានចេញពីមន្ទីរពេទ្យផងដែរ ចំណែកអ្នកជំងឺ២នាក់ទៀត កំពុងសម្រាកនៅក្នុងមន្ទីពេទ្យនៅឡើយ តែសុខភាពពួកគាត់មានអាការៈល្អប្រសើរ។ ក្នុងនោះក៏មានលោកយាយម្នាក់ មានអាយុជាង៨០ឆ្នាំ ដែលបានផ្ទុកជំងឺកូវីដប្រភេទ Delta ថ្មីនេះផងដែរ។ ដោយឡែកកាលពីរសៀលថ្ងៃទី២៦ ខែសីហា ក្រុមគ្រូពេទ្យក៏បានទៅយកសំណាកពលរដ្ឋដែលរស់នៅក្បែរៗផ្ទះអ្នកជំងឺទាំង៣នាក់ខាងលើនេះជាច្រើននាក់ផងដែរ តែលទ្ធផលទទួលបានអវិជ្ជមានទាំងអស់។ តែទោះជាយ៉ាង នេះក៏ដោយ ក៏ក្រុមគ្រូពេទ្យនៅតែបន្តតាមដានសុខភាពប្រជាពលរដ្ឋខាងលើនេះ យ៉ាងយកចិត្តទុកដាក់ជាបន្តទៀត។ កើតទៅលើពលករមកពីប្រទេសថៃ កើតទៅលើពលរដ្ឋក្នុងសហគមន៍ នៅស្រុកកំពង់ត្រឡាច។ ដោយឡែកថ្មីៗនេះ ក្រុមគ្រូពេទ្យ ក៏បានរកឃើញ៣នាក់ទៀត ក្នុងក្រុងកំពង់ឆ្នាំង ហេតុនេះប្រជាពលរដ្ឋត្រូវតែប្រុងប្រយ័ត្នឱ្យបានខ្ពស់ ដោយអនុវត្តតាមវិធានអនាម័យរបស់ក្រសួងសុខាភិបាល ជាពិសេសមិនត្រូវភ្លេច «៣កុំ និង៣ការពារ»៕ | 2021-08-27T19:09:00+07:00 | freshnewsasia.com | https://m.freshnewsasia.com/index.php/en/localnews/210677-2021-08-27-05-09-32.html |
e1e2f41e-c1c4-46cd-bd7f-13698b6fe4de | កូវីដ១៩ ៖ ឆ្លងថ្មី៤១១នាក់ ជា៣០៦នាក់ និងស្លាប់១៧នាក់ | ក្នុងនោះ ករណីឆ្លងសហគមន៍ចំនួន៣២៦នាក់ និងអ្នកដំណើរពីបរទេសចំនួន៨៥នាក់ ។ គិតត្រឹមព្រឹក ថ្ងៃទី២៧ ខែសីហា ឆ្នាំ២០២១កម្ពុជាមានអ្នកឆ្លងសរុបចំនួន៩១ ៣៦៩នាក់ អ្នកជាសះស្បើយចំនួន៨៧ ២៩៩នាក់ និងអ្នកស្លាប់ចំនួន១ ៨៥៨នាក់៕ | 2021-08-27T18:56:00+07:00 | dap-news.com | https://dap-news.com/national/2021/08/27/179964/ |
d7b30db0-888d-4d01-a32e-cb6da77a9af8 | BREAKING: សហរដ្ឋអាមេរិក៖ មនុស្សជិត ១៧០,០០០នាក់ឆ្លងកូវីដ-១៩ និងអ្នកជំងឺ ១,២១៥នាក់ស្លាប់ នៅក្នុងពេល១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៦៩,៩៥៣នាក់ទៀតបានឆ្លងជំងឺ COVID-19 ខណៈអ្នកជំងឺ ១,២១៥នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី២៧ ខែសីហា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៩,៣៤២,១៥៣ករណី ក្នុងនោះមានអ្នកស្លាប់សរុបចំនួន ៦៥១,៩៥៦នាក់ និងជាសះស្បើយឡើងសរុប ៣០.៧៣លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ ចំពោះមុខការកើនឡើងនៃករណីឆ្លង និងស្លាប់ដោយសារជំងឺ COVID-19 ឡើងវិញនៅទូទាំងសហរដ្ឋអាមេរិក អ្នកជំនាញផ្នែកជំងឺឆ្លង លោកវេជ្ជបណ្ឌិត អាន់ថូនី ហ្វាវស៉ី (Anthony Fauci) នៅសប្ដាហ៍នេះបានអះអាងថា សហរដ្ឋអាមេរិកនឹងអាចគ្រប់គ្រងការឆ្លងរាតត្បាតនៃជំងឺ COVID-19 បាននៅដើមឆ្នាំ២០២២ខាងមុខនេះ ប្រសិនបើមនុស្សកាន់ច្រើន បានទទួលការចាក់វ៉ាក់សាំង។ គួរបញ្ជាក់ថា គិតត្រឹមថ្ងៃទី២៦ ខែសីហា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៦៥លានដូស ក្នុងនោះប្រជាជន ២០២.៥លាននាក់ (៦១.៧% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៧១.៧៧លាននាក់ (៥២.៣%) បានទទួលការចាក់គ្រប់ដូស៕ | 2021-08-27T18:34:00+07:00 | freshnewsasia.com | https://m.freshnewsasia.com/index.php/en/internationalnews/210674-2021-08-27-04-34-42.html |
05e476ff-dad0-4dd7-9b58-4dc4b2453bcf | ខេត្តសៀមរាប រកឃើញអ្នកវិជ្ជមានជំងឺកូវីដ-១៩ ចំនួន៧៥នាក់, ជាសះស្បើយ១៣៤នាក់ និងស្លាប់៣នាក់ នាថ្ងៃទី២៦ ខែសីហា | រដ្ឋបាលខេត្តសៀមរាប ប្រកាសរកឃើញអ្នកវិជ្ជមានជំងឺកូវីដ-១៩ ចំនួន៧៥នាក់បន្ថែមទៀត ខណៈអ្នកជាសះស្បើយមានចំនួន១៣៤នាក់ និងស្លាប់ចំនួន៣នាក់ នាថ្ងៃទី២៦ ខែសីហា ឆ្នាំ២០២១។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅថ្ងៃទី២៧ ខែសីហា ឆ្នាំ២០២១ នេះ។ រដ្ឋបាលខេត្តសៀមរាប បានប្រកាសឱ្យដឹងថា ករណីទី១ ដល់ទី៣៥ ជាករណីមានប្រភពចម្លងចេញពីផ្សារពួក ករណីទី៣៦ ដល់ទី៣៧ ជាករណីមានប្រភពចម្លងចេញពីផ្សារលើធំថ្មី និងករណីទី៣៨ គឺជាករណីមានប្រភពចម្លងចេញពីផ្សារកំពង់ឃ្លាំង។ ចំពោះ ករណីទី៣៩ ដល់ទី៥១ គឺជាអ្នកដំណើរ និងឆ្លងបន្តពីអ្នកដំណើរមកពីខេត្តបន្ទាយមានជ័យ ខេត្តកំពង់ធំ ខេត្តបាត់ដំបង និងរាជធានីភ្នំពេញ ដោយឡែក ករណីទី៥២ ដល់ទី៧៥ ជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយទេ។ អ្នកជាសះស្បើយទាំង១៣៤នាក់ ខាងលើ ក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែក ខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណេះដឹងទូទៅ និងបច្ចេកទេសពួក និងវិទ្យាល័យដំដែក ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃបន្តទៀត។ ឈ្មោះ សេ សា ភេទប្រុស អាយុ៣៧ឆ្នាំ អាសយដ្ឋានភូមិចំបក់ហែរ ឃុំពួក ស្រុកពួក ដែលបានរកឃើញវិជ្ជមានជំងឺកូវីដ-១៩ នៅថ្ងៃទី២៥ ខែសីហា ឆ្នាំ២០២១ និងបានស្លាប់នៅថ្ងៃទី២៦ ខែសីហា ឆ្នាំ២០២១ វេលាម៉ោង១៥៖១០នាទី ដោយសារជំងឺរលាកសួត បង្កដោយមេរោគកូវីដ-១៩។ ឈ្មោះ យ៉ោក មុំ ភេទប្រុស អាយុ៥៩ឆ្នាំ អាសយដ្ឋានភូមិវត្តស្វាយ សង្កាត់សាលាកំរើក ក្រុងសៀមរាប ដែលបានរកឃើញវិជ្ជមានជំងឺកូវីដ-១៩ នៅថ្ងៃទី២០ ខែសីហា ឆ្នាំ២០២១ និងបានស្លាប់នៅថ្ងៃទី២៦ ខែសីហា ឆ្នាំ២០២១ វេលាម៉ោង០៦៖១០នាទី ដោយសារជំងឺរលាកសួត បង្កដោយមេរោគកូវីដ-១៩។ ឈ្មោះ លួន ផរ ភេទស្រី អាយុ៣៨ឆ្នាំ អាសយដ្ឋានភូមិវត្តល្វា ឃុំស្ពានត្នោត ស្រុកជីក្រែង ដែលបានរកឃើញវិជ្ជមានជំងឺកូវីដ-១៩ នៅថ្ងៃទី២៧ ខែកក្កដា ឆ្នាំ២០២១ និងបានស្លាប់នៅថ្ងៃទី២៦ ខែសីហា ឆ្នាំ២០២១ វេលាម៉ោង១៤៖៥០នាទី ដោយសារជំងឺរលាកសួត បង្កដោយមេរោគកូវីដ-១៩។ មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៧៥៥៦នាក់ បានព្យាបាលជាសះស្បើយចំនួន៦៦២៩នាក់ ស្លាប់៧៧នាក់ និង៨៥០នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណេះដឹងទូទៅ និងបច្ចេកទេសពួក និងវិទ្យាល័យដំដែក។ រដ្ឋបាលខេត្តសៀមរាប សូមជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ៕ | 2021-08-27T18:14:00+07:00 | freshnewsasia.com | https://m.freshnewsasia.com/index.php/en/localnews/210669-2021-08-27-04-14-44.html |
747dfcb8-0dee-473c-930d-52f9525bd3e0 | រដ្ឋបាលខេត្តកណ្តាល ដាក់ចេញវិធានការរដ្ឋបាល រយៈពេល១៤ថ្ងៃ ចំពោះសកម្មភាពការងារ មុខរបរ ឬអាជីវកម្មដែលមានហានិភ័យខ្ពស់ការឆ្លងជំងឺកូវីដ១៩ | រដ្ឋបាលខេត្តកណ្តាល ចេញសេចក្តីសម្រេចដាក់ចេញវិធានការរដ្ឋបាល ដោយផ្អាកជាបណ្តោះអាសន្នចំពោះសកម្មភាពការងារ មុខរបរ ឬអាជីវកម្មដែលមានហានិភ័យខ្ពស់នៃការឆ្លងរាលដាលជំងឺកូវីដ១៩ និងការជួបជុំ ឬការប្រមូលផ្តុំមនុស្ស ជាលក្ខណៈ ឯកជន នៅក្នុងភូមិសាស្ត្រខេត្ត សម្រាប់រយៈពេល១៤ថ្ងៃ ចាប់ពីថ្ងៃទី២៧ ខែសីហា ឆ្នាំ២០២១ រហូតដល់ថ្ងៃទី៩ ខែកញ្ញា ឆ្នាំ២០២១ ដើម្បីប្រយុទ្ធ និងទប់ស្កាត់ការឆ្លងរាលដាលនជំងឺកូវីដ១៩ និងមេរោគបំប្លែងថ្មី ប្រភេទ Delta។ *អាជីវកម្មក្លឹបកម្សាន្តគ្រប់ប្រភេទ ជាអាទិ៍ ខារ៉ាអូខេ រង្គសាល ឌីស្កូតែក បៀហ្គាឌិន និងកាស៊ីណូ *រមណីយដ្ឋាន សារមន្ទីរ សួនកុមារ និងសួនកម្សាន្តនានា *អាជីវកម្មម៉ាស្សា សូណា និងស្ទឹមគ្រប់ប្រភេទ *ហាងលក់ និងសេពគ្រឿងស្រវឹងគ្រប់ប្រភេទ *រោងភាពយន្ត រោងសម្តែងសិល្បៈ ក្លឹបហាត់ប្រាណ និងមជ្ឈមណ្ឌលកីឡាគ្រប់ប្រភេទ។ ក្រៅពីសកម្មភាពការងារ មុខរបរ ឬអាជីវកម្មដែលត្រូវបានផ្អាកជាបណ្តោះអាសន្ន ដូចបានកំណត់ខាងលើ រដ្ឋបាលខេត្តកណ្តាល និងពិនិត្យសម្រេចផ្អាកសកម្មភាពការងារ មុខរបរ ឬអាជីវកម្មផ្សេងទៀតទៅតាមស្ថានភាព វិវឌ្ឍន៍ជាក់ស្តែង ដោយអនុលោមតាមតម្រូវការចាំបាច់ក្នុងការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩។ បន្ថែមពីនេះរដ្ឋបាលខេត្ត បានបញ្ជាក់បន្ថែមថា ក្នុងអំឡុងពេលនៃការអនុវត្តវិធានការរដ្ឋបាល ត្រូវបានផ្អាកជាបណ្តោះអាសន្នការជួបជុំ ឬការប្រមូលផ្តុំមនុស្ស ជាលក្ខណៈឯកជនដែលមានមនុស្សចូលរួមលើសពី១០នាក់ លើកលែងតែចំពោះករណី ដូចខាងក្រោម៖ *ការជួបជុំក្នុងចំណោមសមាជិកគ្រួសារ និងរង្វង់សាច់ញាតិ ដែលរស់នៅក្នុងលំនៅឋាន ឬទីសំណាក់ជាមួយគ្នា *ការរៀបចំពិធីបុណ្យសពដោយគោរពតាមការកំណត់របស់អាជ្ញាធរមានសមត្ថកិច្ច និងក្រោយពេលយកសាកសពទៅវិភាគរកមេរោគកូវីដ១៩ ដោយទទួលបានលទ្ធផលអវិជ្ជមាន *ការជួបជុំរបស់ស្ថាប័នសាធារណៈ ការប្រមូលផ្តុំមនុស្ស និងការជួបជុំរបស់បុគ្គលិកសុខាភិបាល ដើម្បីអនុវត្តវិធានការសុខាភិបាល ជាអាទិ៍ ការយកវត្ថុសំណាកមកវិភាគរកមេរោគកូវីដ១៩ និងការចាក់វ៉ាក់សាំងការពារជំងឺកូវីដ១៩ *ការជួបជុំរបស់បុគ្គលិកសុខាភិបាល ដែលបំពេញការងារសង្គ្រោះបន្ទាន់ផ្សេងទៀត *ការជួបជុំរបស់អាជ្ញាធរមានសមត្ថកិច្ច និងកម្លាំងគណៈបញ្ជាការឯកភាពរដ្ឋបាលគ្រប់លំដាប់ថ្នាក់ក្នុងការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ *ការជួបជុំមនុស្សក្នុងអំឡុងពេលនៃកិច្ចនីតិវិធីរបស់មន្ត្រីនគរបាលយុត្តិធម៌ ឬរបស់សាលាជម្រះក្តី *ការជួបជុំមនុស្សដែលមានភាពចាំបាច់ សម្រាប់បម្រើផលប្រយោជន៍សាធារណៈ ឬក្នុងគោលបំណងផ្សេងទៀតតាមការកំណត់របស់អាជ្ញាធរមានសមត្ថកិច្ច។ *ចំពោះការជួបជុំ ឬការប្រមូលផ្តុំមនុស្សដើម្បីសេពគ្រឿងស្រវឹងគ្រប់ប្រភេទ ត្រូវបានហាមឃាត់។ ក្រៅពីករណីលើកលែងខាងលើ រដ្ឋបាលខេត្តកណ្តាល និងពិនិត្យសម្រេចផ្អាកការជួបជុំ ឬការប្រមូលផ្ដុំ មនុស្សជាលក្ខណៈឯកជនដែលអាចមានហានិភ័យខ្ពស់ផ្សេងទៀត ទៅតាមស្ថានភាពវិវឌ្ឍន៍ជាក់ស្តែង ដោយអនុលោមតាមតម្រូវការចាំបាច់ក្នុងការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩៕ | 2021-08-27T17:35:00+07:00 | freshnewsasia.com | https://m.freshnewsasia.com/index.php/en/localnews/210663-2021-08-27-03-35-47.html |
4f41bf10-5cea-49a1-99bc-d4847e46ad43 | បើមានរោគសញ្ញាទាំងនេះ ស្តែងចេញសូមចាំបាច់ទៅឆ្លុះទងសួត | ការឆ្លុះទងសួតមានសារៈសំខាន់ និងបង្កភាពងាយស្រួលដល់គ្រូពេទ្យក្នុងការកំណត់រោគវិនិច្ឆ័យរបស់អ្នកជំងឺឲ្យកាន់តែបានច្បាស់ និងព្យាបាលអ្នកជំងឺប្រកបដោយគុណភាព និងប្រសិទ្ធភាព។ ១) មូលហេតុ៖ លោកអ្នកគួរមកធ្វើការឆ្លុះទងសួត ប្រសិនបើលោកអ្នកមានអាការៈដូចខាងក្រោម – ក្អករ៉ាំរ៉ៃ – ក្អកឈាម – ស្ទះស្លេស – រលាកសួត – ដុំសាច់ក្នុងសួត – ជំងឺសួតផ្សេងៗ ដែលពុំដឹងមូលហេតុ ២) អត្ថប្រយោជន៍៖ – ងាយស្រួលក្នុងការកំណត់រោគវិនិច្ឆ័យតាមរយៈការបូមស្លេសយកទៅវិភាគ – លាងសំអាតផ្លូវដង្ហើម – ដើម្បីប្រើថ្នាំឃាត់ឈាមក្នុងករណីក្អកឈាម – ច្រឹបសាច់ទងសួត ឬដុំសាច់សួតដើម្បីវិភាគរោគ ៣) ការអនុវត្ត៖ – អ្នកជំងឺត្រូវធ្វើការតមអាហារយ៉ាងតិច ៤ម៉ោងមុនពេលធ្វើការឆ្លុះទងសួត – បាញ់ថ្នាំស្ពឹក ដើម្បីកុំឲ្យអ្នកជំងឺមានអារម្មណ៍ថាពិបាកក្នុងការឆ្លុះ – អាចធ្វើការឆ្លុះដោយប្រើថ្នាំស្ពឹក ឬសន្តំ – ប្រើរយៈពេលនៃការឆ្លុះចន្លោះពី ៣ ទៅ ១០នាទី – ក្រោយពីឆ្លុះរួច អ្នកជំងឺត្រូវតមអាហាររយៈពេល២ម៉ោង បើលោកអ្នកមានអាការៈដូចបានរៀបរាប់ខាងលើ សូមលោកអ្នកអញ្ជើញមកជួបពិគ្រោះជំងឺជាមួយគ្រូពេទ្យឯកទេស នៃមន្ទីរពេទ្យកាល់ម៉ែត ដើម្បីព្យាបាលបានទាន់ពេលវេលា និងមានប្រសិទ្ធភាព៕ | 2021-08-27T16:02:00+07:00 | kampucheathmey.com | https://www.kampucheathmey.com/health/188336 |
25873608-42a6-4370-ac35-cacc6e21a566 | សូមប្រុងប្រយ័ត្នការដេកស្រមុក បណ្តាលឲ្យគាំងផ្លូវដង្ហើម | ដេកស្រមុកអាចបណ្តាលឲ្យគាំងដង្ហើម ដែលមានការចាប់អារម្មណ៍ខ្ពស់ពីមជ្ឈដ្ឋានទូទៅ គឺជាជំងឺដែលមានផលប៉ះពាល់ដល់សុខភាព តែក៏មានប្រសិទ្ធភាពខ្ពស់នៃការព្យាបាលផងដែរ។ ១) រោគសញ្ញា – ងងុយពេលថ្ងៃ – ស្រមុក គាំងដង្ហើម – ហត់ស្ទះដង្ហើម ពេលដំណេកយប់ – នោមយប់ច្រើនដង – បែកញើសយប់ ឬឈឺក្បាល ២) រោគវិនិច្ឆ័យ – ភ្ជាប់ឧបករណ៍សម្រាប់ធ្វើរោគវិនិច្ឆ័យដែលអាចឲ្យអ្នកជំងឺសម្រាកនៅផ្ទះបាន។ – មានករណីធ្ងន់ធ្ងរ ការភ្ជាប់ឧបករណ៍ធ្វើរោគវិនិច្ឆ័យនៅក្នុងមន្ទីរពេទ្យ។ ៣) ការព្យាបាល: – ហាត់ប្រាណ ហាត់កីឡា – ដំណេកផ្អៀង ដំណេកគ្រប់គ្រាន់ – ឧបករណ៍សម្រាន្តយប់។ ប្រសិនបើ លោកអ្នកមានអាការ: ដូចរៀបរាប់ខាងលើ សូមអញ្ជើញមកពិគ្រោះនិងណាត់ជាមួយវេជ្ជបណ្ឌិតជំនាញ នៅមន្ទីរពេទ្យកាល់ម៉ែត ដើម្បីធ្វើការព្យាបាល៕ | 2021-08-27T15:27:00+07:00 | kampucheathmey.com | https://www.kampucheathmey.com/health/188287 |
84c09eaf-1d64-46b0-b4fb-369b302d4733 | កូវីដឆ្លងរាលដាលចូលផ្សារធំថ្មី ហើយ ដោយរកឃើញអ្នកឆ្លងកូវីដ២នាក់ និងអ្នកផ្សេងទៀត កំពុងយកសំណាក | អាជ្ញាធរខណ្ឌដូនពេញ ដឹកនាំដោយលោក សុខ ពេញវុធ ប្រធានគណៈបញ្ជាការឯកភាពខណ្ឌ នៅរសៀលថ្ងៃទី២៦ ខែសីហា ឆ្នាំ២០២១នេះ បានបិទផ្សារធំថ្មីមួយផ្នែក ដើម្បីប្រមូលអ្នកលក់បន្លែ និងគ្រឿងសមុទ្រ យក សំណាកស្វែងរកជំងឺកូវីដ១៩ ក្រោយរកឃើញថាមានអ្នកឆ្លងជាបន្តបន្ទាប់។ លោក ចាប ឌីណា នាយករដ្ឋបាលខណ្ឌដូនពេញ បានឲ្យដឹងថា ក្រោយរកឃើញមានអ្នកឆ្លងជំងឺកូវីដជាបន្តបន្ទាប់ និងដើម្បីទប់ស្កាត់កុំឲ្យជំងឺមួយនេះ ជាពិសេសប្រភេទមេរោគ បំប្លែងថ្មី Delta នោះអាជ្ញាធរខណ្ឌដូនពេញ បានសហការជាមួយមន្រ្តីសុខាភិបាល ចុះមកយកសំណាកបងប្អូនអាជីវករលក់បន្លែ និងគ្រឿងសមុទ្រនៅមួយផ្នែកនៃផ្សារធំថ្មី។ លោក ចាប ឌីណា បញ្ជាក់ថា គិតត្រឹមវេលាម៉ោងជាង៦ល្ងាចថ្ងៃម្សិលមិញ មនុស្សចំនួន២នាក់ ដែលជាពលរដ្ឋរស់នៅក្បែរផ្សារធំថ្មី ត្រូវបានរកឃើញមានវិជ្ជមានកូវីដ១៩ ហើយក្រុមគ្រូពេទ្យកំពុងតែយកបន្តទៀត មិនទាន់ចប់នៅឡើយទេ។ សូមបញ្ជាក់ថា នៅថ្ងៃទី២៧ ខែសីហា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៤១១នាក់។ អ្នកជំងឺចំនួន៣០៦នាក់ជាសះស្បើយ និងអ្នកស្លាប់ថ្មីចំនួន១៧នាក់។ គិតថ្ងៃទី២៧ ខែសីហា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៩១ ៣៦៩នាក់។ អ្នកជាសះស្បើយសរុបចំនួន៨៧ ២៩៩នាក់ និងអ្នកស្លាប់សរុបចំនួន ១ ៨៥៨នាក់៕ | 2021-08-27T14:30:59+07:00 | kbnnews.com | https://kbn.news/archives/235780 |
0766a310-cd53-4030-820a-3c9a6fd353b5 | ខេត្តព្រៃវែង បង្ហាញអត្តសញ្ញាណអ្នកជំងឺកូវីដចំនួន៤៣នាក់ និងអ្នកជាសះស្បើយ២០នាក់ | រដ្ឋបាលខេត្តព្រៃវែង បានប្រកាសរកឃើញករណីអ្នកវិជ្ជមានកូវីដ-១៩ថ្មី ចំនួន៤៣នាក់ និងអ្នកជាសះស្បើយចំនួន២០នាក់ នៅមូលដ្ឋានក្នុងក្រុង/ស្រុកចំនួន៨។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២៧ ខែសីហានេះ។ បច្ចុប្បន្នអ្នកវិជ្ជមានជំងឺកូវីដ១៩ ទាំងជំងឺទាំង៤៣នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ ជាថ្មីម្តងទៀត ចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែក តាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាក និងធ្វើចត្តាឡីស័ក៕ | 2021-08-27T14:03:00+07:00 | freshnewsasia.com | https://m.freshnewsasia.com/index.php/en/localnews/210636-2021-08-27-00-03-06.html |
4e8c8969-d664-4710-988b-b7dceb973749 | បច្ចុប្បន្នភាពនៃការរកឃើញវីរុសកូវីដ-១៩ បំប្លែងថ្មី B.1.617.2 (Delta) សរុបទាំងអស់ចំនួន ១៥៣៤ នាក់ | ភ្នំពេញ ៖ ក្រសួងសុខាភិបាលបានចេញសេចក្តីជូនព័ត៌មាន ស្តីពីបច្ចុប្បន្នភាពនៃការរកឃើញវីរុសកូវីដ-១៩ បំប្លែងថ្មី B.1.617.2 (Delta) គិតត្រឹមថ្ងៃទី៣១ ខែមីនា ដល់ថ្ងៃទី២៦ ខែសីហា ឆ្នាំ២០២១។ ក្រសួងសុខាភិបាលនៃព្រះរាជាណាចក្រកម្ពុជា សូមជម្រាបជូនសាធារណជនទាំងអស់ឱ្យបានជ្រាបថា យោងតាម លទ្ធផលនៃការធ្វើវិភាគដោយវិទ្យាស្ថានប៉ាស្ទ័រកម្ពុជាតាំងពីថ្ងៃទី៣១ ខែមីនា ឆ្នាំ២០២១ និង វិទ្យាស្ថានស្រាវជ្រាវសុខភាព សាធារណៈ រហូតមកដល់ថ្ងៃទី២៦ ខែសីហានេះ បានរកឃើញករណីឆ្លងវីរុសកូវីដ-១៩ ដែលបំប្លែងថ្មីប្រភេទB.1.617.2 (Delta) នៅក្នុងប្រទេសកម្ពុជា ទាំងលើអ្នកដំណើរមកពីបរទេសតាមជើងហោះហើរ ពលករខ្មែរត្រលប់ពីប្រទេសថៃ ពីប្រទេសវៀតណាម ប្រជាជនអ្នកភូមិនៅក្នុងសហគមន៍ ក្រុមហ៊ុនឯកជន បុគ្គលិកសុខាភិបាល អាជីវករ មន្ត្រីរាជការ យោធា ពិរុទ្ធជន អ្នកបកប ភាសា ជនជាតិបរទេស បុគ្គលិករោងចក្រកាត់ដេរ បុគ្គលិកធនាគារ ដូនជីនៅវត្ត និង សិស្ស សរុបទាំងអស់ចំនួន ១៥៣៤ នាក់ (ស្ត្រី ៧៦៤នាក់) ហើយបានប៉ះពាល់ដល់២៣រាជធានី-ខេត្ត លើកលែងតែ២ខេត្តប៉ុណ្ណោះ គឺ ខេត្តកែប និងខេត្តក្រចេះ នៅមិនទាន់រកឃើញករណីដែលតានៅឡើយ ។ យោងតាមលទ្ធផលខាងលើនេះ បង្ហាញឱ្យយើងឃើញថា វីរុសដែលតា (Delta) បាននិងកំពុងបន្តរាតត្បាតវាយ លុកចូលក្នុងសហគមន៍របស់យើង ជាពិសេស រាជធានីភ្នំពេញ ខេត្តឧត្តរមានជ័យ សៀមរាប ព្រះវិហារ កំពង់ចាម កំពង់ធំ កណ្តាល បន្ទាយមានជ័យ និងបណ្តាខេត្តមួយចំនួនទៀត ។ ឯកឧត្តមសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល សូមក្រើនរំលឹកហើយរំលឹកទៀត និងសូមអំពាវនាវដោយទទូចដល់សាធារណជន បងប្អូនប្រជាពលរដ្ឋយើងទាំងអស់នៅ ទូទាំងប្រទេសកម្ពុជា ឱ្យបន្តប្រុងប្រយ័ត្នខ្ពស់ ការពារខ្លួន កុំភ្លេចខ្លួនឲ្យសោះ ដោយត្រូវចេះផ្លាស់ប្តូរទម្លាប់រស់នៅរបស់ខ្លួនឲ្យ ស្របតាមពាក្យស្លោកដែលថា៖ “ រៀនរស់នៅធម្មតាជាមួយវីរុសកូវីដ-១៩ តាមបែបគន្លងប្រក្រតីភាពថ្មី ក្នុងបរិបទប្រយុទ្ធនឹង ជំងឺកូវីដ-១៩- សំដៅបង្ការ គ្រប់គ្រង និងកាត់ផ្ដាច់នូវខ្សែចម្លងនៃវីរុសកូវីដ-១៩ ជាពិសេសពពួកប្រភេទបំប្លែងថ្មីនេះ ឬក៏ ប្រភេទថ្មីផ្សេងទៀត ដែលអាចកើតមានក្នុងព្រះរាជាណាចក្រកម្ពុជាយើង ជាយថាហេតុណាមួយ សូមបន្តអនុវត្តឱ្យ បានខ្ជាប់ខ្ជួននូវ ពាការពារ ( ពាក់ម៉ាស់ លាងដៃឱ្យញឹកញាប់ និងរក្សាគម្លាតសុវត្ថិភាពបុគ្គលពីមួយម៉ែត្រកន្លះឡើង) និង ពាក្យ (កុំទៅកន្លែងមានមនុស្សច្រើន កុំទៅកន្លែងបិទជិតគ្មានខ្យល់ចេញចូល កុំប៉ះពាល់គ្នា កុំចាប់ដៃគ្នា កុំកៀកស្មាគ្នា) តាមការណែនាំដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃ ព្រះរាជាណាចក្រកម្ពុជា ។ រីឯបុគ្គលដែលតម្រូវឱ្យធ្វើចត្តាឡីស័ក ត្រូវតែគោរពតាមគោលការណ៍ការធ្វើចត្តាឡីស័កឱ្យ បានត្រឹមត្រូវ និងគោរពទៅតាមការណែនាំរបស់គណៈកម្មការគ្រប់គ្រងនៅទីតាំងនោះ ដើម្បីទប់ស្កាត់ការចម្លងបន្តគា្ននៅក្នុងសហគមន៍ក្នុងទ្រង់ទ្រាយធំ។ ជាបន្ថែមសូមកុំទៅកាន់ទីតាំង ៣ “ជ” (កន្លែងមនុស្សជួបជុំច្រើនកន្លែងមនុស្សនៅជិតៗគ្នា កន្លែងដែលបិទជិត) គឺជាទីតាំងដែលមានហានិភ័យឆ្លងខ្ពស់បំផុត រួមមានជួបជុំគ្នា ដើម្បីទទួលទានបាយរួម ឬបង្កឱ្យមានជួបជុំ ពិធីភ្ជាប់ពាក្យ ឬពិធីបុណ្យទានអ្វីមួយ និងកាត់បន្ថយការធ្វើដំណើរចល័ត ឬនៅផ្ទះ ប្រសិនមិនមានភារកិច្ចចាំបាច់ ត្រូវចេញក្រៅ។ សូមបងប្អូនប្រជាពលរដ្ឋ និងកូនក្មួយទាំងអស់ ដែលមានអាយុចាប់ពី ១២ឆ្នាំឡើង នៅពេលដែលដល់វេន សូមចូលរួមចាក់វ៉ាក់សាំងការពារជំងឺកូវីដ-១៩ឱ្យបានគ្រប់ៗគ្នា៕រក្សាសិទ្ធិដោយ៖បញ្ញាស័ក្តិ | 2021-08-27T09:16:13+07:00 | cen.com.kh | https://cen.com.kh/archives/380092.html |
2d3a4c1d-f1a0-45dd-b4af-7c8128ab1d2d | លទ្ធផលតេស្តរហ័ស រកឃើញ វិជ្ជមានជំងឺបំប្លែងថ្មីកូវីដ១៩ Delta ៣នាក់ លើអាជីវករផ្សារធំថ្មី ក្នុងក្រុមអាជីវករសរុបចំនួន៣៩៣នាក់ | ភ្នំពេញ ៖ បន្ទាប់ពីតេស្តរហ័សរបស់ក្រុមគ្រូពេទ្យ ទៅលើអាជីវករផ្សារធំថ្មី នៅរាជធានីភ្នំពេញត្រូវ បានរកឃើញអ្នកឆ្លងជំងឺបំប្លែងថ្មីកូវីដ១៩ Delta ចំនួន០៣នាក់ ក្នុងក្រុមអាជីវករសរុបចំនួន៣៩៣នាក់។ គួរបញ្ជាក់ផងដែរថា នៅល្ងាចថ្ងៃទី២៦ ខែសីហាឆ្នាំ ២០២១ នេះ ក្រុមគ្រូពេទ្យបានចុះសហការជាមួយអាជ្ញាធរខណ្ឌដូនពេញ ដែលដឹកនាំដោយលោកសុខ ពេញវុធ អភិបាល នៃគណៈអភិបាលខណ្ឌដូនពេញ រួមជាមួយគណៈកម្មការផ្សារ ដែលដឹកនាំដោយលោកស្រីប៉ុន ដានី អភិបាលរដ្ឋាករស្វយ័តផ្សារធំថ្មី ចុះយកសំណាកលើអាជីវករផ្នែកលក់ម្ហូបអាហារ ហូបចុកប៉ែកខាងលិច បន្ទាប់ពីមានអ្នកជំងឺ បំប្លែងថ្មីDelta ចំនួន៥ នាក់ធ្លាប់បានចេញចូលផ្សារនៅបរិវេណ លក់បន្លែត្រីសាច់គ្រឿងសមុទ្រ (គ្រឿងហូបចុក)នោះ។ លុះដល់ល្ងាចថ្ងៃនេះដែរ អាជ្ញាធររួមជាមួយគណៈកម្មការផ្សារ ក៏បានសម្រេចបិទនៅផ្លូវលេខ ៦៧ ជាប់ខាងលិចនៃផ្សារធំថ្មី ដើម្បីងាយស្រួល ដល់ក្រុមគ្រូពេទ្យដែល បានចុះយកសំណាកលើអាជីវករចំនួន ៣៩៣ នាក់ដោយពិនិត្យឃើញជាក់ស្ដែងភ្លាមៗ (តេស្តរហ័ស) គឺមានអ្នកឆ្លងចំនួន ៣ នាក់វិជ្ជមានជំងឺបំប្លែងថ្មីDelta ហើយត្រូវបានបញ្ជូនទៅព្យាបាលផងដែរ។ មួយគ្នានោះដែរអាជ្ញាធរខណ្ឌដូនពេញ បានបញ្ជាក់ថា ពុំមានការបិទផ្សារទាំងមូលនោះទេ ដោយគ្រាន់តែបិទនៅតូបអ្នកដែលឆ្លងតែប៉ុណ្ណោះ ព្រមទាំងបាញ់ថ្នាំសម្លាប់មេរោគនៅទីតាំងនោះ ដើម្បីឱ្យបងប្អូនអាជីវករដែលមានតូបផ្សេងៗ លក់ដូរជាធម្មតាវិញ។ ពាក់ព័ន្ធនឹងករណីឆ្លងរាលដាលដល់អាជីវករផ្សារធំថ្មីនោះដែរ ក៏ត្រូវបានខាងគណៈកម្មការស្រាវជ្រាវកូវីដ១៩ កាលពីរាត្រីថ្ងៃទី ២៦ ខែសីហា ឆ្នាំ ២០២១ នេះក៏បានប្រកាសថា ករណីករណី កូវីដ១៩ បំប្លែងថ្មី Delta នៅផ្សារធំថ្មី ដែលមានទីតាំងស្ថិតក្នុង ខណ្ឌដូនពេញ ព្រោះកាលពីថ្ងៃ១៥ សីហា ឆ្នាំ២០២១ អ្នកជំងឺ បានទៅទីតាំងខាងលើប៉ះពាល់ផ្នែកខាងលិចផ្សារ លទ្ធផលតេស្តរហ័សលើកទី១ សម្រាប់ថ្ងៃទី២៦ សីហា ឆ្នាំ២០២១ រកឃើញអ្នកវិជ្ជមាន ៣នាក់ ក្នុងចំណោមអ្នកយកសំណាក ៣៩៣នាក់ នឹងនៅបន្តរងចាំ លទ្ធផលវិភាគរកមេរោគកូវីដ១៩ បំប្លែងថ្មី Deltaដើម្បីសុវត្ថិភាព សូមយកចិត្តទុកដាក់ តាមដានសុខភាពរបស់ខ្លួនរយៈពេល ២១ ថ្ងៃ ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងនេះ និងសូមចូលរួមពាក់ម៉ាស់ រក្សាគម្លាត និង ឧស្សាហ៍លាងដៃ គ្រប់ទីកន្លែង គ្រប់ពេលវេលា៕រក្សាសិទ្ធិដោយ៖បញ្ញាស័ក្តិ | 2021-08-27T08:32:57+07:00 | cen.com.kh | https://cen.com.kh/archives/380082.html |
6ceb1dff-4706-4d54-8bd2-698c0dcc339c | បន្តផ្អាកជាបណ្តោះអាសន្នចំពោះសកម្មភាព មុខរបរ និងអាជីវកម្ម ដែលមានហានិភ័យខ្ពស់ នៃការឆ្លងរាលដាលនៃជំងឺកូវីដ-១៩ នៅក្នុងភូមិសាស្ត្រខេត្តសៀមរាប | ខេត្តសៀមរាប ៖ រដ្ឋបាលខេត្តសៀមរាបចេញសេចក្ដីណែនាំចំនួន ៦ចំណុច ដើម្បីពង្រឹងការអនុវត្តវិធានការប្រយុទ្ធ និងទប់ស្កាត់ការឆ្លងរាលដាល នៃជំងឺកូវីដ-១៩ នៅក្នុងភូមិសាស្ត្រខេត្តសៀមរាប ជាពិសេសត្រូវបន្តផ្អាកជាបណ្តោះអាសន្នចំពោះសកម្មភាព មុខរបរ និងអាជីវកម្ម ដែលមានហានិភ័យខ្ពស់ នៃការឆ្លងរាលដាលនៃជំងឺកូវីដ-១៩ រដ្ឋបាលខេត្តសៀមរាប សូមជម្រាបជូនដល់បងប្អូនប្រជាពលរដ្ឋ និងសាធារណជន មេត្តាជ្រាបថាៈ ដើម្បីបង្កើនប្រសិទ្ធភាព នៃការអនុវត្តវិធានការប្រយុទ្ធ និងទប់ស្កាត់ការឆ្លងរាលដាលនៃ ជំងឺកូវីដ-១៩ ជាពិសេសក្នុងបរិបទដែលប្រទេសកម្ពុជា ក៏ដូចជាខេត្តសៀមរាបកំពុងប្រឈមនឹងការឆ្លង រាលដាលនៃជំងឺកូវីដ-១៩ ដែលបណ្តាលមកពីមេរោគបំប្លែងខ្លួនថ្មី ប្រភេទដែលតា (DELTA) និង ព្រឹត្តការណ៍សហគមន៍ ២០ កុម្ភៈ ២០២១។ ក្នុងគោលបំណងធានាដល់ប្រសិទ្ធភាពនៃការគ្រប់គ្រងការ ឆ្លងរាលដាលនៃជំងឺកូវីដ-១៩ និងសំដៅការពារសុខភាពសាធារណៈ អាយុជីវិតរបស់ប្រជាពលរដ្ឋ និង សណ្តាប់ធ្នាប់សាធារណៈ ព្រមទាំងអនុលោមទៅតាមច្បាប់ស្ដីពីវិធានការទប់ស្កាត់ការឆ្លងរាលដាលនៃ ជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត និងលិខិតបទដ្ឋាន គតិយុត្តជាធរមាន រដ្ឋបាលខេត្តសៀមរាប សូមណែនាំដូចខាងក្រោម៖ ១-រដ្ឋបាលក្រុង-ស្រុក មន្ទីរ-អង្គភាព ត្រូវបន្តរឹតបន្តឹងការអនុវត្តវិធានការសុខាភិបាល វិធានការ រដ្ឋបាល និងវិធានការច្បាប់ឱ្យបានម៉ឺងម៉ាត់ និងតឹងរឹង និងត្រូវបង្កើនការយកចិត្តទុកដាក់ ក្នុងការចាត់វិធានការចាំបាច់នានា ក្នុងភូមិសាស្ត្រដែលស្ថិតនៅក្រោមសមត្ថកិច្ចរបស់ខ្លួន ដើម្បីធានាឱ្យបាននូវការគោរព និងអនុវត្តនូវវិធានការសុខាភិបាលនានា ដើម្បីប្រយុទ្ធ និងទប់ស្កាត់ ការឆ្លងរាលដាលនៃជំងឺកូវីដ-១៩ ជាពិសេសកាតព្វកិច្ចពាក់ម៉ាស និងកាតព្វកិច្ចរក្សាគម្លាត សុវត្ថិភាព ព្រមទាំងប្រកាន់ខ្ជាប់នូវវិធានការ “៣ការពារ” និង “៣កុំ” នៅតាមទីតាំងសាធារណៈ នានា ជាពិសេសនៅតាមផ្សារ ទីកន្លែងលក់ទំនិញដែលមិនរៀបរយ វត្តអារាម វិហារសាសនា និងទីតាំងផ្សេងទៀតដែលមានសភាពអ៊ូអរ និងមានមនុស្សជួបជុំគ្នាក្នុងចំនួនច្រើន។ ២-ត្រូវបន្តផ្អាកជាបណ្តោះអាសន្នចំពោះសកម្មភាព មុខរបរ និងអាជីវកម្ម ដែលមានហានិភ័យខ្ពស់ នៃការឆ្លងរាលដាលនៃជំងឺកូវីដ-១៩ ដូចខាងក្រោម៖ -អាជីវកម្មក្លឹបកម្សាន្តគ្រប់ប្រភេទ ជាអាទិ៍ ខារ៉ាអូខេ រង្គសាល ឌីស្កូតែក បៀហ្កាឌិន អាជីវកម្មម៉ាស្សា សូណា និងស្ទឹមគ្រប់ប្រភេទ -សាលារៀន រួមទាំងសាលាបណ្តុះបណ្តាលវិជ្ជាជីវៈទាំងរដ្ឋ និងឯកជន លើកលែងតសាលា រៀនដែលធ្វើការបណ្តុះបណ្តាល តាមប្រព័ន្ធអនឡាញ -ហាងលក់ និងសេពគ្រឿងស្រវឹងគ្រប់ប្រភេទ -សារមន្ទីរ និងសួនកម្សាន្តនានា -រោងភាពយន្ត រោងសម្ដែងសិល្បៈ ក្លឹបហាត់ប្រាណ និងមជ្ឈមណ្ឌលកីឡាគ្រប់ប្រភេទ។ ៣-ត្រូវបន្តផ្អាកជាបណ្តោះអាសន្នរាល់ការជួបជុំ និងការប្រមូលផ្ដុំមនុស្សជាលក្ខណៈឯកជន ដែលមានមនុស្សចូលរួមលើសពី ១០នាក់ និងរាល់ការជួបជុំ ការប្រមូលផ្តុំមនុស្សដើម្បី សេពគ្រឿងស្រវឹងគ្រប់ប្រភេទ និងការចាក់ឧបករណ៍បំពងសម្លេង ការច្រៀង ឬរាំកម្សាន្ត។ ៤-រាល់សកម្មភាពនៃការជួបជុំ ឬការប្រមូលផ្តុំមនុស្ស សកម្មភាពការងារ មុខរបរ អាជីវកម្មដែល ត្រូវបានអនុញ្ញាត ត្រូវអនុវត្តវិធានសុវត្ថិភាពផ្នែកសុខាភិបាល ឱ្យបានម៉ឺងម៉ាត់ ជាអាទិ៍ កាតព្វកិច្ច ពាក់ម៉ាស និងកាតព្វកិច្ចរក្សាគម្លាតសុវត្ថិភាពបុគ្គល និងត្រូវប្រកាន់ភ្ជាប់នូវការធ្វើអនាម័យ ដើម្បីសម្លាប់មេរោគ ការវាស់កម្ដៅ ការស្កេន QR Code “ទប់ស្កាត់កូវីដ” (Stop Covid) និង ត្រូវអនុវត្តតាមការណែនាំរបស់ក្រសួងសុខាភិបាល ជាពិសេសត្រូវប្រកាន់ខ្ជាប់ជានិច្ចនូវវិធានការ “៣ការពារ និង ៣កុំ “របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា។ ៥-ស្នងការដ្ឋាននគរបាលខេត្ត បញ្ជាការដ្ឋានកងរាជអាវុធហត្ថខេត្ត រដ្ឋបាលក្រុង-ស្រុក មន្ទីរ អង្គភាពជុំវិញខេត្ត រដ្ឋបាលឃុំ-សង្កាត់ ត្រូវពង្រឹងការអនុវត្តសេចក្តីសម្រេចលេខ ០៨១/២១ ស.ស.រ ចុះថ្ងៃទី១៦ ខែមិថុនា ឆ្នាំ២០២១ របស់រដ្ឋបាលខេត្ត ស្តីពីការផ្អាកលក់គ្រឿងស្រវឹង គ្រប់ប្រភេទ និងការជួបជុំប្រមូលផ្តុំគ្នាពិសារគ្រឿងស្រវឹងគ្រប់ប្រភេទ ជាបណ្ដោះអាសន្ន ក្នុងភូមិសាស្ត្រខេត្តសៀមរាប ៦-ក្នុងករណីបុគ្គលណា ឬម្ចាស់ ឬអ្នកគ្រប់គ្រងក្រុមហ៊ុន សហគ្រាស ដេប៉ូចែកចាយ សណ្ឋាគារ ផ្ទះសំណាក់ ភោជនីយដ្ឋាន អាហារដ្ឋាន ផ្សាររដ្ឋ-ឯកជន ផ្សារទំនើប ផ្សារម៉ាត ហាងលក់ភេសជ្ជៈ តូបអាហារ ហាងកាហ្វេ អាជីវកម្មដ្ឋាន សេវាកម្មដ្ឋាន និងកន្លែងលក់ទំនិញគ្រប់ប្រភេទ បងប្អូន អាជីវករ ប្រជាពលរដ្ឋ និងសាធារណជន មិនអនុវត្តតាមការណែនាំខាងលើ អាជ្ញាធរមាន សមត្ថកិច្ចនឹងចាត់វិធានការស្របតាមនីតិវិធីច្បាប់ និងលិខិតបទដ្ឋានគតិយុត្តជាធរមាន។ ទទួលបានសេចក្ដីណែនាំនេះ ស្នងការនគរបាលខេត្ត មេបញ្ជាការកងរាជអាវុធហត្ថខេត្ត អភិបាល នៃគណៈអភិបាលក្រុង-ស្រុក ប្រធានមន្ទីរ-អង្គភាពជុំវិញខេត្ត មេឃុំ-ចៅសង្កាត់ គណៈកម្មការ គ្រប់គ្រងផ្សារ ម្ចាស់អាជីវកម្មគ្រប់ប្រភេទ អាជីវករ បងប្អូនប្រជាពលរដ្ឋ និងសាធារណជន ត្រូវចូលរួមអនុវត្ត តាមសេចក្ដីណែនាំខាងលើឱ្យមានប្រសិទ្ធភាព និងប្រកបដោយស្មារតីទទួលខុសត្រូវខ្ពស់៕ រក្សាសិទ្ធិដោយ៖បញ្ញាស័ក្តិ | 2021-08-27T06:56:05+07:00 | cen.com.kh | https://cen.com.kh/archives/380026.html |
70fb0405-2fc8-4a08-a4b4-4e174f4b6c98 | ខេត្តព្រះវិហារ បន្តរកឃើញអ្នកជំងឺកូវីដ ចំនួន១៣នាក់ និងជាសះស្បើយ៣២នាក់ | រដ្ឋបាលខេត្តព្រះវិហារ នាថ្ងៃទី២៦ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន១៣នាក់បន្ថែមទៀត តាមរយៈការធ្វើតេស្តរហ័ស (Rapid Test) ភាគច្រើនជាពលរដ្ឋរស់នៅស្រុកគូលែន។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបានក្នុងថ្ងៃនេះ ក៏បានបញ្ជាក់ថា មានអ្នកជំងឺចំនួន ៣២នាក់ បានជាសះស្បើយពីជំងឺផងដែរ។ រដ្ឋបាលខេត្តព្រះវិហារ បានឱ្យដឹងថា ក្នុងចំណោមអ្នកជំងឺកូវីដទាំង១៣នាក់ គឺភាគច្រើនរកឃើញនៅស្រុកគូលែន ហើយត្រូវបានបញ្ជូនទៅសម្រាកព្យាបាលនៅមណ្ឌលព្យាបាលជំងឺកូវីដកម្រិតស្រាល នៅវិទ្យាល័យ ជា ស៉ីម ត្បែងមានជ័យ ក្រុងព្រះវិហារ។ សូមបញ្ជាក់ថា គិតត្រឹមថ្ងៃទី២៦ ខែសីហា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដ១៩ ចំនួន ៩៥៧នាក់ ជាសះស្បើយចំនួន ៥៨៤នាក់ ស្លាប់ចំនួន ៣នាក់ និងកំពុងសម្រាកព្យាបាលចំនួន ៣៧០នាក់ទៀត៕ | 2021-08-27T04:15:00+07:00 | freshnewsasia.com | https://m.freshnewsasia.com/index.php/en/localnews/210623-2021-08-26-14-15-57.html |
659da1b5-fbbb-4d98-a149-8cc3e914af0e | UPDATE: លទ្ធផលយកសំណាកពីអាជីវករ ក្នុងផ្សារធំថ្មី និងពលរដ្ឋនៅក្បែរផ្សារជិត៤០០នាក់ លទ្ធផលរកឃើញវិជ្ជមានជំងឺកូវីដ១៩ ចំនួន៣នាក់ | លទ្ធផលយកសំណាកពីអាជីវករ ក្នុងផ្សារធំថ្មី និងប្រជាពលរដ្ឋនៅក្បែរផ្សារជិត៤០០នាក់ លទ្ធផលរកឃើញវិជ្ជមានជំងឺកូវីដ១៩ ចំនួន៣នាក់។ នេះបើតាមលោក ចាប ឌីណា នាយករដ្ឋបាលសាលាខណ្ឌដូនពេញ បញ្ជាក់ប្រាប់បណ្តាញព័ត៌មាន Fresh News នៅយប់ថ្ងៃទី២៦ ខែសីហា ឆ្នាំ២០២១នេះ។ លោក ចាប ឌីណា បានបញ្ជាក់យ៉ាងដូច្នេះថា៖ ។ លោក ចាប ឌីណា បានឱ្យដឹងថា ស្ត្រីជាអាជីវករលក់គ្រឿងសមុទ្រ នៅក្នុងផ្សារធំថ្មី ដែលវិជ្ជមានជំងឺកូវីដ១៩នេះ មានឈ្មោះ យ៉ាន់ សុជា ខណៈអ្នកជំងឺចំនួន ២នាក់ទៀត ជាបុរសជាអ្នករស់នៅក្បែរផ្សារ ដែលស្ម័គ្រចិត្តទៅយកសំណាក។ សូមជម្រាបថា អាជ្ញាធរខណ្ឌដូនពេញ ដឹកនាំដោយលោក សុខ ពេញវុធ ប្រធានគណៈបញ្ជាការឯកភាពខណ្ឌ នៅរសៀលថ្ងៃទី២៦ ខែសីហា ឆ្នាំ២០២១នេះ បានបិទផ្សារធំថ្មីមួយផ្នែក ដើម្បីប្រមូលអ្នកលក់បន្លែ និងគ្រឿងសមុទ្រ យក សំណាកស្វែងរកជំងឺកូវីដ១៩ ក្រោយរកឃើញថាមានអ្នកឆ្លងជាបន្តបន្ទាប់។ លោក ចាប ឌីណា បានប្រាប់ថា ក្រោយរកឃើញមានអ្នកឆ្លងជំងឺកូវីដជាបន្តបន្ទាប់ និងដើម្បីទប់ស្កាត់កុំឱ្យជំងឺមួយនេះ ជាពិសេសប្រភេទមេរោគ បំប្លែងថ្មី Delta នោះអាជ្ញាធរខណ្ឌដូនពេញ បានសហការជាមួយមន្រ្តីសុខាភិបាល ចុះមកយកសំណាកបងប្អូនអាជីវករលក់បន្លែ និងគ្រឿងសមុទ្រនៅមួយផ្នែកនៃផ្សារធំថ្មី៕ | 2021-08-27T04:11:00+07:00 | freshnewsasia.com | https://m.freshnewsasia.com/index.php/en/localnews/210622-2021-08-26-14-11-32.html |
b08aae5e-0d37-4ffa-86fb-c819c78faee9 | ខេត្តមណ្ឌលគិរី រកឃើញអ្នកឆ្លងជំងឺកូវីដ ៧នាក់ និងជាសះស្បើយ ៣០នាក់ | រដ្ឋបាលខេត្តមណ្ឌលគិរី នាថ្ងៃទី២៦ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន ៧នាក់បន្ថែមទៀត ភាគច្រើនជាពលរដ្ឋរស់នៅក្នុងក្រុងសែនមនោរម្យ និងស្រុកកោះញែក ហើយត្រូវបានបញ្ជូនទៅសម្រាកព្យាបាលនៅមន្ទីពេទ្យបង្អែកខេត្ត និងសម្រាកព្យាបាលតាមស្រុករៀងៗខ្លួន។ នៅក្នុងថ្ងៃនេះដែរ ខេត្តមណ្ឌលគិរីគឺមានអ្នកជាសះស្បើយពីជំងឺកូវីដចំនួន ៣០នាក់ផងដែរ។ | 2021-08-27T04:00:00+07:00 | freshnewsasia.com | https://m.freshnewsasia.com/index.php/en/localnews/210619-2021-08-26-14-00-34.html |
81e7cd4c-6220-4916-af47-716b06ca5279 | ខេត្តឧត្តរមានជ័យ បន្តអនុវត្តវិធានការរដ្ឋបាលជាបណ្តោះអាសន្ន ១សប្តាហ៍បន្ថែមទៀត ដើម្បីទប់ស្កាត់ជំងឺកូវីដ១៩ | រដ្ឋបាលខេត្តឧត្តរមានជ័យ បានចេញសេចក្តីសម្រេចបន្តដាក់ចេញវិធានការរដ្ឋបាលជាបណ្តោះអាសន្ន រយៈពេល ១សប្តាហ៍ន្ថែមទៀត រហូតដល់ថ្ងៃទី០១ ខែកញ្ញា ឆ្នាំ២០២១ ដើម្បីទប់ស្កាត់ការឆ្លងរាលដាលនៃជំងកូវីដ១៩ ក្នុងភូមិសាស្ត្រខេត្ត។ បើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅយប់ថ្ងៃទី២៦ ខែសីហា ឆ្នាំ២០២១នេះ បានបញ្ជាក់ថា ហាមដាច់ខាតនូវរាល់ការលក់ ចែកចាយស្រា ស្រាបៀរ រួមនឹងភេសជ្ជៈដែលមានជាតិអាល់កុល (បណ្តាលឱ្យស្រវឹង) ក្នុងភូមិសាស្ត្រខេត្តឧត្តរមានជ័យ ក្នុងថិរវេលាកំណត់ដូចមានចែងក្នុងប្រការ១ ជាកំហិត។ ជាមួយគ្នានេះដែរ រដ្ឋបាលខេត្ត បានបញ្ជាក់ថា រាល់ការបម្រើសេវាកម្មរបស់តូបអាហារ អាហារដ្ឋាន ភោជនីយដ្ឋាន ភេសជ្ជដ្ឋាន និងភោជនីយដ្ឋាន នៅតាមសណ្ឋាគារ។ល។ ត្រូវតែគោរពឱ្យខាងតែបាននូវវិធានការអនាម័យ ដូចជាការរៀបចំដែលអាកុល បាញ់សម្លាប់មេរោគ និងការរក្សាគម្លាតសុវត្ថិភាពបុគ្គលជាដើម។ល។ ស្របតាមការណែនាំ និងវិធានសុខាភិបាលក្នុងការបម្រើសេវាកម្មរបស់ខ្លួន ដោយមិនអនុញ្ញាតឱ្យបម្រើសេវាក្នុងទីតាំងផ្ទាល់ជាដាច់ខាត តែប្រើជម្រើសសេវាកម្មបែបវេចខ្ចប់ និងហាមការបម្រើសេវាគ្រឿងស្រវឹងគ្រប់ប្រភេទជាដាច់ខាត។ រដ្ឋបាលខេត្តឧត្តរមានជ័យ បានឱ្យដឹងថា ហាមឃាត់ជាបណ្តោះអាសន្នការធ្វើសកម្មភាព មុខរបរ និងអាជីវកម្មក្លឹបកំសាន្តគ្រប់ប្រភេទ ជាអាទិ៍ ខារ៉ាអូខេ, រង្គសាល, ឌីស្កូតែក និងបៀហ្គាឌិន, រមណីយដ្ឋាន និងសួនកំសាន្តនានា, អាជីវកម្មម៉ាស្សា ហាងលក់ និងសេពគ្រឿងស្រវឹងគ្រប់ប្រភេទ, រោងសម្តែងសិល្បៈ, ក្លឹបហាត់ប្រាណ និងមណ្ឌលកីឡានានា និងសកម្មភាពមុខរបរអាជីវកម្មដែលនឹងបង្កឱ្យមានស្ថានភាពប្រឈមដែលកំណត់របស់អាជ្ញាធរអនុលោមតាមតម្រូវការចាំបាច់ក្នុងការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩។ បន្ថែមពីនេះ ចំពោះរាល់សកម្មភាពការងារ មុខរបរ និងអាជីវកម្មដែលមិនត្រូវបានហាមឃាត់ ត្រូវអនុវត្តវិធានការសុវត្ថិភាពផ្នែកសុខាភិបាលឱ្យបានម៉ឺងម៉ាត់ ជាអាទិ៍ ការរៀបចំដែល/អាកុលបាញ់សម្លាប់មេរោគ ការវាស់កម្តៅ ការប្រើប្រាស់ប្រព័ន្ធ QR Code «ទប់ស្កាត់កូវីដ» (Stop Covid) និងការរក្សាគម្លាតសុវត្ថិភាពបុគ្គលជាដើម។ល។ ពិសេសត្រូវប្រកាន់ខ្ជាប់ជានិច្ចនូវវិធានការ «៣ការពារ និង៣កុំ»។ ត្រូវបានបន្តផ្អាកជាបណ្តោះអាសន្ននូវការរៀបចំពិធីមង្គលការ ពិធីជប់លៀង, ការជួបជុំ ឬការប្រមូលផ្តុំមនុស្សជាលក្ខណៈឯកជនដែលមានមនុស្សចូលរួមលើសពី ១០នាក់, ការជួបជុំតាមបែបសាសនានានា, ការប្រមូលផ្តុំ ឬការជួបជុំគ្នាទទួលទានអាហារ ភេសជ្ជៈ ឬទទួលទានគ្រឿងស្រវឹង លើកលែងតែចំពោះករណីដូចខាងក្រោម៖ *ការជួបជុំក្នុងចំណោមសមាជិកគ្រួសារដែលរស់នៅក្នុងលំនៅដ្ឋាន ឬទីសំណាក់ជាមួយគ្នា *ការរៀបចំពិធីបុណ្យសព ដោយគោរពតាមការណែនាំរបស់អាជ្ញាធរមានសមត្ថកិច្ច *ការប្រមូលផ្តុំមនុស្សដើម្បីអនុវត្តវិធានការសុខាភិបាល ជាអាទិ៍ការយកវត្ថុសំណាកទៅវិភាគរកមេរោគកូវីដ១៩ និងការចាក់វ៉ាក់សាំងការពារជំងឺកូវីដ១៩ ក៏ដូចជាបុគ្គលិកសុខាភិបាលដែលបំពេញការងារសង្គ្រោះបន្ទាន់ផ្សេងទៀត *ការជួបជុំរបស់អាជ្ញាធរមានសមត្ថកិច្ច កម្លាំងគណៈបញ្ជាការឯកភាពគ្រប់លំដាប់ថ្នាក់ក្នុងការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ *ការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ឬក្នុងគោលបំណងផ្សេងទៀតតាមការកំណត់របស់អាជ្ញាធរមានសមត្ថកិច្ច។ ដោយឡែក ចំពោះភូមិសាស្ត្រដែលត្រូវបានបិទខ្ទប់ ត្រូវបានបែងចែកជា «តំបន់ក្រហម», «តំបន់លឿងទុំ» និង «តំបន់លឿង» តាមថិរវេលាកំណត់អនុលោមតាមការវាយតម្លៃរបស់ក្រុមការងារបច្ចេកទេសដែលទទួលបន្ទុក។ ការកំណត់ភូមិសាស្រ្តណាមួយក្នុងតំបន់បិទខ្ទប់ ជា «តំបន់ក្រហម», «តំបន់លឿងទុំ» ឬ «តំបន់លឿង»។ ត្រូវធ្វើឡើងដោយសេចក្តីសម្រេច របស់រដ្ឋបាលខេត្តឧត្តរមានជ័យ តាមសំណើរបស់រដ្ឋបាលក្រុង ស្រុកសាមីបន្ទាប់ពីទទួលបានការវាយតម្លៃពីក្រុមការងារបច្ចេកទេសដែលទទួលបន្ទុក ដោយអនុវត្តតាមខ្លឹមសារនៃសេចក្តីសម្រេចរបស់រាជរដ្ឋាភិបាលលេខ ៥៤ សសរ ចុះថ្ងៃទី២៦ ខែមេសា ឆ្នាំ២០២១៕ | 2021-08-27T02:57:00+07:00 | freshnewsasia.com | https://m.freshnewsasia.com/index.php/en/localnews/210614-2021-08-26-12-57-15.html |
77799c86-3de4-4eea-abcf-eb8e9caa9b05 | ខេត្តឧត្តរមានជ័យ បន្តរកឃើញអ្នកជំងឺកូវីដ ចំនួន៥៦នាក់ និងស្លាប់២នាក់ | រដ្ឋបាលខេត្តឧត្តរមានជ័យ នាថ្ងៃទី២៦ ខែសីហា ឆ្នាំ២០២១នេះ បានរកឃើញអ្នកវិជ្ជមានជំងឺកូវីដ១៩ ចំនួន ៥៦នាក់បន្ថែមទៀត ក្នុងនោះចំនួន ៣៩នាក់ ជាពលករទើបមកពីប្រទេសថៃ, ៦នាក់ ឆ្លងក្នុងព្រឹត្តិការណ៍សហគមន៍ និង ១១នាក់ទៀត ជាពលករកំពុងធ្វើចត្តាឡីស័ក ខណៈមានអ្នកស្លាប់បាត់បង់ជីវិតដោយជំងឺកូវីដ១៩ ចំនួន២នាក់ផងដែរ។ រដ្ឋបាលខេត្តឧត្តរមានជ័យ បានអំពាវនាវដល់ប្រជាពលរដ្ឋដែលមានការពាក់ព័ន្ធដោយផ្ទាល់ ឬដោយប្រយោល ជាមួយបុគ្គលវិជ្ជមានកូវីដ១៩ ទើបរកឃើញនេះ ត្រូវដាក់ខ្លួនដាច់ដោយឡែករយៈពេល ១៤ថ្ងៃ។ ក្នុងករណីមានរោគសញ្ញាក្អក ផ្តាសាយ ហៀសំបោរ ឈឺបំពង់ក ថប់ដង្ហើម ក្ដៅខ្លួនខ្លាំង ឬរោគសញ្ញាសង្ស័យផ្សេងៗទៀត ត្រូវទាក់ទងក្រុមការងារប្រចាំការ និងយកសំណាកនៅមន្ទីរពេទ្យបង្អែកខេត្ត និងមន្ទីរពេទ្យបង្អែកអន្លង់វែង ឬទំនាក់ទំនងសាកសួរព័ត៌មានផ្សេងៗតាមរយៈលេខទូរស័ព្ទ៖ ០១២ ៤៩៩ ១៩២។ គួរបញ្ជាក់ថា គិតត្រឹមថ្ងៃទី២៦ ខែសីហា ឆ្នាំ២០២១នេះ ខេត្តឧត្តរមានជ័យរកឃើញអ្នកជំងឺកូវីដ១៩ សរុបចំនួន ៦,៤១៥នាក់ ក្នុងនោះករណីនាំចូលពីបរទេស ៥,២៧៣នាក់ និងករណីព្រឹត្តិការណ៍សហគមន៍ ២០ កុម្ភៈ មានចំនួន ១,១៤២នាក់។ ជាមួយគ្នានេះ មានអ្នកព្យាបាលជាសះស្បើយក្នុងខេត្តចំនួន ២,៨០១នាក់ និងកំពុងសម្រាកព្យាបាលក្នុងខេត្តចំនួន ១,៤៧៩នាក់ ស្លាប់ចំនួន ១២នាក់៕ | 2021-08-27T02:47:00+07:00 | freshnewsasia.com | https://m.freshnewsasia.com/index.php/en/localnews/210612-2021-08-26-12-47-57.html |
bfbb9879-ebcc-44e0-a726-b2e6c81a2aca | រដ្ឋបាលខេត្តព្រះវិហារ បន្តអនុវត្តវិធានការរដ្ឋបាលជាបណ្តោះអាសន្ន ១សប្តាហ៍ទៀត ដើម្បីទប់ស្កាត់ជំងឺកូវីដ១៩ ប្រភេទ Delta | រដ្ឋបាលខេត្តព្រះវិហារ បានចេញសេចក្តីសម្រេចបន្តដាក់ចេញវិធានការរដ្ឋបាលជាបណ្តោះអាសន្ន រយៈពេល១សប្តាហ៍ន្ថែមទៀត រហូតដល់ថ្ងៃទី០២ ខែកញ្ញា ឆ្នាំ២០២១ ដើម្បីទប់ស្កាត់ការឆ្លងរាលដាលនៃជំងកូវីដ១៩ ប្រភេទ Delta ក្នុងភូមិសាស្ត្រខេត្ត។ បើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅយប់ថ្ងៃទី២៦ ខែសីហា ឆ្នាំ២០២១នេះ បានបញ្ជាក់ថា៖ «ត្រូវបានបន្តអនុវត្តន៍វិធានការរដ្ឋបាលជាបណ្តោះអាសន្ន ក្នុងភូមិសាស្ត្រខេត្តព្រះវិហារ សម្រាប់រយៈពេល៧ថ្ងៃ គិតចាប់ពីថ្ងៃទី២៧ ខែសីហា ឆ្នាំ២០២១ រហូតដល់ថ្ងៃទី០២ ខែកញ្ញា ឆ្នាំ២០២១ សំដៅទប់ស្កាត់ការឆ្លងរាលដាលក្នុងសហគមន៍ ដែលបណ្តាលមកពីមេរោគកូវីដ១៩ ប្រភេទ Delta»។ ជាមួយគ្នានេះដែរ រដ្ឋបាលខេត្ត បានឱ្យដឹងថា រាល់ការបម្រើសេវាកម្មរបស់តូបអាហារ អាហារដ្ឋាន ភោជនីយដ្ឋាន ភេសជ្ជដ្ឋាន និងភោជនីយដ្ឋាន នៅតាមសណ្ឋាគារ។ល។ ត្រូវតែគោរពឱ្យខាងតែបាននូវវិធានការអនាម័យ ដូចជាការរៀបចំដែលអាកុល បាញ់សម្លាប់មេរោគ និងការរក្សាគម្លាតសុវត្ថិភាពបុគ្គលជាដើម ស្របតាមការណែនាំ និងវិធានសុខាភិបាលក្នុងការបម្រើសេវាកម្មរបស់ខ្លួន ដោយមិនអនុញ្ញាតឱ្យបម្រើសេវាក្នុងទីតាំងផ្ទាល់ជាដាច់ខាត តែប្រើជម្រើសសេវាកម្មបែបវេចខ្ចប់ និងហាមការបម្រើសេវាគ្រឿងស្រវឹងគ្រប់ប្រភេទជាដាច់ខាត។ រដ្ឋបាលខេត្តព្រះវិហារ បានបន្ថែម ហាមឃាត់ជាបណ្តោះអាសន្នការធ្វើសកម្មភាព មុខរបរ និងអាជីវកម្មក្លឹបកំសាន្តគ្រប់ប្រភេទ ជាអាទិ៍ ខារ៉ាអូខេ, រង្គសាល, ឌីស្កូតែក និងបៀហ្គាឌិន, រមណីយដ្ឋាន និងសួនកំសាន្តនានា, អាជីវកម្មម៉ាស្សា ហាងលក់ និងសេពគ្រឿងស្រវឹងគ្រប់ប្រភេទ, រោងសម្តែងសិល្បៈ, ក្លឹបហាត់ប្រាណ និងមណ្ឌលកីឡានានា និងសកម្មភាពមុខរបរអាជីវកម្មដែលនឹងបង្កឱ្យមានស្ថានភាពប្រឈមដែលកំណត់របស់អាជ្ញាធរអនុលោមតាមតម្រូវការចាំបាច់ក្នុងការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ ប្រភេទ Delta។ * ការជួបជុំក្នុងចំណោមសមាជិកគ្រួសារដែលរស់នៅក្នុងលំនៅដ្ឋាន ឬទីសំណាក់ជាមួយគ្នា * ការរៀបចំពិធីបុណ្យសព ដោយគោរពតាមការណែនាំរបស់អាជ្ញាធរមានសមត្ថកិច្ច * ការប្រមូលផ្តុំមនុស្សដើម្បីអនុវត្តវិធានការសុខាភិបាល ជាអាទិ៍ ការយកវត្ថុសំណាកទៅវិភាគរកមេរោគកូវីដ១៩ និងការចាក់វ៉ាក់សាំងការពារជំងឺកូវីដ១៩ ក៏ដូចជាបុគ្គលិកសុខាភិបាលដែលបំពេញការងារសង្គ្រោះបន្ទាន់ផ្សេងទៀត * ការជួបជុំរបស់អាជ្ញាធរមានសមត្ថកិច្ច កម្លាំងគណៈបញ្ជាការឯកភាពគ្រប់លំដាប់ថ្នាក់ក្នុងការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ * ការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ឬក្នុងគោលបំណងផ្សេងទៀតតាមការកំណត់របស់អាជ្ញាធរមានសមត្ថកិច្ច៕ | 2021-08-27T02:22:00+07:00 | freshnewsasia.com | https://m.freshnewsasia.com/index.php/en/localnews/210609-2021-08-26-12-22-27.html |
c35b7352-e5cc-4124-a3f4-db657b6d6066 | រដ្ឋបាលខេត្តព្រះវិហារ បន្តបិទខ្ទប់និងកំណត់ភូមិកំពង់ចម្លង ស្ថិតក្នុងសង្កាត់កំពង់ប្រណាក ក្រុងព្រះវិហារជាតំបន់ «ក្រហម» ដើម្បីទប់ស្កាត់ការឆ្លងជំងឺកូវីដ | រដ្ឋបាលខេត្តព្រះវិហារ នៅថ្ងៃទី២៦ ខែសីហា ឆ្នាំ២០២១នេះ បានចេញសេចក្តីសម្រេចបន្តបិទខ្ទប់ និងកំណត់ភូមិកំពង់ចម្លងជាតំបន់ «ក្រហម» ស្ថិតក្នុងសង្កាត់កំពង់ប្រណាក ក្រុងព្រះវិហារ ដើម្បីទប់ស្កាត់ការឆ្លងរាលដាលជំងឺកូវីដ១៩។ យោងសេចក្តីសម្រេចរបស់រដ្ឋបាលខេត្តព្រះវិហារ បានបញ្ជាក់ថា៖ ។ សូមបញ្ជាក់ថា ភូមិកំពង់ចម្លង ស្ថិតក្នុងសង្កាត់កំពង់ប្រណាក ក្រុងព្រះវិហារ ខេត្តព្រះវិហារ ត្រូវបានរដ្ឋបាលខេត្តព្រះវិហារ ចេញសេចក្តីសម្រេចបិទខ្ទប់បណ្តោះអាសន្ននិងកំណត់ជាតំបន់«ក្រហម» លើកទី១ កាលពីថ្ងៃទី១៣ ខែសីហា ឆ្នាំ២០២១ កន្លងទៅនេះ៕ | 2021-08-27T02:05:00+07:00 | freshnewsasia.com | https://m.freshnewsasia.com/index.php/en/localnews/210606-2021-08-26-12-05-35.html |
8415a725-3205-4824-9f1f-66c1e11f2a3b | រដ្ឋបាលខេត្តស្ទឹងត្រែង បន្តឃើញអ្នកឆ្លងជំងឺកូវីដ ២៣នាក់ ខណៈអ្នកជាសះស្បើយ ២៦នាក់ | រដ្ឋបាលខេត្តស្ទឹងត្រែង នៅថ្ងៃទី២៦ ខែសីហានេះ បានប្រកាសពីការ បន្តរកឃើញអ្នកឆ្លងជំងឺកូវីដ១៩ ចំនួន ២៣នាក់ ខណៈអ្នកជាសះស្បើយចំនួន ២៦នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន៕ | 2021-08-27T01:33:00+07:00 | freshnewsasia.com | https://m.freshnewsasia.com/index.php/en/localnews/210604-2021-08-26-11-33-11.html |
332f0cc5-8e8b-4516-8228-0219aaed6419 | អាជ្ញាធរខេត្តព្រះវិហារ សម្រេចបិទខ្ទប់ផ្សារកំពង់ប្រណាក ជាលើកទី៤ រយៈពេល៧ថ្ងៃ ដើម្បីទប់ស្កាត់ជំងឺកូវីដ១៩ | រដ្ឋបាលខេត្តព្រះវិហារ បានចេញសេចក្តីសម្រេចបន្តបិទខ្ទប់ជាបណ្តោះអាសន្នផ្សារកំពង់ប្រណាក ស្ថិតក្នុងភូមិកណ្តាល សង្កាត់កំពង់ប្រណាក ក្រុងព្រះវិហារ ខេត្តព្រះវិហារ រយៈពេល ១សប្តាហ៍បន្ថែមទៀត គិតចាប់ពីថ្ងៃទី២៧ ខែសីហា ឆ្នាំ២០២១ រហូតដល់ថ្ងៃទី០២ ខែកញ្ញា ឆ្នាំ២០២១ ដើម្បីទប់ស្កាត់ការរីករាលដាលនៃជំងឺកូវីដ១៩។ យោងសេចក្តីសម្រេចរបស់រដ្ឋបាលខេត្តព្រះវិហារ ដែលអង្គភាពព័ត៌មាន Fresh News ទទួលបាននៅព្រលប់ថ្ងៃទី២៦ ខែសីហា ឆ្នាំ២០២១នេះ បានឱ្យដឹងទៀតថា «ការបន្តបិទខ្ទប់ផ្សារកំពង់ប្រណាកជាបណ្តោះអាសន្ន រយៈពេល១សប្តាហ៍ទៀត គិតចាប់ពីថ្ងៃទី២៧ ខែសីហា ឆ្នាំ២០២១ តទៅ ក្នុងគោលបំណងធានាប្រសិទ្ធភាពដល់ការគ្រប់គ្រងការឆ្លងរាលដាលជំងឺកូវីដ១៩ នៅក្នុងទីតាំងភូមិសាស្ត្រដែលត្រូវបានបិទ និងទប់ស្កាត់មិនឱ្យឆ្លង រាលដាលទៅតំបន់ផ្សេងទៀត រហូតដល់មានការជូនដំណឹងសាជាថ្មី»។ សូមបញ្ជាក់ថា ផ្សារកំពង់ប្រណាក ខេត្តព្រះវិហារ ត្រូវបានអាជ្ញាធរខេត្តចេញសេចក្តីសម្រេចបិទខ្ទប់ជាបណ្តោះអាសន្ន ៣លើកមកហើយ លើកទី១ កាលពីថ្ងៃទី១៦ ខែកក្កដា ឆ្នាំ២០២១ លើកទី២ កាលពីថ្ងៃទី៣០ ខែកក្កដា ឆ្នាំ២០២១ និងលើកទី៣ កាលពីថ្ងៃទី១២ ខែសីហា ឆ្នាំ២០២១៕ | 2021-08-27T01:28:00+07:00 | freshnewsasia.com | https://m.freshnewsasia.com/index.php/en/localnews/210601-2021-08-26-11-28-16.html |
6fd743de-1905-4e84-b167-03285f670646 | ខេត្តក្រចេះ បន្តរកឃើញអ្នកជំងឺកូវីដ ៣០នាក់ និងជាសះស្បើយ ២១នាក់ | រដ្ឋបាលខេត្តក្រចេះ នៅថ្ងៃទី២៦ ខែសីហា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន៣០នាក់បន្ថែមទៀត និងអ្នកជាសះស្បើយចំនួន២១នាក់ តាមរយៈការធ្វើតេស្តរហ័ស (Rapid Test)។ នេះបើតាមសេចក្ដីប្រកាសព័ត៌មានដែល Fresh News ទទួលបាន។ ជាមួយគ្នានេះដែរ រដ្ឋបាលខេត្តក្រចេះ សូមអំពាវនាវដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយអ្នកវិជ្ជមានទាំង៣០នាក់ ត្រូវរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕ | 2021-08-27T01:25:00+07:00 | freshnewsasia.com | https://m.freshnewsasia.com/index.php/en/localnews/210600-2021-08-26-11-25-21.html |
fe6d4a1d-63ab-48b7-9f2d-91310d2a5b19 | រដ្ឋបាលខេត្តព្រះវិហារ បិទខ្ទប់ និងកំណត់ភូមិចំនួន២ នៅឃុំគូលែនជើង ស្រុកគូលែន ជា «តំបន់ក្រហម» ១៤ថ្ងៃ ដើម្បីទប់ស្កាត់ជំងឺកូវីដ១៩ បំប្លែងថ្មី Delta | រដ្ឋបាលខេត្តព្រះវិហារ នៅថ្ងៃទី២៦ ខែសីហា ឆ្នាំ២០២១នេះ បានចេញសេចក្តីសម្រេចធ្វើការបិទខ្ទប់ និងកំណត់ភូមិគូលែនជើង និងភូមិគូលែនត្បូង ស្ថិតក្នុងឃុំគូលែនជើង ស្រុកគូលែន ខេត្តព្រះវិហារ ជា «តំបន់ក្រហម» រយៈពេល១៤ថ្ងៃ ដើម្បីទប់ស្កាត់ការឆ្លងរាលដាលនៃជំងឺកូវីដ១៩ បំប្លែងថ្មី Delta។ យោងសេចក្តីសម្រេចរបស់រដ្ឋបាលខេត្តព្រះវិហារ ដែលអង្គភាពព័ត៌មាន Fresh News ទទួលបាននៅល្ងាចថ្ងៃនេះ បានបញ្ជាក់ថា៖ «ត្រូវបានបិទខ្តប់ភូមិសាស្ត្រដែលមានការឆ្លងរាលដាលនៃជំងឺកូវីដ១៩ ជាបណ្តោះអាសន្ន រយៈពេល ២សប្តាហ៍ គិតចាប់ពីថ្ងៃទី២៦ ខែសីហា ឆ្នាំ២០២១ រហូតដល់ថ្ងៃទី០៨ ខែកញ្ញា ឆ្នាំ២០២១ ដើម្បីទប់ស្កាត់ការឆ្លងរាលដាលជំងឺកូវីដ១៩ Delta ដោយកំណត់ភូមិគូលែនជើង និងភូមិគូលែនត្បូង ស្ថិតក្នុងឃុំគូលែនជើង ស្រុកគូលែនជា «តំបន់ក្រហម»៕ | 2021-08-27T01:22:00+07:00 | freshnewsasia.com | https://m.freshnewsasia.com/index.php/en/localnews/210598-2021-08-26-11-22-22.html |
8f4dbe55-eb01-40c0-bfec-b483415363c4 | ខេត្តរតនគិរី នឹងបើកយុទ្ធនាការចាក់វ៉ាក់សាំងបង្ការជំងឺកូវីដ ជូនកុមារ និងយុវវ័យអាយុ១២ឆ្នាំ ដល់ក្រោម១៨ឆ្នាំ នៅស្រុកបរកែវ, ស្រុកអូរយ៉ាដាវ នាថ្ងៃទី២៧ ខែសីហាស្អែក | រដ្ឋបាលខេត្តរតនគិរី នឹងបើកយុទ្ធនាការចាក់វ៉ាក់សាំងការពារជំងឺកូវីដ១៩ ជូនកុមារ និងយុវវ័យអាយុ១២ឆ្នាំ ដល់ក្រោម១៨ឆ្នាំ នៅស្រុកបរកែវ, ស្រុកអូរយ៉ាដាវ នាថ្ងៃទី២៧ខែ សីហា ឆ្នាំ២០២១ ស្អែកនេះ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅល្ងាចថ្ងៃទី២៦ ខែសីហា ឆ្នាំ២០២១នេះ។ សម្រាប់ស្រុកបរកែវ គឺនៅមន្ទីរពេទ្យបង្អែកបរកែវ, សាលាបឋមសិក្សាទូយឃុំទីងចាក់, សាលាបឋមសិក្សាគ្លិៈឃុំសើង, វិទ្យាល័យបរកែវឃុំកក់, សាលាបឋមសិក្សាលើឃួនឃុំកិៈចុង និងសាលាបឋមសិក្សាលុងឃុង ឃុំលុងឃុង ស្រុកបរកែវ។ សម្រាប់ស្រុកអូរយ៉ាដាវ គឺនៅវិទ្យាល័យសោមធំ ស្ថិតនៅភូមិសោមកានិញ ឃុំសោមធំ ស្រុកអូរយ៉ាដាវ និងនៅសាលាបឋមសិក្សាអូរយ៉ាដាវ ស្រុកអូរយ៉ាដាវ ខេត្តរតនគិរី។ នៅក្នុងដំណើរការចាក់វ៉ាក់សាំងនេះ សូមប្រជាពលរដ្ឋដែលជាមាតា បិតា ឬអាណាព្យាបាលទាំងអស់ ត្រូវនាំកូនៗរបស់ខ្លួនដែលមានអាយុចាប់ពី១២ឆ្នាំ ដល់១៧ឆ្នាំ មកទទួលវ៉ាក់សាំងឱ្យបានគ្រប់ៗគ្នា ដោយត្រូវយកមកភ្ជាប់ជាមួយនូវឯកសារ (ថតចម្លង) ពាក់ព័ន្ធរួមមាន៖ អត្តសញ្ញាណប័ណ្ណសញ្ជាតិខ្មែរ (ប្រសិនបើមាន), សំបុត្រកំណើត, សៀវភៅគ្រួសារ, សៀវភៅស្នាក់នៅ ឬលិខិតបញ្ជាក់ពីអាជ្ញាធរ៕ | 2021-08-27T01:05:00+07:00 | freshnewsasia.com | https://m.freshnewsasia.com/index.php/en/localnews/210592-2021-08-26-11-05-30.html |
1556a2c5-e2eb-43d3-bf96-70f48dd560e8 | អភិបាលខេត្តពោធិ៍សាត់ អំពាវនាវពលរដ្ឋដែលពុំទាន់ចាក់វ៉ាក់បង្ការជំងឺកូវីដ១៩ សូមរួសរាន់មកទទួលវ៉ាក់សាំង, ព្រោះអាជ្ញាធរ នឹងបិទបញ្ចប់នៅចុងខែសីហានេះ | លោក ម៉ៅ ធនិន អភិបាលខេត្ត និងជាប្រធានអនុគណៈកម្មការចំពោះកិច្ចចាក់វ៉ាក់សាំងកូវីដ១៩ ក្នុងក្របខណ្ឌខេត្តពោធិ៍សាត់ នាថ្ងៃទី២៦ ខែសីហា ឆ្នាំ២០២១នេះ បានអំពាវនាវដល់បងប្អូនពុកម៉ែប្រជាពលរដ្ឋ ដែលពុំទាន់បានមកទទួលវ៉ាក់បង្ការជំងឺកូវីដ១៩ សូមរួសរាន់មកទទួលការចាក់ តាមការជូនដំណឹងរបស់អាជ្ញាធរមូលដ្ឋាន ព្រោះថានៅចុងខែសីហាឆាប់ៗខាងមុខនេះ ខេត្តពោធិ៍សាត់ នឹងបញ្ចប់យុទ្ធនាការចាក់វ៉ាក់សាំងប្រឆាំង នឹងជំងឺកូវីដ១៩ ខណៈដែរប្រជាពលរដ្ឋ ក៏ដូចជាសិស្សានុសិស្សស្ទើរទូទាំងខេត្ត បានមកទទួលវ៉ាក់សាំងនេះរួចរាល់។ ការអំពាវនាវបែបនេះ របស់លោកបានធ្វើឡើងក្នុងឱកាសចុះពិនិត្យកិច្ចដំណើរការចាក់វ៉ាក់សាំង ជូនដល់កូនក្មួយសិស្សានុសិស្ស និងយុវជន ដែលគ្រប់អាយុចាក់វ៉ាក់សាំង ចាប់ពី១២ឆ្នាំឡើង នៅមណ្ឌលមន្ទីរពេទ្យបង្អែកបាកាន, មណ្ឌលវិទ្យាល័យព្រះម្លូរ ក្នុងឃុំបឹងខ្នារ, មណ្ឌលអនុវិទ្យាល័យស្វាយដូនកែវ ក្នុងឃុំស្វាយកែវ និងមណ្ឌលអនុវិទ្យាល័យស្រះម្កាក់ ក្នុងឃុំអូរតាប៉ោង ស្រុកបាកាន ខេត្តពោធិ៍សាត់ ដោយបានការចូលរួមពីលោក ម៉ក់ រ៉ា ប្រធានក្រុមប្រឹក្សាខេត្ត លោកប្រធាន អនុប្រធានមន្ទីរអប់រំ យុវជន និងកីឡាខេត្ត និងអាជ្ញាធរស្រុក ឃុំ ភូមិ ជាច្រើននាក់ទៀត។ លោក ម៉ៅ ធនិន បានឱ្យដឹងថា ខេត្តពោធិ៍សាត់ គឺពិតជាមានភ័ព្វសំណាងណាស់ ដែលសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានផ្តល់វ៉ាក់សាំងប្រឆាំងជំងឺកូវីដ១៩ បានគ្រប់ចំនួនប្រជាពលរដ្ឋ ដែលគ្រប់អាយុចាក់ ដើម្បីឱ្យពួកគេមានអង់ទីគ័រការពារ ជាក់ស្តែងការចាក់វ៉ាក់សាំងដូចថ្ងៃនេះ គឺផ្តល់ឱ្យកូនក្មួយសិស្សានុសិស្សយើង មានឱកាសចូលរៀនក្នុងពេលដ៏ខ្លីខាងមុខបាន។ លោកបានបន្តថា វ៉ាក់សាំងនេះ គឺជាអំណោយរបស់សម្តេចតេជោ ដែលសម្តេចបានខិតខំប្រឹងប្រែងគ្រប់បែបយ៉ាង ដើម្បីរិះរកវ៉ាក់សាំង និងបានដាក់ចេញនូវវិធានការ សម្រាប់ចាក់ជូនប្រជាពលរដ្ឋរបស់យើង ឱ្យបានគ្រប់ៗគ្នានៅទូទាំងប្រទេស។ ជានិច្ចកាលសម្តេចតែងតែគិតគូរ និងមិនភ្លេចទេ ចំពោះសុខទុក្ខរបស់ប្រជាពលរដ្ឋយើង ជាពិសេសក្មួយៗចៅៗសិស្សានុសិស្សរបស់សម្តេច ក្នុងអំឡុងនៃការរីករាលដាលជំងឺកូវីដ១៩ នាពេលបច្ចុប្បន្ន។ ជាមួយគ្នានេះដែរ លោក ម៉ៅ ធនិន ក៏បានផ្តាំផ្ញើដល់កូនក្មួយសិស្សានុសិស្សទាំងអស់ ត្រូវជៀសឱ្យឆ្ងាយពីគ្រឿងញៀន និងត្រូវធ្វើខ្លួនជាកូនល្អ សិស្សល្អ មិត្តល្អ ពលរដ្ឋល្អ បន្តខិតខំសិក្សារៀនសូត្រ ដើម្បីឈោងចាប់នូវអនាគតដ៏ល្អ សម្រាប់ខ្លួនឯង គ្រួសារ និងជាអ្នកបន្តវេនដ៏រឹងមាំ សម្រាប់សង្គមជាតិ។ ជាងនេះទៅទៀត ត្រូវចូលរួមពាក់ម៉ាស និងបន្តអនុវត្តវិធានការ «៣កុំ និង៣ការពារ» របស់សម្តេចប្រមុខនៃរាជរដ្ឋាភិបាលកម្ពុជា និងវិធានការនានារបស់ក្រសួងសុខាភិបាល ដើម្បីកាត់ផ្តាច់ការចម្លងជំងឺកូវីដ១៩ឱ្យបានឆាប់រហ័ស។ កូនក្មួយសិស្សានុសិស្ស ដែលមកទទួលវ៉ាក់សាំងនាថ្ងៃនេះ ក៏ដូចជាអាណាព្យាបាលសិស្ស បានគោរពថ្លែងអំណរគុណយ៉ាងជ្រាលជ្រៅ ចំពោះទឹកចិត្តដ៏ប្រពៃរបស់សម្តេចតេជោ ហ៊ុន សែន ដែលផ្តល់ជូនវ៉ាក់សាំង មកចាក់ជូនពួកគេ ហើយពួកគេសូមឱ្យសម្តេច មានសុខភាពល្អបរិបូណ៌ និងបន្តដឹកនាំប្រទេសឱ្យមានការរីកចម្រើនតរៀងទៅ៕ | 2021-08-27T00:09:00+07:00 | freshnewsasia.com | https://m.freshnewsasia.com/index.php/en/localnews/210581-2021-08-26-10-09-18.html |
d8e9a372-e377-4dc0-9761-e02c5acb7f0c | ខេត្តប៉ៃលិន បង្ហាញអត្តសញ្ញាណអ្នកជំងឺកូវីដចំនួន២នាក់ ជាពលករមកពីថៃ និងជាសះស្បើយ៤២នាក់ | រដ្ឋបាលខេត្តប៉ៃលិន នៅថ្ងៃទី២៦ ខែសីហា ឆ្នាំ២០២១ បានប្រកាសពីការរកឃើញចំនួនអ្នកឆ្លងជំងឺកូវីដ១៩ ចំនួន ០២នាក់ ដែលជាពលរដ្ឋមកពីប្រទេសថៃ កំពុងធ្វើចត្តាឡីស័កក្នុងមណ្ឌល ដែលចេញផ្សាយដោយក្រសួងសុខាភិបាលនៅព្រឹកមិញ។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាននៅថ្ងៃទី២៦ ខែសីហានេះ។ ជាមួយគ្នានេះដែរ រដ្ឋបាលខេត្តក៏បានបញ្ជាក់ពីអ្នកជំងឺចំនួន៤២នាក់ បានជាសះស្បើយផងដែរ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕ | 2021-08-26T23:57:00+07:00 | freshnewsasia.com | https://m.freshnewsasia.com/index.php/en/localnews/210576-2021-08-26-09-57-17.html |
43ba302a-4a20-4696-8256-0668acbdba3e | ខេត្តបន្ទាយមានជ័យ បង្ហាញអត្តសញ្ញាណអ្នកជំងឺកូវីដ១៩ ចំនួន១៤៤នាក់ និងជាសះស្បើយ៥១នាក់ | រដ្ឋបាលខេត្តបន្ទាយមានជ័យ នៅថ្ងៃទី២៦ ខែសីហា ឆ្នាំ២០២១ បានប្រកាសពីការរកឃើញចំនួនអ្នកឆ្លង១៤៤នាក់ តាមរយៈការធ្វើតេស្តរហ័ស (Rapid Test) និងជាសះស្បើយចំនួន៥១នាក់ ដែលចេញផ្សាយដោយក្រសួងសុខាភិបាលនៅព្រឹកមិញ។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាននៅថ្ងៃទី២៦ ខែសីហានេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕ | 2021-08-26T23:55:00+07:00 | freshnewsasia.com | https://m.freshnewsasia.com/index.php/en/localnews/210573-2021-08-26-09-55-01.html |
e8bad62a-72e6-4dab-b113-7be4cf651977 | អាហារគួរញ៉ាំ និងមិនគួរញ៉ាំ សម្រាប់អ្នកជំងឺទឹកនោមប្រៃ | ដូចដែលយើងធ្លាប់បានដឹងហើយថា គឺជាជំងឺតម្រងនោមមួយប្រភេទដែលបណ្ដាលមកពីការខូចខាតសរសៃឈាមទទួលខុសត្រូវក្នុងការច្រោះកាកសំណល់ និងទឹកលើសពីរាងកាយ។ ការណ៍នេះ កើតឡើងដោយសាររាងកាយបញ្ជូនប្រូតេអ៊ីនច្រើនលើសនៅក្នុងទឹកនោម។ ជំងឺទឹកនោមប្រៃ ជាជំងឺ ដែលអាចប៉ះពាល់ទាំងមនុស្សធំនិងកុមារ។ ទោះយ៉ាងណាក៏ដោយការខូចខាតតម្រងនោមដែលបណ្ដាលមកពីជំងឺទឹកនោមប្រៃអាចត្រូវបានព្យាបាលដោយរបបអាហារត្រឹមត្រូវនិងការព្យាបាលទាន់ពេលវេលា។ អាហារដែលត្រូវញ៉ាំសម្រាប់អ្នកជំងឺទឹកនោមប្រៃគួរតែមានកម្រិតសូដ្យូម និងប្រូតេអ៊ីនទាប។ ចំពោះរបបអាហារប្រូតេអ៊ីនខ្ពស់អាចបណ្ដាលឱ្យខ្សោយតម្រងនោម។ អាហារខាងក្រោមនេះត្រូវបានណែនាំសម្រាប់អ្នកជំងឺទឹកនោមប្រៃ៖ ចំពោះជំងឺទឹកនោមប្រៃអាចកាន់តែអាក្រក់ទៅៗជាមួយនឹងរបបអាហារដែលសម្បូរជាតិសូដ្យូម និងប្រូតេអ៊ីន។ អ្នកជំងឺត្រូវតែរក្សារបបអាហារត្រឹមត្រូវដែលអាចការពារពីការហើម។ ដើម្បីគ្រប់គ្រងការឡើងហើម អ្នកជំងឺក៏ត្រូវកាត់បន្ថយការញ៉ាំជាតិទឹកប្រចាំថ្ងៃផងដែរ។ ទាប និងរបបអាហារដែលមានជាតិខ្លាញ់ទាប អាចជួយអ្នកជំងឺក្នុងការគ្រប់គ្រងកូលេស្តេរ៉ូលមិនឲ្យឡើងខ្ពស់ និងឡើងខ្លាញ់ទ្រីគ្លីសេរីដ។ ម្យ៉ាងទៀត ថ្វីត្បិតតែជំងឺទឹកនោមប្រៃនាំអ្នកជំងឺបាត់បង់ប្រូតេអ៊ីនក៏ដោយ តែអ្នកជំងឺក៏ពុំគួរញ៉ាំអាហារមានប្រូតេអ៊ីនច្រើនពេកដែរ៕ ចុចអាន៖ ចុចអាន៖ | 2021-08-26T22:56:00+07:00 | kampucheathmey.com | https://www.kampucheathmey.com/health/188035 |
a8473c1f-0eda-4745-8b70-0960322c5eb0 | ខេត្តត្បូងឃ្មុំ បង្ហាញអត្តសញ្ញាណអ្នកជំងឺកូវីដ-១៩ ចំនួន៤២នាក់ ជាសះស្បើយ១៣៦នាក់ | រដ្ឋបាលខេត្តត្បូងឃ្មុំ នៅថ្ងៃទី២៦ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មានស្តីពីការរកឃើញអ្នកកើតជំងឺកូវីដ-១៩ ចំនួន៤២នាក់ អ្នកជាសះស្បើយចំនួន១៣៦នាក់បន្ថែមទៀត។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅថ្ងៃទី២៦ ខែសីហានេះ។ ជាមួយនឹងការរកឃើញអ្នកជំងឺកូវីដ-១៩ ចំនួន៤២នាក់បន្ថែមទៀតនេះ រដ្ឋបាលខេត្ត សូមអំពាវនាវដល់អ្នកប៉ះពាល់ផ្ទាល់ និងអ្នកប៉ះពាល់ប្រយោល សូមរួសរាន់មកជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកដែលប៉ះពាល់ដោយប្រយោលជាមួយអ្នកវិជ្ជមានជំងឺកូវីដ-១៩ ខាងលើ សូមរួសរាន់ធ្វើចត្តាឡីស័កនៅតាមផ្ទះ ក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធជាមួយអ្នកដទៃជាដាច់ខាត។ ប្រសិនបើប្រជាពលរដ្ឋមានរោគសញ្ញា ផ្តាសាយ ក្អក ហៀរសំបោរ ឈឺបំពង់ក ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលបងប្អូនស្នាក់នៅ និងរាយការណ៏ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមលេខទូរស័ព្ទលេខ៖ ០១២ ៩៨៣ ៦៣៩/ ០៩៧ ៦៤៧ ៧៧ ៣៧/ ០១២ ៩៦៨ ៤៣២ និង ០៩៧ ៩៧៩ ៩៨ ៩៨៕ | 2021-08-26T22:49:00+07:00 | freshnewsasia.com | https://m.freshnewsasia.com/index.php/en/localnews/210559-2021-08-26-08-49-11.html |
c0957bf9-1394-4c65-ac68-6a768299d7ac | រដ្ឋបាលខេត្តបន្ទាយមានជ័យ ទទួលបានប្រាក់ឧបត្ថម្ភ២០លានរៀល និងសម្ភារមួយចំនួនពីក្រុមហ៊ុន វីរៈប៊ុនថាំ ដើម្បីទប់ស្កាត់ជំងឺកូវីដ១៩ | លោក អ៊ុំ រាត្រី អភិបាលខេត្តបន្ទាយមានជ័យ នៅព្រឹកថ្ងៃទី២៦ ខែសីហា ឆ្នាំ២០២១ បានទទួលអំណោយពីក្រុមហ៊ុន វីរៈប៊ុនថាំ អេចនប្រស នូវថវិកាចំនួន ២០លានរៀល និងសម្ភារមួយចំនួន សម្រាប់ប្រើប្រាស់ក្នុងយុទ្ធនាការទប់ស្កាត់នៃជំងឺកូវីដ១៩។ លោកអភិបាលខេត្ត បានលើកឡើងថា សម្ភារដែលទទូលបានក្នុងនោះរួមមាន៖ ថវិកាចំនួន២០,០០០,០០០រៀល, អង្ករចំនួន ២,០០០គីឡូក្រាម, មី ចំនួន៣០០កេស ស្មើរនឹង៧៥,០០ដុល្លា ជូនដល់រដ្ឋបាលខេត្ត សម្រាប់យកទៅប្រើប្រាស់ក្នុងយុទ្ធនាការទប់ស្កាត់ជំងឺកូវីដ១៩ ក្នុងបវិវេនសាលាខេត្ត។ លោកបានថ្លែងអំណគុណដល់ លោក សូ វីរៈ អគ្គនាយកក្រុមហ៊ុន វីរៈប៊ុនថាំ អេចប្រេស ដែលបានធ្វើឧបត្ថម្ភមានដូចជា ថវិកា អង្ករ មី គិតជាដុល្លារស្មើនិង ៧,៥០០ដុល្លា សម្រាប់ប្រើប្រាស់ក្នុងយុទ្ធនាការទប់ស្កាត់ជំងឺកូវីដ១៩ ដែលកំពុងសំរាកព្យាបាលនៅក្នុងមណ្ឌល ខេត្តបន្ទាយមានជ័យ។ លោកបានបន្ដថា អំណោយមនុស្សធម៌ទាំងអស់នេះ លោកនឹងខិតខំប្រើប្រាស់ឱ្យចំទិសដៅនៅតាមមណ្ឌលព្យាបាលអ្នកកើតជំងឺកូវីដ១៩ ក្នុងខេត្តបន្ទាយមានជ័យទាំងអស់។ លោក សូ វីរៈ បានកោតសរសើរ និងវាយតម្លៃខ្ពស់ចំពោះការខិតខំប្រឹងប្រែងរបស់រដ្ឋបាលខេត្ត និងអាជ្ញាធរពាក់ព័ន្ធទាំងអស់ ដែលបានយកចិត្តទុកដាក់ និងមានការទទួលខុសត្រូវខ្ពស់ក្នុងការចូលរួមប្រយុទ្ធប្រឆាំងនឹងជំងឺកូវីដ១៩ ជាពិសេស គឺខេត្តបានគ្រប់គ្រងអ្នកដែលមានការពាក់ព័ន្ធដោយផ្ទាល់ និងប្រយោលក្នុងព្រឹត្តិការណ៍ «សហគមន៍ ២០ កុម្ភៈ» បានបញ្ជូនឱ្យពួកគាត់មកធ្វើចត្តាឡីស័ក និងព្យាបាល បានយ៉ាងល្អប្រសើរផងដែរ។ លោកបានបញ្ជាក់ថា លោកសូមទឹកចិត្តដល់អាជ្ញាធរខេត្ត និងមន្ត្រីសុខាភិបាល ត្រូវរួមសហការគ្នាឱ្យកាន់តែប្រសើរថែមទៀត ដើម្បីទប់ស្កាត់កុំឱ្យកើតមានការឆ្លងរីករាលដាលនៃជំងឺកូវីដ១៩នេះ បន្តទៀត ដោយត្រូវបន្តផ្សព្វផ្សាយដល់ប្រជាពលរដ្ឋឱ្យយកចិត្តទុកដាក់ ក្នុងការអនុវត្តតាមការណែនាំរបស់រាជរដ្ឋាភិបាល និងក្រសួងសុខាភិបាល ពិសេសត្រូវរួមគ្នាអនុវត្តបានខ្ជាប់ខ្ជួនតាមអនុសាសន៍ដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា គឺ «៣កុំ និង៣ការពារ» ឱ្យបានខ្ជាប់ខ្ជួនផងដែរ៕ | 2021-08-26T22:26:00+07:00 | freshnewsasia.com | https://m.freshnewsasia.com/index.php/en/localnews/210555-2021-08-26-08-26-32.html |
Subsets and Splits
No community queries yet
The top public SQL queries from the community will appear here once available.